Správa o realizácii opatrení 
Národného programu rozvoja životných podmienok občanov so   zdravotným postihnutím vo všetkých oblastiach života 
v roku 2004 vrátane opatrení na rok 2005 a ďalšie obdobie

	V súlade s uznesením č. 877 zo 14. septembra 2004 k správe o realizácii  Národného programu rozvoja životných podmienok občanov so zdravotným postihnutím vo všetkých oblastiach života za rok 2003 vrátane opatrení na ďalšie obdobie sa predkladá vláde Slovenskej republiky Správa o realizácii opatrení Národného programu rozvoja životných podmienok občanov so zdravotným postihnutím vo všetkých oblastiach života v roku 2004.   

	Správa je spracovaná v dvoch častiach – prvá časť obsahuje vyhodnotenie plnenia opatrení za rok 2004 a v druhej časti sú opatrenia na rok 2005 a nasledujúce obdobie. 

  

Národný program rozvoja životných podmienok občanov so   zdravotným postihnutím vo všetkých oblastiach života 

I.  Realizácia opatrení v roku 2004

1.3.1.	V rámci organizačnej štruktúry Slovenskej televízie vymenovať koordinátora, ktorý bude zodpovedný za zosúlaďovanie  a riešenie úloh súvisiacich s:

a)	informovaním širokej verejnosti o problematike života občanov so zdravotným postihnutím prostredníctvom samostatnej publicistickej relácie s mesačnou periódou v rozsahu približne 30 minút; tematicky sa venovať aj Medzinárodnému dňu zdravotne postihnutých a ostatným špecifickým dňom jednotlivých postihnutí;

b)	výrobou samostatnej relácie pre občanov so zdravotným postihnutím, s aktuálnymi informáciami pre ich potreby s mesačnou periódou v rozsahu približne 30 minút; 

c)	poskytovaním informácií prostredníctvom teletextovej rubriky Signum a jej skvalitnením;

d)	vytvorením priestoru na prezentovanie potrieb občanov so zdravotným postihnutím v rámci publicistických relácií týkajúcich sa rôznych tém spoločenského a politického života spoločnosti; odporúčame zaradiť aj osoby s viditeľným zdravotným postihnutím do komparzov;

	Termín:					31. 12. 2004 a trvale
	Zodpovedný: 					generálny riaditeľ STV
	Finančné krytie:				z rozpočtu STV

Plnenie v roku 2004:

Slovenská televízia

V teletexte STV je aj naďalej venovaných cca 20 strán informáciam pre sluchovo postihnutým v rámci bloku Signum. Informácie sa priebežne v spolupráci so Slovenským zväzom sluchovo postihnutých dopĺňajú a aktualizujú. V roku 2004 boli aj stránky pre celiatikov, ktoré však z dôvodu sporu dvoch občianskych združení v tejto oblasti  vypadli. Novinkou informácií na teletexte sú informácie nezamestnaných občanov so  zdravotným postihnutím. 

1.3.2.	Zabezpečiť pravidelné vysielanie špecifickej relácie podobného typu, ako sú ”Cesty nádeje” s inovovaným obsahom v spolupráci s KVOZPO SR, následne s RV SR POZP (ako realizáciu opatrenia 1.3.1 c).

Termín:					31. 12. 2004 a trvale
	Zodpovedný: 					generálny riaditeľ STV
	Finančné krytie:				z rozpočtu STV
	Orientačná finančná potreba:		975 000 Sk ročne

Plnenie v roku 2004:

Slovenská televízia

Relácia Cesty nádeje sa vysiela ako špeciálna relácia pravidelne ako dvojtýždenník, vo vysielaní premiér a repríz je zaznamenaný nárast o 70%. Obsahová aj žánrová stránka sa od základu zmenila. Relácie aktuálne reagujú na požiadavky cca 550 tis. občanov so zdravotným postihnutím. V centre pozornosti tvorcov bola intenzívna spolupráca s Asociáciou organizácií zdravotne postihnutých občanov SR, Radou vlády SR pre problematiku občanov so zdravotným postihnutím, Slovenským zväzom sluchovo postihnutých, občianskymi združeniami na území Slovenska a ich miestnymi pobočkami. Kým v minulosti sa vyrábali tieto relácie so špecifickým obsahom len z oblasti západného Slovenska, čiastočne stredného Slovenska, v roku 2004 sa podarilo urobiť niekoľko reportáží aj z východného Slovenska, z Popradu, Vysokých Tatier, Košíc, Michaloviec či Lučenca. Aj keď sa do septembra 2004 ešte nehodnotilo sledovanie STV na základe peoplemetrov, pomerne veľký nárast diváckych ohlasov je dôkazom, že relácie si našli svojich stálych divákov. Užívateľom internetu sú v rámci webovej stránky STV k dispozícii aj vlastné stránky  - informácie o vysielaní a obsahu s kontaktnými e-mailovými adresami.  

1.3.3.	Naďalej zabezpečovať pravidelné vysielanie relácie ”Televízny klub nepočujúcich” v rozsahu približne 30 minút s mesačnou periódou.

	Termín:					31.12.2004 a trvale
	Zodpovedný: 					generálny riaditeľ STV
	Finančné krytie:				z rozpočtu STV

Plnenie v roku 2004:

Slovenská televízia

Relácia Televízny klub nepočujúcich sa vysiela tak ako špeciálna relácia Cesty nádeje pravidelne ako dvojtýždenník, u oboch je vo vysielaní premiér a repríz  zaznamenaný nárast o 70%. Obsahová aj žánrová stránka sa od základu zmenila. Relácie aktuálne reagujú na požiadavky cca 550 tis. občanov so zdravotným postihnutím. V centre pozornosti tvorcov bola intenzívna spolupráca s Asociáciou organizácií zdravotne postihnutých občanov SR, Radou vlády SR pre problematiku občanov so zdravotným postihnutím, Slovenským zväzom sluchovo postihnutých, občianskymi združeniami na území Slovenska a ich miestnymi pobočkami. Kým v minulosti sa vyrábali tieto relácie so špecifickým obsahom len z oblasti západného Slovenska, čiastočne stredného Slovenska, v roku 2004 sa podarilo urobiť niekoľko reportáží aj z východného Slovenska, z Popradu, Vysokých Tatier, Košíc, Michaloviec či Lučenca. Aj keď sa do septembra 2004 ešte nehodnotilo sledovanie STV na základe peoplemetrov, pomerne veľký nárast diváckych ohlasov je dôkazom, že relácie si našli svojich stálych divákov. Užívateľom internetu sú v rámci webovej stránky STV k dispozícii aj vlastné stránky  - informácie o vysielaní a obsahu oboch cyklov, t.j. Televízneho klubu nepočujúcich aj Cesty nádeje s kontaktnými e-mailovými adresami.  

1.3.4.	Naďalej zabezpečovať vysielanie relácie ”Noviny STV” so simultánnym prekladom do posunkovej reči nepočujúcich. Zabezpečiť, aby v prípade športového alebo iného prenosu tieto relácie boli odvysielané zo záznamu s tlmočením ihneď po skončení športového alebo iného prenosu. 

	Termín:					31.12.2004 a trvale
	Zodpovedný: 					generálny riaditeľ STV
	Finančné krytie:				z rozpočtu STV

Plnenie v roku 2004:

Slovenská televízia

Tlmočenie večernej spravodajskej relácie Novín STV o 19,30 hod. do posunkovej reči nepočujúcich na druhom vysielacom okruhu sa zabezpečuje pravidelne už niekoľko rokov. V prípade, že sa v ten deň Noviny STV o 19,30 z rôznych dôvodov nevysielajú, ich repríza sa vysiela v neskorších večerných hodinách, resp. na druhý deň ráno aj s tlmočením do posunkovej reči. 

1.3.5.	Zabezpečiť vysielanie relácie ”Šport” so skrytými titulkami. V rámci štátom vedených informačných kampaní k určitému problému (voľby, privatizácia, referendum a pod.) zabezpečiť dostupnosť týchto informácií vo forme tlmočenia informačných relácií do posunkovej reči nepočujúcich a výrobou skrytých titulkov.

	Termín:					31. 12. 2004 a trvale
	Zodpovedný: 					generálny riaditeľ STV
	Finančné krytie:				z rozpočtu STV

Plnenie v roku 2004:

Slovenská televízia

Požiadavka občanov so sluchovým postihnutím na tlmočenie športových prenosov do posunkovej reči je nerealizovateľná, nerobia ju ani zahraničné televízne spoločnosti. 
Úlohu výroby skrytých titulkov sa nepodarilo celkom naplniť, hoci STV vysielala v reprízach niektoré relácie, hlavne filmy zo zahraničnej produkcie. Filmov s otvorenými titulkami bolo prevažne viac, či novo vyrobených alebo v reprízach. Prevažná väčšina bola odvysielaná na druhom programovom okruhu. S výrobou skrytých titulkov sa začne v októbri 2005. 

Slovenský zväz sluchovo postihnutých 

	Úloha sa prakticky nerealizuje. Občania so sluchovým postihnutím poukazujú na to, že nemajú ani v posunkovej reči ani v titulkoch  pre bežnú populáciu dostupné všeobecné  informácie a často veľmi rozhodujúce informácie, napr. štátnické návštevy (Bush, Putin), úmrtie pápeža a voľba nového  pápeža, novoročný príhovor prezidenta SR, predvolebná kampaň, ktoré ovplyvňujú ich postoj k aktuálnemu dianiu.  

1.3.6.	V rámci organizačnej štruktúry Slovenského rozhlasu vymenovať koordinátora, ktorý bude zodpovedný za zosúlaďovanie  a riešenie úloh súvisiacich s:

a)	informovaním širokej verejnosti o problematike života občanov so zdravotným postihnutím prostredníctvom pravidelných publicistických relácií; tematicky sa venovať aj Medzinárodnému dňu zdravotne postihnutých a ostatným špecifickým dňom jednotlivých postihnutí;

b)	výrobou samostatnej relácie pre občanov so zdravotným postihnutím, s aktuálnymi informáciami pre ich potreby s týždennou periódou; 

c)	vytvorením priestoru na prezentovanie potrieb občanov so zdravotným postihnutím v rámci publicistických relácií týkajúcich sa rôznych tém spoločenského a politického života spoločnosti; 

	Termín:					31. 12. 2004 a trvale
         Zodpovedný: 					generálny riaditeľ SRo
	Finančné krytie:				z rozpočtu Sro

Plnenie v roku 2004:

Slovenský rozhlas

GR SRo vymenoval v roku 2004 za koordinátora Ing. Miroslava DANIHELA.
V roku 2004 Slovenský rozhlas  problematiku zdravotne postihnutých  občanov tematicky prezentoval v publicistických reláciách  Štúdio kontakt, Popoludnie s rozhlasom, Linka nádeje, Nočná pyramída, Dobré ráno, Pozvete nás ďalej, Regionrevue, U nás doma, Pomôžme. V týchto reláciách sa tvorcovia popri aktuálnych informáciách zamerali najmä na analytické reflektovanie života a problémov zdravotne postihnutých občanov. V Štúdiu kontakt odvysielal SRo v mesiacoch január až august celkom 32 relácií tematicky zameraných problematike zdravotne postihnutých, ich začleňovaniu sa do spoločnosti od deti a mládež integráciou v školskom systéme až po poradenské činnosti pre postihnutých. V mesiacoch september až december v rubrikách Náš hosť v programe Dobrý deň, Slovensko za účasti predstaviteľov zväzov združujúcich zdravotne postihnutých odzneli témy k legislatívnym otázkam, ale i praktické rady, podnety a námety na zlepšenie postavenia postihnutých. V besedách Z prvej ruky v  Popoludní s rozhlasom odvysielal SRo 4 diskusie s tematikou zdravotne postihnutých za účasti odborníkov – lekárov, právnikov, zástupcov štátnej správy i samotných občanov.
        Ku Dňu nevidiacich pripravil okruh Rádio Slovensko tematický deň s anketou poslucháčov formou SMS fóra, s postrehmi a príspevkami regionálnych spravodajcov a s názormi odborníkov. Hosťom vysielania bol predseda Únie nevidiacich a slabozrakých Slovenska -  Doc. RNDr. Branislav Mamojka, CSc.

1.3.7.	V spolupráci so zástupcami občanov so zrakovým postihnutím pripraviť návrh výroby špecifickej relácie pre občanov so zrakovým postihnutím v Slovenskom rozhlase.
	
Termín:					31. 12. 2004
Zodpovedný: 					generálny riaditeľ SRo
Finančné krytie:				z rozpočtu Sro

Plnenie v roku 2004:

Slovenský rozhlas

V októbri 2004 uviedol SRo do vysielania nový programový typ Dotyky. Od začiatku roku 2005 je vyprofilovaná ako samostatná relácia pre zdravotne postihnutých. Vysiela sa v rozsahu 30 minút týždenne na Rádiu Regina s tým, že dve relácie sú venované poslucháčom so zrakovým postihnutím a dve inak zdravotne postihnutým. Doteraz odzneli v relácii nasledovné témy:
- 	Príprava na Braillovo písmo v predškolskom veku.
-	  	Aplikované športy pre nevidiacich – streľba, gólbal a torbal, šachy, potápanie.
-	Reportáž  z benefičného  koncertu  pre deti s rôznym druhom postihnutia „Usmej sa na    mňa“.
-	 	Možnosti  integrovaného  štúdia  na  stredných  školách  pre  žiakov  s  chybami zraku.
-	 	Včasná  diagnostika  očných  chýb  u  detí  –  partnerský  slovensko-nemecký   projekt 
Krajského školského úradu v  Košiciach v  integrovanom vzdelávaní zrakovo postihnutých.
-	 	Osobný asistent pre zrakovo postihnutého podľa Zákona o sociálnej pomoci.
-	 	Nové  technológie  v  prospech  nevidiacich – biele  palice  s  vysielačkou,  internetové 
stránky pre nevidiacich, akustická signalizácia v hromadnej doprave.
-	 	Návšteva integrovaných škôl, kde sa už podarilo v triede zlúčiť choré i zdravé deti.
-	 	Aké   sú   skúsenosti   s   bezbariérovým   bývaním  –  pozitívne   príklady   z   Piešťan    
            a z Bratislavy.
-	 	Ako môže samospráva obcí a miest pomôcť zdravotne postihnutým spoluobčanom.
-	  	Životné  príbehy  ľudí,  ktorí  aj   napriek   zdravotným   problémom   statočne   bojujú       
s nepriazňou osudu.
-	Práva  zdravotne  postihnutých  spoluobčanov – beseda  s  odborníkmi: MUDr. Peter Tatár    a MUDr.  Mária Orgonášová, CSc.
-	 	Slovensko bez bariér – projekt a jeho realizácia.
-	Beseda s odborníkmi na tému – možnosti kompenzácie ťažkého zdravotného postihnutia.
-	 	Únia nevidiacich a slabozrakých hodnotila celý rok činnosti.
-	 	Diskusný  stôl – možnosti  vzdelávania  zdravotne  postihnutých  detí,  klady,   zápory,     
problémy.
-	 	Beseda v štúdiu – fond sociálneho rozvoja na pomoc zdravotne postihnutým.
-	 	Aj zdravotne postihnutí spoluobčania aktívne športujú a dosahujú výborné výsledky.
-	 	Maltézska pomoc.
-	 	Otváranie a budovanie bezbariérových priechodov a prístupov v inštitúciách.

 Slovenský rozhlas venuje problematike občanov so zdravotným postihnutím systémovú a cielenú pozornosť v roku 2005 aj v ďalších publicistických reláciách  na okruhoch  Rádio Slovensko a Rádio Regina, ale aj vo vysielaní  okruhu Rádio FM, Rádio Patria, Hlavná redakcia maďarského vysielania a Hlavná redakcia národnostnoetnického vysielania.

Únia nevidiacich a slabozrakých Slovenska 

Úloha nebola splnená. Problematika občanov so zrakovým postihnutím je zaraďovaná do vysielania, neexistuje však relácia špecificky venovaná informáciám adresovaným občanom so zrakovým postihnutím.

1.3.8.Vytvoriť materiálne a personálne podmienky na zabezpečovanie výroby relácií so skrytými titulkami a relácií tlmočených do posunkovej reči nepočujúcich v súlade s opatrením 1.3.1, 1.3.3, 1.3.4 a 1.3.5.

Termín:	v súlade s termínmi uvedených opatrení
	Zodpovedný: 					generálny riaditeľ STV 
	Finančné krytie:				z rozpočtu STV

Plnenie v roku 2004:

Slovenská televízia

	Informácia o plnení je v jednotlivých uvedených opatreniach.

1.3.9.Sprístupniť  problematiku života občanov so zdravotným postihnutím vo forme prednášky spojenej s besedou (prípadne za účasti občanov so zdravotným postihnutím) primeranej veku na základných, stredných a vysokých školách v rozsahu minimálne 1 vyučovacej hodiny v jednom polroku školského roka (v jednom semestri); s tým cieľom zabezpečiť vhodné informačné materiály.

	Termín:					31. 12. 2004 a trvale
	Zodpovedný: 				minister školstva SR
	Finančné krytie:				z prostriedkov štátneho rozpočtu

Plnenie v roku 2004:

Ministerstvo školstva 

Úloha sa priebežne plnila z viacerých úrovní vzdelávacích aktivít  v rezorte školstva.	V intenciách vyhlášky MŠ SR č. 42/1996 Z. z. o ďalšom vzdelávaní  pedagogických   pracovníkov metodicko-pedagogické centrá v SR, v rámci akreditovaných  foriem vzdelávania, zabezpečovali prehlbovanie, zdokonaľovanie a rozširovanie vedomostí z oblasti komplexnej špeciálnopedagogickej starostlivosti o deti so zdravotným postihnutím v našom školskom systéme a to prakticky na úrovni ich odbornej a pedagogickej spôsobilosti.
	Z úrovne kompetencií krajských školských úradov v SR  boli školy a školské zariadenia prostredníctvom svojich metodikov iniciované a usmerňované pri poriadaní konkrétnych aktivít  zameraných  na zviditeľnenie problematiky výchovy a vzdelávania detí  so zdravotným postihnutím, na  ich  záujmovú, športovú  a kultúrnu činnosť, problematiku ich bežného  života. Najčastejšou formou sprístupňovania informácií o občanoch so zdravotným postihnutím boli besedy a prednášky poriadané odbornými pracovníkmi školy, odborníkmi z rezortu zdravotníctva, z rezortu práce, sociálnych vecí a rodiny, zástupcami občianskych združení, športovcami až na úrovni paralympionikov, ďalej poriadané významnými osobnosťami kultúrneho a spoločenského života a ďalšími odborníkmi zaoberajúcich sa problematikou komplexnej rehabilitačnej starostlivosti o deti so špeciálnymi výchovno-vzdelávacími potrebami. Cieľovou skupinou boli žiaci jednotlivých ročníkov základnej alebo strednej školy bežného typu ale aj societa z bližšieho  okolia  detí a rodín so zdravotným postihnutím a v neposlednom rade aj  samotné rodiny  so zdravotným postihnutím.  Obsahovo boli jednotlivé témy zamerané prioritne na zrovnocenie podmienok života detí so zdravotným postihnutím a ich rodín v regióne, v ktorom žijú, na pomoc rodinám detí so zdravotným postihnutím, na integráciu detí so zdravotným postihnutím do systému bežných škôl a do kolektívov zdravých rovesníkov, na  tematiku náboženskej, etickej a občianskej výchovy, toleranciu, ľudské práva, práva detí so zdravotným postihnutím, na podporné poradenské (špeciálnopedagogické, psychologické) odborné služby a intervencie, na kompenzačné a špeciálne učebné pomôcky, na komplexnú rehabilitačnú starostlivosť, toleranciu a intoleranciu v školách, boj proti rasizmu a xenofóbie, problematiku detí so znevýhodneného sociálneho prostredia, vplyv zdravotného postihnutia na možnosti optimálneho osobnostného rozvoja detí so zdravotným postihnutím a ďalšie. Oblasť kultúrneho života sa najčastejšie prezentovala prostredníctvom rôznych kultúrnych podujatí a festivalov zdravotne postihnutých realizovaných v rámci regiónu alebo v rámci celého Slovenska. Cez oblasť záujmovej činnosti sa prostredníctvom výstav sprístupňovali širšej verejnosti najmä výtvarné a remeselnícke schopnosti, zručnosti a danosti detí prakticky s každým typom zdravotného postihnutia. Podrobný súpis konkrétnych aktivít typu besedy, prednášky, kultúrne vystúpenia, športové akcie, záujmová krúžková činnosť a i.  z jednotlivých škôl a školských zariadení v SR v roku 2004 je archivovaný na oddelení špeciálnej výchovy a vzdelávania Ministerstva školstva SR. 
	MŠ SR odporučilo vysokým školám v súlade s jeho kompetenciami a v súlade s možnosťami vysokých škôl zabezpečiť besedu k problematike zdravotne postihnutých na úrovni primeranej vysokým školám. Úloha sa zabezpečila v súlade s možnosťami vysokých škôl, osobitne sa využili primerané možnosti kontaktu so zdravotne postihnutými v rámci štúdia špeciálnej pedagogiky na vysokých školách s týmto zameraním. 
	V tejto oblasti sa výrazne aktivujú podporné centrá pre zdravotne postihnutých zriaďované vysokých školách. 

1.3.10.Zaradiť problematiku životných podmienok občanov so zdravotným postihnutím v primeranom rozsahu do ďalšieho vzdelávania v rámci tých rezortov, v ktorých kompetencii  je riešenie niektorej z oblastí života občanov so zdravotným postihnutím.

	Termín:					31. 12. 2004 a trvale
         Zodpovední: 	minister práce, sociálnych vecí a rodiny, minister školstva, minister zdravotníctva, minister výstavby a regionálneho rozvoja
	Finančné krytie:				z prostriedkov štátneho rozpočtu

Plnenie v roku 2004:

Ministerstvo práce, sociálnych vecí a rodiny

V súvislosti s opatreniami v oblasti problematiky rodiny, rovnosti príležitostí a antidiskriminácie bola problematika životných podmienok občanov so zdravotným postihnutím v primeranom rozsahu zaradená do ďalšieho vzdelávania v rámci školiacich aktivít, seminárov a konferencií. 

Ministerstvo výstavby a regionálneho rozvoja

	Od roku 2004 rezort priebežne zabezpečuje odbornú prípravu a overovanie osobitného kvalifikačného predpokladu zamestnancov obcí vykonávajúcich činnosť stavebného úradu v súlade s § 117 ods. 3 stavebného zákona a vyhláškou č. 547/2003 Z. z.. Na základe skúšok v roku 2004 získalo osobitný predpoklad 163 zamestnancov stavebných úradov a v roku 2005 doposiaľ 58 zamestnancov. Uvedená problematika bola zaradená do programu vzdelávania zamestnancov stavebných úradov v rámci výkladu vyhlášky č. 532/2002 Z. z. , ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na  stavby užívané osobami s obmedzenou schopnosťou pohybu a orientácie. 

Ministerstvo zdravotníctva

	Úlohu plní Úrad verejného zdravotníctva SR v spolupráci so Slovenskou zdravotníckou univerzitou, kde sa zúčastňuje na vzdelávacom procese v problematike životných podmienok občanov so zdravotným postihnutím podľa ich individuálnych možností v závislosti od typu a rozsahu ich postihnutia. Sdo vzdelávacieho procesu v tejto oblasti je žiadúce zapojiť v širšom kontexte odborných pracovníkov špecializovaných v odbore pracovného lekárstva a to nielen v rezorte zdravotníctva, ale aj v rezorte práce, sociálnych vecí a rodiny a rezorte školstva. Fakulta verejného zdravotníctva Slovenskej zdravotníckej univerzity zorganizovala v dňoch 25. – 26. 11. 2004 diskusné sústredenie zamerané na problematiku zdravotne postihnutých ľudí a ich integráciu do spoločnosti. V rámci sústredenia boli jednotlivé prednáškové bloky zamerané na význam rehabilitácie pre návrat do aktívneho života, aktuálne legislatívu vo vzťahu k potrebám zdravotného postihnutia, zabezpečenia podmienok pre voľnočasové aktivity a šport zdravotne postihnutej mládeže, začlenenie detí a mládeže so špeciálne postihnutými do spoločnosti a úlohy odboru hygieny detí a mládeže na úseku starostlivosti o zdravotne postihnutú mladú generáciu. Fakulta zorganizovala diskusné sústredenie v spolupráci s aktívnou účasťou zástupcov Asociácie organizácií zdravotne postihnutých občanov SR.

1.3.11. V rámci „Novej telekomunikačnej politiky“ po 1. 1. 2003 vytvoriť podmienky zabezpečujúce sprístupňovanie informačných technológií a technických zariadení občanom so zdravotným postihnutím. V rámci novej telekomunikačnej politiky pripraviť podmienky k technickej dostupnosti štandardných informačných systémov, ako je telefón, internet a digitálna televízia. Zabezpečiť legislatívne prostredie tak, aby podporovalo inštaláciu a prevádzku len takých nových informačných technológií, ktoré sú prístupné alebo môžu byť existujúcim spôsobom sprístupnené občanom so zdravotným postihnutím. Opatrenie realizovať v súčinnosti s opatrením 5.3.15.

	Termín:			            	31. 12. 2004 a trvale
Zodpovedný:		minister dopravy, pôšt a telekomunikácií,       minister školstva a minister hospodárstva

Plnenie v roku 2004:

Ministerstvo dopravy, pôšt a telekomunikácií

	Uznesením vlády SR č. 196/2003 bola dňa 19. marca 2003 schválená Národná politika pre elektronické komunikácie. Základným cieľom politiky štátu v oblasti elektronických komunikácií je uspokojovanie požiadaviek fyzických a právnických osôb a záujem štátu na zabezpečenie kvalitných, spoľahlivých a širokodostupných služieb elektronických komunkácií v rozsahu zodpovedajúcom vyspelým štátom Európskej únie. Osobitným ustanovením v oblasti ochrany práv užívateľov elektronických komunikácií je inštitút univerzálnej služby daný Smernicou 2002/22/EC o univerzálnej službe a právach užívateľov. Táto smernica definuje aj minimálny súbor služieb, ktoré majú byť dostupné v určitej kvalite za prijateľnú cenu každému, vrátane osobitných kategórií užívateľov s nízkymi príjmami a zdravotným postihnutím bez ohľadu na geografickú polohu. 
	Schválením zákona o elektronických komunikáciách bola splnená prioritná úloha Národnej politiky pre elektronické komunikácie, ktorá bola zameraná na aproximáciu práva a implementáciu nového regulačného rámca EÚ a zabezpečenie tak úplného súladu s acgis.

Ministerstvo školstva

	Úloha sa priebežne plní v rámci projektu Infovek. Špeciálne školy, na základe požiadavky a predloženia projektu sú postupne vybavované počítačovou učebnou v rozsahu 5 žiackych staníc plus 1 učiteľská stanica. Projekt schvaľuje a počítačovú učebňu dodáva špeciálnym školám Ústav informácií a prognóz školstva v Bratislave – Infovek. Súčasťou dodávky je aj balíček edukačných programov a bezplatné napojenie na internet. V intenciách organizovaného režimu využívania počítačovej techniky, školy zabezpečujú, aby aj občianske združenia a rodičia ale aj iní, ktorí participujú na komplexnej starostlivosti o deti s postihnutím, mohli využívať informačné technológie.
	Ústav informácií a prognóz školstva otvoril novú webovú stránku Oddelenia projektu Infovek Ústavu informácií a prognóz školstva v Bratislave určenú pre učiteľov, ktorí pracujú s deťmi so špeciálnymi výchovno-vzdelávacími potrebami (http://www.infovek.sk/predmety/specskoly). Jej cieľom je poskytovať rôznorodé informácie z oblasti špeciálnej výchovy a vzdelávania, špeciálnych informačných a komunikačných technológií a pod. 
	Záujemcovia majú možnosť zapojiť sa do informačnej siete zasielaním vlastných informácií o svojich aktivitách a službách z problematiky starostlivosti o deti so zdravotným postihnutím a súčasne využívať informácie z tejto webovej stránky Ústavu informácií a prognóz školstva v Bratislave. 

Ministerstvo hospodárstva

Nepredložilo  plnenie.

Únia nevidiacich a slabozrakých Slovenska 

Aproximácia práva v tejto oblasti prináša pozitívne opatrenia. Napriek tomu treba konštatovať, že minimálne v dvoch nasledujúcich oblastiach sa prejavuje naliehavá potreba konkrétnych opatrení:
1. Je potrebné stanoviť harmonogram zabezpečenia prístupnosti digitálnej televízie pre občanov so zrakovým postihnutím. Táto technológia sa stane dôležitým komunikačným kanálom, predpokladá sa, že pre občanov bude dôležitejšia ako prístup na Internet prostredníctvom PC. Nevyhnutné je sprístupniť predovšetkým „elektronického programového sprievodcu“ - ponuku zobrazovanú na obrazovke umožňujúcu ovládanie televízora a najmä obojsmernú komunikáciu príjemcu prostredníctvom digitálnej televízie. Táto prístupnosť musí byť zabezpečená v čase náhrady analógovej televízie digitálnou, ktorá sa pripravuje vo veľmi krátkom časovom horizonte. V opačnom prípade dôjde k dramatickému zhoršeniu dostupnosti informácií a služieb tejto skupine občanov, vrátane ostarších občanov. 
2. Stále narastá význam digitálnych kioskov, bankomatov, smart kariet - je nevyhnutné stanoviť záväzné kritériá prístupnosti a termíny plnenia - v opačnom prípade sa podstatne zvýši úroveň vylučovania občanov so zrakovým postihnutím z možnosti využívania týchto technológií.

1.3.12.Zabezpečovať pravidelné rozhlasové a televízne vysielanie o problematike životných podmienok občanov so zdravotným postihnutím aj vo vysielaní na regionálnej úrovni.

	Termín:					31. 12. 2004 a trvale
	Zodpovední: 			           		regionálne médiá
	Finančné krytie:				z prostriedkov štátneho rozpočtu 

Plnenie v roku 2004:

Slovenská televízia

Reportáže o činnosti občianskych združení zdravotne postihnutých boli vysielané aj v jednotlivých miestach Slovenska v Regionálnom vysielaní. Okrem toho bola problematika ľudí so zdravotným postihnutím vysielaná aj v iných obľúbených reláciach, či to bol cyklus Família alebo Pošta pre teba. 

Slovenský rozhlas

	Plnenie je zahrnuté v plnení opatrení 1.3.6. a 1.3.7. 

Únia nevidiacich a slabozrakých Slovenska

Upozorňuje na problém spôsobený  nerovnomerným pokrytím SR signálom programu Sro4 Regina v rozsahu VKV. Sú územia, kde tento signál nie je vôbec dostupný. Žiadajú rozšírenie vysielačov pre Sro4.

1.3.13.Zvyšovať uvedomenie detí a mládeže v oblasti problematiky života občanov so zdravotným postihnutím zapracovaním problematiky do učebných osnov základných a stredných škôl (napr. do predmetov občianska náuka, etická náuka, a pod.).

	Termín:					31. 8. 2004 a trvale
	Zodpovedný: 				minister školstva
Finančné krytie:		bez nároku na prostriedky štátneho rozpočtu 

Plnenie v roku 2004:

Ministerstvo školstva

   Uvedená problematika je súčasťou učebných osnov predmetov  etická výchova a občianska výchova na základných školách a etická výchova, náuka  o spoločnosti a občianska náuka na stredných školách premietnutá do konkrétnych tematických okruhov učebných osnov jednotlivých predmetov. V intenciách odpočtu predmetného opatrenia z roku 2003 je problematika riešená v konkrétnych témach učebných osnov  nasledovne:
•	v učebných osnovách  etickej výchovy pre 5. až 9.  ročník  základnej školy.
5. ročník v tematickom celku  2 a 3. Poznanie  a pozitívne hodnotenie seba  a druhých pozornosť zameraná  na citlivé hodnotenie  skupiny obyvateľov so zdravotným postihnutím.
7. ročník   v tematickom celku  6 .Vzťah  k chorým , postihnutím pozitívny postoj  k týmto obyvateľom, ktorí potrebujú pomoc, podporu.
8. ročník  v tematickom celku 2, 4 a 6 upriamiť pozornosť žiakov  na zdravotne postihnutých.
9. ročník v tematickom celku 1 a 6 ukázať žiakom, že aj  ľudia so zdravotným postihnutím majú vlastnú dôstojnosť a majú rovnaké  práva a povinnosti a základné ľudské potreby ako intaktná populácia.
•	V učebných  osnovách  etickej výchovy  pre gymnázia, SOŠ a SOU.
1. ročník.
Pri problematike vzájomného  poznávania intaktnej populácie a zdravotne postihnutých zvýrazniť realistický prístup. V právnej problematike sú aj základné medzinárodné  dokumenty. 
2. ročník. Sociálna politiky  štátu  voči zdravotne postihnutým , zamestnávanie, sociálne dávky, invalidné dôchodky.
•	V učebných  osnovách  občianskej výchovy  pre 6. až 9. ročník základnej školy.
6. ročník. Vzdelávanie žiakov so zdravotným postihnutím, jednotlivé druhy postihnutých a špeciálne školy,  integrácia vo vzdelávaní,  právo na vzdelanie v zmysle Ústavy SR, vzájomné poznávanie, tolerancia , realistický prístup. Priestor pre vlastnú aktivitu žiakov.
8. ročník. Ľudské práva  a práva  menšín Všeobecné deklarácie ľudských práv a Deklarácia  práv dieťaťa, Dohovor o právach dieťaťa Štandardné pravidlá na vytváranie rovnakých príležitostí pre osoby so zdravotným postihnutím.  Integrácie v škole a v spoločnosti.
9. ročník. Zákon o sociálnej pomoci náhrada  príjmu pre zdravotne postihnutých. Agentúra podporovaného zamestnávania a zdravotne postihnutí občania.
•	V učebných osnovách náuky o spoločnosti pre štvorročné gymnázia – tematický  celok: Základy sociológie. Spoločnosť ako zložitý systém ľudí,  inštitúcií a vzťahov . problematika života osôb so zdravotným postihnutím, ich postavenie a práva ako menšiny, začlenenie a vzájomné spolužitie – tolerancia.
Tematické   celky : Základy práva, Ľudské práva a základné slobody:  Všeobecná deklarácia ľudských práv, Deklarácia práv dieťaťa, Dohovor o právach  dieťaťa Štandardné pravidlá na vytváranie rovnakých príležitostí pre osoby so zdravotným postihnutím. Integrácia, samostatnosť, dôstojný život zdravotne postihnutých.
•	V učebných osnovách  občianskej náuky pre stredné odborné učilištia.
2.-ročné učebné odbory  - 1 ročník v II. tematickom  celku Morálka  a spoločnosť. Zahrnutá je problematika osôb so zdravotným postihnutím, ich práva  ako menšiny, vzájomné spolužitie, tolerancia.
3. –ročné učebné  odbory – 1.ročník v tematickom celku Morálka a spoločnosť práva zdravotne postihnutých, začlenenie v spoločnosti. Tolerancia. 3. ročník  Ľudské práva  a základné  slobody. Ratifikované  medzinárodné  dokumenty. Potreba integrácie postihnutých v spoločnosti.
4. – ročné učebné odbory – 1. ročník v tematickom celku Morálka a spoločnosť. Problematika  života osôb so zdravotným postihnutím. 2. ročník v tematickom celku Ľudské práva a základné slobody . Medzinárodné dokumenty., právo na vzdelanie, integrácia spoločenská pracovná kultúrna. Bezbariérový prístup, samostatnosť, kvalita života.
  	 Štátny inštitút  odborného vzdelávania zapracúva problematiku handicapovaných  občanov do učebných dokumentov študijných odborov skupín  68 Právne vedy,  75 Pedagogické vedy, 76 Učiteľstvo, v ktorých je táto problematika súčasťou  profesijnej prípravy.

1.3.14.	V súlade s opatrením 1.3.1 vytvoriť podmienky a technické zabezpečenie vysielania a príjmu pre experimentálne overenie výroby komentovaných programov a videoprogramov, určených pre televízne vysielanie a zapožičiavanie osobám so zrakovým postihnutím. 

	Termín:					31.12.2005 a trvale
Zodpovedný: 		minister dopravy, pôšt a telekomunikácií, generálny riaditeľ STV, riaditeľ Telekomunikačného úradu 
	Finančné krytie:			  	z prostriedkov štátneho rozpočtu

Plnenie v roku 2004:

Gestori úlohy – Ministerstvo dopravy, pôšt a telekomunikácií, Slovenská televízia, Telekomunikačný úrad nepredložili plnenie. . 

Únia nevidiacich a slabozrakých Slovenska

Aj  keď termín plnenia je až rok 2005, s plnením sa ešte nezačalo. Riešenie je potrebné na strane prípravy programov, vysielania i príjmu. Problém treba riešiť aj v súvislosti so zabezpečením prístupnosti digitálnej televízie.

2.3.1.	Skvalitniť previazanosť preventívnej, genetickej a liečebnej starostlivosti, rehabilitačnej činnosti a súčinnosti lekárov prvého kontaktu s centrami včasnej pomoci a so zariadeniami špeciálnopedagogického poradenstva vrátane územného zabezpečenia siete realizujúcej uvedené previazanie v záujme čo najrýchlejšieho začatia komplexnej starostlivosti o dieťa so zdravotným postihnutím.

	Termín:					31. 12. 2004 a trvale
Zodpovední: 		minister zdravotníctva  v súčinnosti s ministrom školstva  a ministrom práce, sociálnych vecí a rodiny 
Finančné krytie:		bez nároku na prostriedky štátneho rozpočtu

Plnenie v roku 2004:

Ministerstvo zdravotníctva

Úloha sa plní priebežne. Previazanosť poskytovania komplexnej starostlivosti o deti so zdravotným postihnutím so sieťou špeciálnopedagogických poradní a detských integračných centier sa realizuje v príslušných regiónoch priamym individuálnym kontaktom všeobecných lekárov so špecializáciou v odbore pediatria s vyššie uvedenými zariadeniami, kde sú deti so zdravotným postihnutím odosielané a závery, odporúčania odborných vyšetrení, sú súčasťou poskytovania komplexnej starostlivosti o tieto deti. O sieti týchto pracovísk sú všeobecní lekári pre deti informovaní. Projekt komplexnej strostlivosti o dieťa, vypracovaný Sekciou praktických lekárov pre deti a dorast, ktorý bol podaný na VÚC Bratislava, nebol pre nedostatok finančných prostriedkov realizovaný.

Ministerstvo práce, sociálnych vecí a rodiny

	V rámci spolupráce so zariadeniami špeciálnopedagogického poradenstva poskytujú potrebné poradenstvo pracovníci úradov práce, sociálnych vecí a rodiny, ako aj pracovníci Centra poradensko-psychologických služieb. Rodičia detí so zdravotným postihnutím majú možnosť využiť tiež služby sociálneho poradenstva, ktoré poskytujú občianske združenia v rámci svojej činnosti dotujúcej samosprávnymi krajmi. 

Ministerstvo školstva

	Ministerstvo školstva participuje na realizácii tohto Pravidla. Zariadenia špeciálnopedagogického poradenstva sa svojimi  odbornými aktivitami a službami podieľajú na kompletizovaní starostlivosti o deti so zdravotným postihnutím a o ich rodiny najmä formou špeciálnopedagogickej poradenskej činnosti. 
	V súlade s opatrením 6.3.10 uznesenia vlády SR č. 590 z 27. júna 2001 Národný program rozvoja životných podmienok občanov so zdravotným postihnutím vo všetkých oblastiach života schválilo Ministerstvo školstva SR dňa 10. júna 2002 číslo 313/2002-44 v kooperácii s Ministerstvom zdravotníctva SR Program na zdokonalenie systému raného poradenstva pre rodičov detí so zdravotným postihnutím, detí s viacnásobnými postihnutiami (hluchoslepé, kombinované postihnutia s mentálnym, telesným a iným postihnutím) a pervazívnymi vývinovými poruchami, vrátane súčinnosti praktických lekárov pre deti a dorast so zariadeniami špeciálnopedagogického poradenstva a postupného rozširovania siete zariadení špeciálnopedagogického poradenstva pre rodičov týchto detí (ďalej len Program raného poradenstva. V programe raného poradenstva, ktorý je spracovaný zvlášť u úrovne rezortu školstva a zvlášť z úrovne rezortu zdravotníctva sa konkretizuje vzájomné prepojenie spolupráce ambulancií praktických lekárov pre deti a dorast so zariadeniam špeciálnopedagogického poradenstva najmä typu detských integračných centier, ktorým zo zákona vyplýva spolupráca s odbornými a praktickými lekármi v oblasti kompletizovania služieb a intervencií deťom so zdravotným postihnutím. Ambulancie praktických lekárov pre deti a dorast z vlastnej iniciatívy využívajú služby a intervencie zariadení špeciálnopedagogického poradenstva za účelom skoordinovania rehabilitačných postupov v rámci komplexnej rehabilitačnej starostlivosti o deti so zdravotným postihnutím. V tomto procese využívajú informačný materiál o poskytovaní špeciálnopedagogickej poradenskej činnosti jednotlivých špeciálnopedagogických poradní a detských integračných centier v SR – Adresár zariadení špeciálnopedagogického poradenstva pre jednotlivé roky.
	V máji 2004 sa uskutočnil v Trnave spoločný odborný seminár odborníkov z rezortu školstva a rezortu zdravotníctva na tému „Komplexná starostlivosť o deti so zdravotným postihnutím raného veku“  a na odbornej konferencii praktických lekárov pre deti a dorast v Trenčianskych Tepliciach boli prezentované služby a intervencie poskytované na úrovni špeciálnopedagogického poradenstva v rezorte školstva.

2.3.2.	Zabezpečiť, aby príloha zákona o liečebnom poriadku, ktorá sa týka liekov a zdravotníckych pomôcok, novelizovaná nariadením vlády SR bola v rámci pripomienkového konania predkladaná i Rade vlády SR pre problematiku občanov so zdravotným postihnutím.

	Termín:					31.12. 2004 a trvale
	Zodpovedný: 					minister zdravotníctva 
Finančné krytie:		bez nároku na prostriedky štátneho rozpočtu

Plnenie v roku 2004:

Ministerstvo zdravotníctva

 Návrh opatrenia MZ SR č. opp0404-23785/2004-SL, ktorým sa vydáva zoznam zdravotníckych pomôcok plne uhrádzaných alebo čiastočne uhrádzaných na základe verejného zdravotného poistenia bol zaslaný na pripomienkovanie Úradu vlády SR.

2.3.3.	Prostredníctvom Úradu verejného zdravotníctva vypracovať v rámci osvety zameranej na širokú verejnosť programy prevencie zdravotného postihnutia (vrátane  prenatálnej prevencie); vytvoriť v rámci týchto programov skupinu odborníkov, ktorá sa bude venovať prevencii a genetickému poradenstvu pre občanov so zdravotným postihnutím.

	Termín:					31. 12. 2004 a trvale
	Zodpovedný: 					minister zdravotníctva 
	Finančné krytie:				z prostriedkov štátneho rozpočtu

Plnenie v roku 2004:

Ministerstvo zdravotníctva

Úloha sa plní priebežne. V roku 2004 boli pripravené tri edičné materiály z oblasti prevencie geneticky podmienených ochorení. Dva z nich (Desatoro pre mladých z genetiky/kartička, Mladým do života lekár – genetik/leták) boli vytlačené a cielene distribuované na využívanie v rámci intervenčných zdravotno-výchovných aktivít určených predovšetkým mladej generácii. Uvedené edičné materiály budú ďalej využívané v rámci genetických pracovísk, v poradniach zdravia, v rámci Regionálnych úradov verejného zdravotníctva, ako aj v rámci rôznych foriem priebežného vzdelávania pedagógov a vychovávateľov v metodicko-pedagogických centrách. Tretí pripravený edičný materiál s názvom Starostlivosť o postihnutých genetickými chorobami na Slovensku (brožúra) je  určený predovšetkým lekárom a bude v závislosti od objemu finančných prostriedkov vytlačených v roku 2005. Široké využitie uvedených edičných materiálov môže významne prispieť k oživeniu záujmu mladej generácie o uvedenú problematiku a zvýšiť jej vedomostnú úroveň i kvalitu správania v oblasti prevencie genetických chorôb.

2.3.5.	V rámci preventívnej starostlivosti metodicky a organizačne skvalitniť dôkladné vykonávanie screeningu všetkých kojencov vo veku 6 mesiacov a 12 mesiacov (v prípade potreby aj neskôr) so zameraním na poruchy intelektu, zraku, sluchu a pervazívnych vývinových porúch; zvýšiť informovanosť rodičov o vykonávaní špeciálnych screeningových postupov a ich výsledkoch aj v prípade, že tieto boli negatívne.
Termín:					31. 12. 2004 a trvale
	Zodpovedný: 					minister zdravotníctva 
Finančné krytie:		bez nároku na  prostriedky štátneho rozpočtu

Plnenie v roku 2004:
 
Ministerstvo zdravotníctva

Skríning so zameraním na poruchy zraku, sluchu a psychomotorického vývoja je súčasťou pravidelných preventívnych prehliadok v 1. roku života, ktoré vykonáva praktický lekár pre deti a dorast. Skríning sluchu sa uskutočňuje pomocou behaviorálnych skúšok, ktoré sú orientačné a subjektívne a nie vždy sa jedná o včasnú záchytnosť. Trendom je vykonávať skríning už u novorodenca pomocou objektívnych metód – vyšetrením otoakustických emisií. Vykonávanie skríningu na neonatologických pracoviskách je viazané na príslušnú prístrojovú techniku. V tomto roku boli touto technikou vybavené perinatologické centrá v Martinskej fakultnej nemocnici, FNsP FDR Banská Bystrica, FNsP Nové Zámky, NsP Humenné, FNsP Košice, FNsP prešov, nakoľko bolo potrebné zabezpečiť tieto vyšetrenia prednostne pre centrá s intenzívnou starostlivosťou o novorodencov, kde je pravdepodobnosť poruchy sluchu výrazne vyššia. Vyšetrenie zraku sa realizuje formou behaviorálnych vyšetrení v rámci preventívnych prehliadok všeobecným lekárom so špecializáciou v odbore pediatria. Vyšetrenie zraku so zameraním na skríning kongenitálnej katarakty na novorodeneckých oddeleniach upraví ministerstvo zdravotníctva metodickým pokynom v tomto roku. 
Úloha splnená, po vyhodnotení plnenia v roku 2004 sa po vyhodnotení plnenia za rok 2004 vypúšťa zo sledovania.  

2.3.6.	Zabezpečiť realizáciu výstupov z informačného systému MZ SR o počte občanov s dlhodobým nepriaznivým  zdravotným stavom v členení podľa skupín diagnóz a veku.

	Termín:					30. 9. 2004 a trvale
	Zodpovedný: 					minister zdravotníctva  
	Finančné krytie:				z prostriedkov štátneho rozpočtu

Plnenie v roku 2004:
 
Ministerstvo zdravotníctva

Plní sa trvale. Ústav zdravotníckych informácií a štatistiky nespracováva register osôb so zdravotným postihnutím a úlohu zabezpečuje spracovávaním analytického materiálu zo štatistických zisťovaní vlastných externých zdrojov (materiál s názvom – Osoby s dlhodobo nepriaznivým zdravotným stavom). Finančné krytie tejto úlohy v roku 2004 bolo 35 000,- Sk.

2.3.7.Prehodnotiť územné rozloženie siete oftalmologických ambulancií a v regiónoch s nedostatočnou kapacitou zvýšiť počet oftalmologických ambulancií tak, aby lekári mali viac času na systematickú starostlivosť o pacientov.

	Termín:					31. 12. 2004 a trvale
	Zodpovedný: 					minister zdravotníctva 
Finančné krytie:		bez nároku na prostriedky štátneho rozpočtu 

Plnenie v roku 2004:

Ministerstvo zdravotníctva

Úloha sa plní. Sieť oftalmologických ambulancií je zabezpečená dostatočne vo všetkých okresoch na celom území SR. Rozloženie jednotlivých ambulancií však nie je z geografického pohľadu rovnomerné, pretože v niektorých veľkých mestských aglomeráciách, akými sú Bratislava či Košice, je sieť predimenzovaná, kým v menších celkoch je tomu naopak. Tento stav však neovplyvňuje kvalitu poskytovanej zdravotnej  starostlivosti v oftalmológii.

2.3.12.V rámci novely zákona o liečebnom poriadku akceptovať pripomienky zástupcov občanov so zdravotným postihnutím v záujme odstránenia obmedzení pre občanov so zdravotným postihnutím v súvislosti s kúpeľnou starostlivosťou tak, aby v prípade nároku na osobnú asistenciu alebo sprievodcu neboli ekonomické podmienky prekážkou absolvovania kúpeľnej liečby pacienta spolu s osobným asistentom alebo sprievodcom v kúpeľných zariadeniach. 

	Termín:					30.6.2004 a trvale
	Zodpovedný: 				minister zdravotníctva 
	Finančné krytie:				z prostriedkov štátneho rozpočtu

Plnenie v roku 2004:

Ministerstvo zdravotníctva

	Maximálna cena pobytu sprievodcu v prípadoch nutnej osobnej asistencie alebo sprievodcu počas kúpeľnej liečby u pacienta s indikáciou „A“ podľa zoznamu indikácií sa v cenovom opatrení MZ SR platnom od 1. 1. 2005 stanovuje na 150,- Sk na deň.  Výška úhrady za služby súvisiace s poskytovaním zdravotnej starostlivosti od sprievodcu je 100,- Sk. Takto sa dosiahlo minimalizovanie ekonomických podmienok ako prekážky pre absolvovanie kúpeľnej liečby uvedenej skupiny občanov. Okrem toho sa do legislatívnej úpravy o minimálnom technickom vybavení kúpeľných zariadení zapracovala podmienka o bezbariérovom prístupe, aby sa minimalizovali nároky na sprievodcu pre občanov so zdravotným postihnutím.

Únia nevidiacich a slabozrakých Slovenska

Z vyjadrenia MZ nie je jasné, či úhrada od sprievodcu je vo výške 150 Sk alebo 100 Sk. Okrem toho navrhuje maximálnu výšku úhrady stanoviť rovnako i pre indikácie zaradené do skupiny „B“.

2.3.13. Vypracovať Národný program duševného zdravia, ktorý komplexne rieši diagnostiku, prevenciu, terapiu, rehabilitáciu až po integráciu v spoločnosti a pracovnom procese v regiónoch štandardnej psychiatrickej starostlivosti v súlade s Reformou psychiatrickej starostlivosti a Správou o zdraví vo svete SZO z roku 2001.

	Termín:					30. 9. 2004 
Zodpovedný:		minister zdravotníctva, minister práce, sociálnych vecí a rodiny, minister školstva

Plnenie v roku 2004:

Ministerstvo zdravotníctva

Nepredložilo vyhodnotenie.	

Ministerstvo práce, sociálnych vecí a rodiny

	Ministerstvo práce, sociálnych vecí a rodiny na základe požiadania  gestora úlohy poskytol do pripravovaného materiálu podklady za oblasť spadajúcu do svojej vecnej pôsobnosti. 

Ministerstvo školstva

	Na základe listu, č. 00532-1/2005 zo dňa 11.01.2005, ktorý zaslal minister zdravotníctva ministrovi školstva SR dňa 27. januára 2005, minister školstva listom č. CD-2005-903/1369-1:sekr. dňa 27. januára 2005 nominoval do Rady duševného zdravia, poradného orgánu ministra zdravotníctva pre tvorbu a realizáciu Národného programu duševného zdravia, zástupcu zo Sekcie regionálneho školstva MŠ SR. 

3.3.2.	Na základe vypracovaného návrhu v zmysle opatrenia 3.3.1 podporovať vznik a prevádzku stredísk rehabilitačnej činnosti, vrátane spolupráce a súčinnosti zariadení špeciálnopedagogického poradenstva. 

	Termín:					31.12.2005 a trvale
Zodpovední: 		minister práce, sociálnych vecí a rodiny, minister zdravotníctva, minister školstva
Finančné krytie:				z prostriedkov štátneho rozpočtu

Plnenie v roku 2004:
 
Ministerstvo práce, sociálnych vecí a rodiny
Strediská rehabilitačnej činnosti rozbiehajú svoje aktivity cez projekty podporené zo strany MPSVR SR v rámci príspevkov z lotérií a iných hier. 

Ministerstvo zdravotníctva

	Strediská rehabilitačnej činnosti prešli v súčasnosti do priamej kompetencie vyšších územných celkov, ktoré vedú ich register v príslušnom regióne. Sú to štátne i neštátne zdravotnícke zariadenia, zamerané na poskytovanie rehabilitačnej činnosti pre určité druhy zdravotného postihnutia. Všeobecní lekári so špecializáciou v pediatrii spolupracujú s existujúcimi strediskami rehabilitačnej činnosti pri poskytovaní preventívnej a liečebnej starostlivosti deťom vyžadujúcim rehabilitačnú starostlivosť. 
 
Ministerstvo školstva

	Ministerstvo školstva participuje na realizácii tohto opatrenia v intenciách svojich kompetencií na komplexnú rehabilitačnú starostlivosť o deti so zdravotným postihnutím.

	Dňa 16. 12. 2004 Štátny pedagogický ústav v Bratislave, ako gestor problematiky špeciálnopedagogického poradenstva, predložil ministerstvu školstva vypracovanie  výskumnej úlohy „Prieskum služieb poskytovaných klientom zariadení špeciálnopedagogického poradenstva na Slovensku“ s návrhom na optimalizáciu siete zariadení špeciálnopedagogického poradenstva tak, aby bola zabezpečená komplexná špeciálnopedagogická rehabilitácia deťom so zdravotným postihnutím a ich rodinám (zákonným zástupcom)  na Slovensku. Úloha sa plní aj v rámci opatrenia č. 7 Koncepcie špeciálnopedagogického poradenstva v SR v časovom horizonte rokov 2000 až 2015 pod názvom „Optimalizovať sieť špeciálnopedagogických poradenských zariadení (štátnych, súkromných a cirkevných) podľa objektívnych potrieb a ekonomických možností so zvýraznením odbornej zodpovednosti za konkrétny okres tak, aby ich regionálna pôsobnosť bola maximálne efektívna. Personálna skladba týchto zariadení je však ešte stále nedostatočne zabezpečovaná z úrovne zriaďovateľov - krajských školských úradov. Prostredníctvom odborného usmerňovania zo strany Štátneho pedagogického ústavu v Bratislave bude potrebné dosiahnuť väčšiu vyváženosť realizácie prioritných činností zariadení špeciálnopedagogického poradenstva jednak vo vzťahu ku klientom a jednak vo vzťahu k Čl. 4 a 5 Vzorového štatútu zariadení špeciálnopedagogického poradenstva.  V rezorte školstva zabezpečujú odborné intervencie a služby rehabilitačného charakteru najmä detské integračné centrá a to v úzkom prepojení na odbornú starostlivosť z úrovne praktických lekárov pre deti a dorast. V detských integračných centrách pracuje aj rehabilitačný pracovník – zdravotník s príslušnou kvalifikáciou na rehabilitačné úkony.

	V roku 2004 boli do siete škôl a školských zariadení zaradené 2 detské integračné centrá – jedno s účinnosťou od 1. septembra 2004 a druhé s účinnosťou až od 1. septembra 2005.
	V zmysle opatrenia č.  2.3.14 tohto uznesenia vlády rezort školstva, najmä prostredníctvom špeciálnopedagogických poradní a detských integračných centier, využíva poradenskú službu regionálnych pracovísk Únie nevidiacich a slabozrakých Slovenska.

3.3.4.	Vypracovať štátnu koncepciu starostlivosti o hluchoslepých občanov. 

	Termín:		31.12.2004
Zodpovední: 		minister práce, sociálnych vecí a rodiny, minister zdravotníctva, minister školstva
Finančné krytie:		bez nároku na prostriedky štátneho rozpočtu

Plnenie v roku 2004:

Ministerstvo práce, sociálnych vecí a rodiny

	V súlade s uznesením vlády č. 161/2004 pripravuje MZ SR legislatívny zámer zákona o dlhodobej starostlivosti, ktorý predpokladá zmeny v systémoch ovplyvňujúcich život ľudí so zdravotným postihnutím, čo ovplyvní aj navrhovanú koncepciu.
 Navrhuje sa  termín opatrenia presunúť v previazanosti na prijatie tohto zákona.

Ministerstvo zdravotníctva

	MZ SR nebolo v roku 2004 zo strany gestora ani zo strany spolupracujúcich rezortov vo veci prípravy a obsahu štátneho programu starostlivosti o hluchoslepé deti oslovené. 

Ministerstvo školstva

	Z úrovne rezortu školstva je úloha splnená. Starostlivosť o hluchoslepých žiakov zabezpečuje Evanjelická diakonia, ktorá je zriaďovateľom  Evanjelickej špeciálnej základnej školy  pre hluchoslepé deti v Červenici pri Prešove. Finančná dotácia je zabezpečená prostredníctvom KŠÚ v Prešove v súlade so zákonom NR SR č. 597/2003 Z. z. o financovaní základných a stredných škôl a Nariadením vlády SR č. 758/2004 Z. z. zo dňa 8. 12. 2004, ktorým sa ustanovujú podrobnosti rozpisu finančných prostriedkov zo štátneho rozpočtu pre základné školy, stredné školy, strediská praktického vyučovania, základné umelecké školy a školské zariadenia v súlade so špecifickým požiadavkami na špeciálnopedagogickú prax detí s ťažkým stupňom viacnásobného postihnutia. Výchovno-vzdelávací proces hluchoslepých žiakov je  zahrnutý v  Koncepcii  výchovy  a vzdelávania  žiakov so zdravotným postihnutím, ktorá bola schválená Ministerstvom školstva SR v decembri v roku 2000 a v školskej legislatíve, ktorá umožňuje individualizáciu učebného procesu ťažko viacnásobne postihnutých podľa individuálneho výchovno-vzdelávacieho plánu.

Únia nevidiacich a slabozrakých Slovenska

Plnenie úlohy sa odkladá a riešenie situácie hluchoslepých občanov je príliš pomalé. Jedinú školu pre hluchoslepých nie je možné považovať kapacitne za dostatočné riešenie a naviac, jej financovanie v určitých obdobiach r. 2004 bolo problematické.

3.3.5.Legislatívne upraviť ambulantnú formu poskytovania sociálnych služieb vrátane ambulantnej formy poskytovania sociálnej rehabilitácie. 

Termín:		v súlade s prípravou zákona o sociálnych službách 
Zodpovedný:		minister práce, sociálnych vecí a rodiny

Plnenie v roku 2004:

Ministerstvo práce, sociálnych vecí a rodiny

	V roku 2004 sa vzhľadom na nedoriešenie obsahu navrhovaného zákona o dlhodobej starostlivosti nedokončil návrh zákona o poskytovaní sociálnych služieb.
Termín plnenia sa presúva na rok 2005, v ktorom má MPSVR SR v termíne do 31. 7. predložiť do vlády návrh zákona o poskytovaní sociálnych služieb. 

4.3.1.Valorizovať dotácie poskytované občianskym združeniam na zvýšenie podpory projektov zameraných na pomoc občanom so zdravotným postihnutím. (Opatrenie upravené.)

Termín:		v súlade s prípravou štátneho rozpočtu  na rok 2005 a každoročne 
Zodpovední:		minister práce,    	sociálnych vecí a rodiny, minister školstva, minister zdravotníctva, minister kultúry, minister životného prostredia, 
Finančné krytie:				z prostriedkov štátneho rozpočtu 

Plnenie v roku 2004:

Ministerstvo práce, sociálnych vecí a rodiny

V  roku  2004   boli  v  kapitole   MPSVR   SR   rozpočtované  finančné   prostriedky   pre občianske  združenia  v sume 35 280 tis. Sk, z  toho bolo  poskytnutých  2 000 tis. Sk  na zabezpečenie tlmočníkov posunkovej reči nepočujúcich.  Transfer  bežných  výdavkov  na  pomoc občianskym združeniam, ktoré zabezpečujú činnosť vo vecnej pôsobnosti MPSVR SR bol rozpočtovaný v rozsahu zákona  č. 598/2003 Z. z. o štátnom rozpočte na rok 2004.  

Ministerstvo školstva

Ministerstvo školstva SR poskytuje občianskym združeniam detí a mládeže, resp. občianskym združeniam zameraným na prácu s deťmi a mládežou, finančnú podporu na základe Smernice č. 13/2004-1 z 25. mája 2004 o poskytovaní dotácií v pôsobnosti Ministerstva školstva SR. V roku 2004 bolo na základe obdržaných žiadostí na tento účel prerozdelených 59 160 tis. Sk. Jednotlivé žiadosti sú posudzované podľa určitých kritérií, vyjadrených bodovým hodnotením. Občianske združenia s cieľovou skupinou - sociálne znevýhodnené osoby, do ktorých sú zahrnuté deti a mládež so zdravotným postihnutím, sú pri bodovom  hodnotení zvýhodnené pridelením štvornásobného počtu bodov za príslušný počet osôb, na ktoré sa dotovaná činnosť vzťahuje, oproti ostatným občianskym združeniam.

Ministerstvo zdravotníctva

	MZ SR v roku 2004 zo štátneho rozpočtu v rámci svojej kapitoly neposkytlo žiadne finančné prostriedky na plnenie úloh Národného programu rozvoja životných podmienok občanov so zdravotným postihnutím. 

Ministerstvo kultúry

	Z grantového systému MK SR, program Kultúra národnostných menšín boli na podporu občianskych združení, nadácií a neziskových organizácií rozvíjajúcich kultúru zdravotne postihnutých občanov v roku 2004 poskytnuté finančné prostriedky v sume 398 700.- Sk. V roku 2004 dotácie neboli valorizované. V roku 2005 počíta MK SR  s vyšším objemom dotácii.

V roku 2004 nebol valorizovaný príspevok MPSVR SR na vydávanie časopisov, ktoré finančne zabezpečuje Únia nevidiacich a slabozrakých Slovenska (ďalej len „ÚNSS“), preto v mesiaci apríli došlo k dočasnému zastaveniu vydávania a tlače časopisov pre nevidiacich a slabozrakých financovaných prostredníctvom grantu MPSVaR. Granty sú schvaľované zvyčajne v mesiaci máj a ÚNSS neuhrádzala faktúry SKN v mesiacoch január - máj príslušného kalendárneho roka.

Ministerstvo životného prostredia

V roku 2004 poskytlo finančné prostriedky pre grantovú súťaž malých projektov „Zelený projekt“, ktorej predmetom boli dotácie občianskym a záujmovým združeniam právnických osôb, nadáciam, neziskovým organizáciam poskytujúcim verejnoprospešné služby s enviromentálnym zameraním. Vo vyhlásení súťaže sa jednoznačne deklaruje tiež podpora projektom, ktoré prispievajú k riešeniu zdravotne postihnutých osôb alebo ktoré umožňujú ich zapojenie do riešenia.

Dňom 15. 10. 2003 nadobudla účinnosť nová Smernica MŽP SR č. 5P2003-9.1 o poskytovaní finančných prostriedkov z programu na podporu realizácie enviromentálnych opatrení, ktorá v roku 2004 umožnila poskytovať dotácie aj fyzickým osobám, t.j. aj občanom so zdravotným postihnutím. 

Únia nevidiacich a slabozrakých Slovenska

Neplní sa, k valorizácii nedochádza, pritom by bolo potrebné podstatné navýšenie tejto kapitoly rozpočtu v rozpočte MPSVaR SR
Vo vyhodnotení MK SR sa uvádza:
V roku 2004 nebol valorizovaný príspevok MPSVR SR na vydávanie časopisov, ktoré finančne zabezpečuje Únia nevidiacich a slabozrakých Slovenska (ďalej len „ÚNSS“), preto v mesiaci apríli došlo k dočasnému zastaveniu vydávania a tlače časopisov pre nevidiacich a slabozrakých financovaných prostredníctvom grantu MPSVaR. Granty sú schvaľované zvyčajne v mesiaci máj a ÚNSS neuhrádzala faktúry SKN v mesiacoch január - máj príslušného kalendárneho roka..
V predchádzajúcom citáte žiadame nahradiť slovo „neuhrádzala“ slovami „nemohla uhrádzať“.
V roku 2003 a 2004 nielen že nedošlo k valorizácii príspevku ale bol podstatne znížený oproti roku 2002. Neskorá úhrada faktúr za vydávanie časopisov v prvej polovici roka je všeobecne známy dlhoročný problém spôsobený neskorým poskytovaním dotácie. Prerušenie vydávania časopisov bolo spôsobené predovšetkým tým, že tento spôsob „oneskorenej“ úhrady faktúr za prvé tri mesiace roka 2004 nebol akceptovaný štátnou pokladnicou. 

4.3.2. Uplatňovať každoročne potrebnú výšku finančných prostriedkov v súlade s § 86 zákona č. 195/98 Z. z. o sociálnej pomoci v znení neskorších predpisov na podporu neštátnych subjektov poskytujúcich sociálne služby, sociálnu prevenciu a sociálne poradenstvo tak, aby tieto mohli byť kontinuálne zabezpečované.

	   Termín:                                         	            v  texte
	Zodpovední: 					predsedovia samosprávnych krajov 
	Finančné krytie:				z prostriedkov štátneho rozpočtu

Plnenie v roku 2004:

Banskobystrický samosprávny kraj

	V roku 2004 bol celkový objem finančných prostriedkov pre financovanie subjektov, ktoré poskytujú sociálnu pomoc a obce poskytujúce sociálnu pomoc na území Banskobystrického kraja 61 760 tis. Sk (z toho na položku Choroba, invalidita a ťažké zdravotné postihnutie 11 818 tis. Sk). Na rok 2005 je vyčlenených 61 000 tis. Sk (z toho na položku Choroba, invalidita a ťažké zdravotné postihnutie 24 462 tis. Sk). V skutočnosti je celková potreba pre neverejných poskytovateľov sociálnej pomoci  vyššia (cca 93 mil. Sk), avšak vzhľadom na praktický dopad finančnej decentralizácie, v dôsledku čoho sa znížil rozpočet kapitoly sociálne zabezpečenie v roku 2005 v komparácií s rokom 2004 o 28 319 tis. Sk, nebolo možné vyfinancovať všetky požiadavky neverejných poskytovateľov sociálnej pomoci.

	Vzhľadom na nepriaznivú finančnú situáciu ÚBBSK pristúpil k zmluvnému objednávaniu služieb len na taký počet občanov, koľko je schopný vyfinancovať z čiastky  61 000 tis. Sk.
 
	Finančný príspevok na rok 2005  bol prepočítaný  na počet klientov vykázaný ako priemerný prepočítaný počet  za  rok 2004, a to tak, že sa  krátil príslušným percentom v závislosti od druhu poskytovanej sociálnej služby v rozpätí od 30% do  90 %. 

	Sčasti sa takýmto spôsobom financovania  zahájila realizácia koncepčného zámeru uvedeného v Koncepcii rozvoja sociálnych služieb Banskobystrického kraja, kde  je uvedené, že v prípade, ak  to legislatíva  umožní,  pristúpi sa v roku 2006 k financovaniu, ktoré bude založené na nasledovnom princípe:
	Náklady na jedného klienta bude zdieľať: 
1.	samotný občan, príslušným percentom stanoveným na príslušný kalendárny rok 
2.	obec, v ktorej má občan trvalý pobyt, príslušným percentom stanoveným  na príslušný kalendárny rok 
3.	samosprávny kraj, príslušným percentom stanoveným na príslušný kalendárny rok, a to pri zohľadnení: 
	- dostatkovosti služby
	- koncepčných zámerov a priorít
     - cieľovej skupiny a možnosti zabezpečenia iných zdrojov
     - kvality poskytovania sociálnej pomoci

	Neverejní poskytovatelia však pre rok 2005 nemali možnosť v dostatočnom časovom predstihu zahájiť rokovania s obcami o tom, aby tieto prispeli na financovanie sociálnej pomoci zo svojich rozpočtov pre svojich občanov. Ani obce a mestá nezakomponovali  finančné príspevky pre neverejných poskytovateľov sociálnej pomoci do svojich rozpočtov na rok 2005 a sami (podobne ako BBSK) sa boria s problémom nedostatku finančných zdrojov po spustení modelu finančnej decentralizácie (ak aj majú na území svojej obce zariadenie sociálnych služieb, sami ho nezvládajú financovať a tiež od nás požadujú finančný príspevok). Čo je dôležité, na strane obcí a miest ešte nie je vytvorené žiadúce povedomie, že sú zodpovedné za poskytnutie sociálnej pomoci svojim občanom. Preto BBSK zahájil osvetu v tomto smere. Ďalším problémom je skutočnosť, že v súčasnosti platná legislatíva v oblasti sociálnej pomoci  veľmi nejednoznačne definuje kompetencie obcí a samosprávnych krajov týkajúce sa poskytovania sociálnej pomoci.
Opatrenie sa v BBSK  p l n í .

Prešovský samosprávny kraj

	V roku 2004 v rámci rozpočtu poskytol PSK finančný príspevok 42 subjektom poskytujúcim sociálne služby, sociálnu prevenciu a sociálne poradenstvo. Príspevok bol poskytnutý v celkovej výške 120 035 tis. Sk. 

Nitriansky samosprávny kraj

	Zastupiteľstvo NSK schválilo v marci 2004 rozpočet, ktorým sa vyčlenil finančný príspevok pre všetkých 55 zaregistrovaných neštátnych subjektov v celkovej výške 119 566 tis. Sk.

Ostatné samosprávne kraje sa k plneniu nevyjadrili.  

Únia nevidiacich a slabozrakých Slovenska

Plnenie je regionálne nerovnomerné, nedostatočné   a vzhľadom na prebiehajúci prenos kompetencií a zmeny legislatívy dochádza k výrazným medziročným zmenám i zmenám v priebehu roka, čo mimoriadne komplikuje udržateľnosť a rozvoj služieb.

4.3.3. V rámci krajov Slovenskej republiky v domovoch dôchodcov a domovoch sociálnych služieb vytvárať špecifické podmienky (alebo špecifické oddelenia), pre  zabezpečovanie dostupnej špecifickej starostlivosti osobám so zdravotným postihnutím v závislosti od druhu zdravotného postihnutia. Vzhľadom na zdravotný stav a vek občanov so zdravotným postihnutím, ktorí nemôžu prekonať nepriaznivú životnú situáciu alebo nepriaznivé životné pomery a sú odkázaní na sociálne služby a iné formy pomoci spoločnosti, riešiť rozširovanie siete domovov sociálnych služieb, pretože súčasný stav zariadení nepostačuje riešiť sociálnu situáciu občanov s ťažkým zdravotným postihnutím v potrebnom rozsahu.

Termín:	v súlade s prípravou štátneho rozpočtu  na rok 2005 a každoročne
Zodpovední: 	predsedovia samosprávnych krajov v spolupráci s primátormi miest a starostami obcí 
	Finančné krytie:				z prostriedkov štátneho rozpočtu

Plnenie v roku 2004:

Banskobystrický samosprávny kraj

	V roku 2004 v rámci siete existujúcich zariadení sociálnych služieb rozšírili formou vnútornej reštrukturalizácie kapacitu o ďalších 86 miest pre poskytovanie služieb typu DSS pre občanov so zdravotným postihnutím s celoročnou formou pobytu. Tento trend má dlhodobú tendenciu ďalšieho vývoja.
Opatrenie sa v BBSK   p l n í .

Žilinský samosprávny kraj

	V zriaďovateľskej pôsobnosti ŽSK je 40 zariadení sociálnych služieb, z ktorých všetky poskytujú pomoc a starostlivosť ťažko zdravotne postihnutým občanom. Zastupiteľstvo ŽSK schválilo 25. 8.2004 Koncepciu sociálnych služieb, sociálnej prevencie a sociálneho poradenstva v Žilinskom samosprávnom kraji. Koncepcia bola vypracovaná na základe širokej a dôslednej analýzy potrieb občanov a stanovenia cieľov a priorít pre rozvoj sociálnej pomoci. Bola vypracovaná aj v súlade s Národným programom rozvoja životných podmienok občanov so zdravotným postihnutím vo všetkých oblastiach života. V súlade s týmto dokumentom sa začalo v zariadeniach sociálnych služieb s dôsledným uskutočňovaním modernizácie, rekonštrukcie a obnovy týchto zariadení s úpravami, ktoré korešpondujú s požiadavkami Európskych noriem v danej oblasti. 

	V roku 2004 bolo čiastočne alebo rozsiahle zrekonštruovaných 15 zariadení sociálnych služieb.  Zrekonštruovali sa výťahy, prístavby bezbariérových vstupov, sociálne zariadenia a kúpelne, nakúpili sa zdvíhacie zariadenia do kúpeľní pre imobilných   klientov a pod. 

Prešovský samosprávny kraj

Po účinnosti zákona č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov vzrástol počet zariadení sociálnych služieb v zriaďovateľskej pôsobnosti PSK z pôvodných 16 DSS, 4 DD a DSS, 2 ZOS v roku 2003 na 20 DSS, 4 DD a DSS, 1 DSS a ZOS a 2 ZOS v roku 2004. V priebehu roka 2004 došlo k úprave pomeru občanov v DD a DSS v prospech zvýšenia kapacity pre časť DSS z pôvodných 92 na 144.

V súlade so skvalitňovaním životných podmienok občanov so zdravotným postihnutím v zariadeniach sociálnych služieb PSK v roku 2004 realizoval:
-	vybudovanie čističky odpadových vôd v ZOS Nová Sedlica		672 tis. Sk
-	dokončenie rekonštrukcie objektu RhS v Hanušovciach nad 
Topľou a pribudovanie kanalizačnej prípojky			       1 350 tis. Sk
-	Rekonštrukcia kúpeľní a balkónov v DSS Legnava		          482 tis. Sk
-	Rekonštrukcia priestorov bývalého učilišťa pre potreby
DSS Bardejov Kellerova ul. 						      2 230 tis.  Sk
-	Rekonštrukcia práčovne v DSS Spišský Štvrtok			      1 600 tis. Sk
-	Rekonštrukcia priestorov DSS Kalinovo				      1 286 tis. Sk

V niektorých zariadeniach sa rekonštruovali okná, dvere, podlahy, strechy a pod. 

Nitriansky samosprávny kraj

V priebehu roka 2004 prebiehalo rozširovanie siete poskytovateľov sociálnych služieb. NSK zaznamenáva každoročne nárast subjektov žiadajúcich o registráciu a poskytnutie finančných prostriedkov. Medzi neštátne zariadenia patrí v NSK 9 DSS pre dospelých s rôznym druhom zdravotného postihnutia s kapacitou 412 miest, 7 DSS pre deti s kapacitou 89 miest, 3 DD s kapacitou 64 miest, 3 RS s kapacitou 52 miest, 5 RS s kapacitou 83 miest. Opatrovateľskú službu poskytuje 20 neštátnych subjektov pre 327 klientov. V 29 ZSS, ktorých zriaďovateľom je NSK je umiestnených celkom 2890 klientov.  Kapacita existujúcich zariadení je plne využitá.
 Zariadenia sociálnych služieb systematicky prispôsobujú podmienky bývania potrebám zdravotne postihnutých klientov. Pokračuje rekonštrukcia ubytovacích miestností tak, aby spĺňali funkciu bezbariérovosti. Viaceré zariadenia zakúpili špeciálne rehabilitačné pomôcky, ktoré slúžia v rámci skvalitnenia sociálnych služieb poskytovaných klientom.

Ostatné samosprávne kraje sa k plneniu nevyjadrili.  

Únia nevidiacich a slabozrakých Slovenska

Jediný na Slovensku špecializovaný DSS v Báhoni pre nevidiacich najprv prestal prijímať občanov mimo bratislavského kraja a od roku 2003 už neprijíma občanov ani z Bratislavského kraja. Spolu so snahou vytvárať podmienky na umiestňovanie v bežných zariadeniach sociálnej starostlivosti a zabezpečovať starostlivosť aj v domácom prostredí považujeme za nevyhnutné zachovať a rozvíjať aspoň jedno takéto zariadenie s celoštátnou pôsobnosťou. Považujeme za potrebné hľadať riešenie, ktoré DSS v Báhoni umožní zachovať a modernizovať, ale neznižovať jeho kapacitu.  

4.3.4.	V štátnom aj neštátnom sektore zabezpečiť zachovanie zliav vo verejnej hromadnej doprave v rozsahu v súčasnosti platného preukazu občana s ťažkým zdravotným postihnutím.
 
	Termín:					31.12.2004 a následne
Zodpovedný: 	minister dopravy, pôšt a telekomunikácií
	Finančné krytie:				z prostriedkov štátneho rozpočtu

Plnenie v roku 2004:
 
Ministerstvo dopravy, pôšt a telekomunikácií

	Uznesením vlády SR č. 449 z 20. 6. 1995 sa priznáva občanom  - držiteľom preukazu OŤZP 50% zľava z obyčajného cestovného v 2. vozňovej triede osobného vlaku a rýchliku. Sprievodca držiteľa preukazu s vyznačením potreby sprievodcu je prepravovaný bezplatne.  Držiteľovi preukazu s vyznačením potreby sprievodcu sa poskytuje okrem bezplatnej prepravy sprievodcu aj bezplatná preprava invalidného vozíka a detského kočíka, ak je držiteľom preukazu dieťa. 

	Na prímestských autobusových linkách sa v roku 2004 poskytovala držiteľom preukazu OŤZP (s potrebou sprievodcu aj bez potreby sprievodcu) 50% zľava z obyčajného cestovného. Sprievodca, resp. vodiaci pes je prepravovaný v rámci prímestskej dopravy bezplatne. Na diaľkových autobusových linkách sa uplatňuje 50% zľava aj pre sprievodcu, obyčajného cestovného platného u dopravcu. Pre cestujúcich  s ŤZP v autobusovej doprave je upravená aj možnosť kombinácie zľavy, ktorá je pre neho výhodnejšia. 

	50% zľava sa poskytuje aj rodičom alebo zákonným zástupcom pri návšteve dieťaťa s telesným, mentálnym alebo zmyslovým postihnutím umiestneného v zariadení sociálnych služieb alebo v špeciálnych školách. 

Únia nevidiacich a slabozrakých Slovenska

Úloha sa neplní.
Je potrebné ju chápať širšie – bez ohľadu na to, kto má momentálne kompetenciu stanovovať maximálnu cenu prepravy a určovať podmienky prepravy vrátane poskytovania zliav.
V r. 2004 sa vv mnohých mestách v MHD zrušila bezplatná preprava držiteľov preukazu občana s ŤZP. 
V r. 2005 sa postupne ruší bezplatná preprava sprievodcov držiteľov preukazu občana s ŤZP.
Sústavné prísľuby, že problematika poskytovania zliav bude riešená v rámci financovania služieb vo verejnom záujme, sú neúčinné a každoročne dochádza k obmedzovaniu poskytovaných zliav.
Ako vyplynulo z materiálu „Návrh koncepcie osobnej autobusovej a železničnej dopravy, s dôrazom na systémové riešenie financovania výkonov vo verejnom záujme v roku 2005 a v rokoch nasledujúcich“, problematika poskytovania zliav si vyžaduje, i z dôvodu, že problematika financovania verejnej prepravy spadá po decentralizácii do kompetencií viacerých orgánov, legislatívne riešenie prijatím zákona, ktorý by stanoval zľavy vo všetkých druhoch prepravy, a to nielen pre osoby s ŤZP, ale i pre deti, žiakov, študentov a starších občanov.

Preto sa navrhuje riešiť problém na úrovni príslušných rezortov – Ministerstva financií a Ministerstva dopravy, pôšt a telekomunikácií v rámci plnenia nového opatrenia na ďalšie obdobie. 

4.3.5.Prehodnotiť poskytovanie peňažných príspevkov na kompenzáciu v súvislosti   s predpokladaným zrušením zliav vo verejnej hromadnej doprave pre občanov s ťažkým zdravotným postihnutím a následne pripraviť legislatívny zámer riešenia.

	 Termín:				            	31. 12. 2004
Zodpovedný:		minister práce, sociálnych vecí a rodiny
        Finančné krytie:				z prostriedkov štátneho rozpočtu

Plnenie v roku 2004:

Ministerstvo práce, sociálnych vecí a rodiny

	Vzhľadom na uznesenie vlády SR č. 161/2004, ktorým bola zrušená úloha č. 16 v Pláne legislatívnych úloh vlády na rok 2004 pre MPSVR SR, pripraviť návrh zákona o kompenzáciach sociálnych dôsledkov ťažkého zdravotného postihnutia, nebolo možné uvedené opatrenie v roku 2004 realizovať. Vzhľadom na to, že zámerom MPSVR SR nie je riešiť kompenzáciu týchto výdavkov, sa opatrenie po vyhodnotení roku 2004 vypúšťa zo sledovania.

4.3.6.Prehodnotiť poskytovanie peňažných príspevkov na kompenzáciu zvýšených výdavkov súvisiacich s prevádzkou telefónnej stanice a faxu a predložiť legislatívny zámer riešenia.

	Termín:                                            		31.12.2004
	Zodpovedný:                   		minister práce, sociálnych vecí a rodiny v spolupráci s ministrom dopravy, pôšt a telekomunikácii
	Finančné krytie:                              		z prostriedkov štátneho rozpočtu
        Orientačná potreba:				120 mil. Sk 

Plnenie v roku 2004:

Ministerstvo práce, sociálnych vecí a rodiny

	Vzhľadom na uznesenie vlády SR č. 161/2004, ktorým bola zrušená úloha č. 16 v Pláne legislatívnych úloh vlády na rok 2004 pre MPSVR SR – pripraviť návrh zákona o kompenzáciach sociálnych dôsledkov ťažkého zdravotného postihnutia -  nebolo možné uvedené opatrenie v roku 2004 realizovať. 

Ministerstvo dopravy, pôšt a telekomunikácií

	Spoločnosť Slovak Telecom a.s. poskytuje zvýhodnený volací program presne špecifikovanej skupine občanov. Podľa tarify spoločnosti tento zvýhodnený volací program (IS prípojky) prináleží občanom, ktorí sa nemôžu pohybovať bez cudzej pomoci a občanom nevidiacim, ktorí sú odkázaní na sprievodcu. Podmienkou pre poskytovanie je, aby žiadateľ bol držiteľom preukazu OŤZP s vyznačením potreby sprievodcu   vydaného v zmysle zákona č. 195/1998 Z. z. o sociálnej pomoci v znení neskorších predpisov. 

Únia nevidiacich a slabozrakých Slovenska

Možnosť využívať IS program viaže ST na ďalšie podmienky – pri jeho využívaní nie je možné súčasne používať bežné zvýhodnené komerčné pripojenia do Internetu – program „Rodinný internet“ a DSL pripojenie, takže viacerí občania s ŤZP museli zvýhodnené IS stanice zrušiť. Viazanie poskytovania komerčných zvýhodnených programov na nepoužívanie zliav podmienených ťažkým zdravotným postihnutím je prejavom diskriminácie na základe zdravotného postihnutia. Tento problém by však mal riešiť štát, nemôže byť ponechaná finančná zodpovednosť na súkromnom poskytovateľovi služieb.

4.3.7.V súlade so zmenami príloh nariadenia vlády pravidelne predkladať aktualizované zoznamy so základnými informáciami  (katalógy  kompenzačných, rehabilitačných a ortopedických pomôcok pre všetky druhy zdravotného postihnutia), zaradených v Zozname zdravotníckych pomôcok uvedených v prílohe nariadenia vlády, realizátorovi informačného systému REHIS Slovensko.

        Termín:						31.12.2004 a trvale
   	Zodpovedný: 					minister zdravotníctva
	Finančné krytie:				z prostriedkov štátneho rozpočtu

Plnenie v roku 2004:
 
Ministerstvo zdravotníctva

	Realizátorovi informačného systému REHIS bol zaslaný Vestník MZ SR z 29. 12. 2004, ktorý obsahuje zoznam zdravotníckych pomôcok plne uhrádzaných alebo čiastočne uhrádzaných na základe verejného zdravotného poistenia platný od 1. 1. 2005.

4.3.8.Zabezpečiť u prevádzkovateľa poštových služieb – Slovenskej pošty, š. p. riešenie možnosti bezbariérových vstupov do pôšt a pokračovať pri rekonštrukciách v objektoch pôšt a prípadnej výstavbe pôšt v spolupráci s mestskými a obecnými úradmi na technickom riešení bezbariérového prístupu pre imobilných a starších občanov do priestorov pôšt.

        Termín:						31.12.2004 a trvale
Zodpovedný: 		minister dopravy, pôšt a telekomunikácií
Finančné krytie:				z prostriedkov štátneho rozpočtu 

Plnenie v roku 2004:

Ministerstvo dopravy, pôšt a telekomunikácií

	Podstatná časť riešení, ktoré Slovenská pošta, a.s. (ďalej len SP, a.s .) zabezpečuje, súvisí s budovaním bezbariérových prístupov do poštových objektov. Ich realizácia je však závislá na možnostiach, ktoré má pošta v oblasti investičnej výstavby.  SP a.s. v súlade s plánom investícií za rok 2004 vybudovala na ďalších poštách bezbariérové vstupy. Tam, kde je to možné (majetkovo – právne vysporiadanie nehnuteľností, vhodnosť napojenia sa z vonkajšieho priestranstva na vstupnú časť poštovej budovy a pod.), v projektovom riešení je táto požiadavka uplatňovaná. Je to tak pri novostavbách i rekonštrukciách vlastných budov, ktoré slúžia občanom a organizáciám. V roku 2004 boli realizované tieto stavby:

•	Pošta Trnava 1 – vstup do objektuje pre osoby imobilné a s obmedzeným pohybom riešený zdvíhacou plošinou z chodníka;
•	Pošty Košice 23, Senica nad Myjavou 1, Banská Bystrica 1 a tatranská Lomnica – vstup do objektu je riešený prístupovou rampou. Rešpektované sú tiež požiadavky osôb so zrakovým postihnutím. 

Do programu životných podmienok občanov so zdravotným postihnutím Slovenská pošta a.s. prispieva aj inými formami:

•	Zamestnáva ľudí so zdravotným postihnutím aj s ŤZP;
•	Na základe svetového dohovoru zabezpečuje bezplatne služby slepeckých zásielok;
•	Na požiadavku občanov s ŤZP, starých a invalidných občanov zabezpečuje peňažné služby a výplatu dôchodkov prostredníctvom doručovateľov.

Slovenský zväz sluchovo postihnutých

	Občania so sluchovým postihnutím – nedoslýchaví poukazujú na prekážku, ktorú im spôsobuje sklenená prepážka na poštách, pokiaľ nie je vybavená mikrofónom. Sklo tlmí zvuk a nedoslýchaví, ale aj starší občania majú komunikačný  problém. Odporúča sa aspoň jedno okienko, predovšetkým na väčších poštách, vybaviť bez sklenenej prepážky alebo s mikrofónom a reproduktorom pre vzájomnú komunikáciu s klientom s označením, že pri tomto okienku sa vybavujú občania so sluchovým postihnutím.  

4.3.9.Vytvárať podmienky pre postupné zakladanie regionálnych centier pre autistov, a to po stránke ideovej, vecnej, administratívno-organizačnej, finančnej i legislatívnej. Počet a rozmiestnenie týchto regionálnych centier by malo zodpovedať reálnej potrebe klientely v danom regióne.

         Termín:					31.12.2004 a trvale
Zodpovední: 		predsedovia samosprávnych krajov v spolupráci s
		primátormi miest a starostami obcí
Finančné krytie:		z prostriedkov štátneho rozpočtu

Plnenie v roku 2004:

Banskobystrický samosprávny kraj

Regionálne centrum autistov bolo v našom samosprávnom kraji po niekoľkoročnej personálnej, odbornej a  prevádzkovej príprave zriadené v  roku 2003 uznesením Zastupiteľstva BBSK č. 135/2003 ako samostatná organizačná jednotka v rámci Domova sociálnych služieb SYMBIA vo Zvolene a hneď započalo svoju činnosť, resp. kontinuálne naviazalo na doterajšiu činnosť a skúsenosti tohto zariadenia v práci s autistami. V roku 2004 sa činnosť v súlade so schváleným projektom rozšírila aj o terénne a ambulantné poradenské služby pre rodiny s deťmi s poruchou komunikácie - diagnózou autizmu, čím  dostatočne pokryjú  potrebu celého regiónu na poskytovanie služieb občanov s týmto špecifickým zdravotným postihnutím. 
Opatrenie  je  v  BBSK    s p l n e n é .

Prešovský samosprávny kraj

	V roku 2004 v zariadeniach PSK nedošlo k zmenám v poskytovaní starostlivosti občanom postihnutých autizmom.

Nitriansky samosprávny kraj

	V súčasnosti prebieha dobudovanie nového tretieho pavilónu v DSS pre deti a dospelých s denným, týždenným a celoročným pobytom v Topoľčanoch, ktorý po dokončení bude slúžiť autistickým deťom a mládeži.

Ostatné samosprávne kraje sa k plneniu nevyjadrili.  

5.3.2.Zmapovať stav prístupnosti verejných budov podľa vyhlášky Ministerstva životného prostredia č. 532/2002 Z.z., ktorou sa ustanovujú podrobnosti o všeobecných technických požiadavkách na výstavbu a všeobecných technických požiadavkách na stavby užívané osobami s obmedzenou schopnosťou pohybu a orientácie) v regiónoch; vypracovať vecný a časový harmonogram odstraňovania bariér s plánovaním a zapracovaním potrebného krytia z prostriedkov štátneho rozpočtu do rozpočtov samosprávnych krajov na obdobie 10 rokov.
	Termín:					31.12.2004 a následne
Zodpovední: 			predsedovia samosprávnych krajov 
Finančné krytie:			z rozpočtov samosprávnych krajov

Plnenie v roku 2004:

Prešovský samosprávny kraj

	Požiadavka bezbariérovosti v súlade s platnou legislatívou bola v zariadeniach PSK bola riešená v zariadeniach, v ktorých je problém bezbariérovosti akútny. V DSS Ľubica bol inštalovaný stropný zdvihák do kúpelní v čiastke 100 tis. Sk financovaný z výťažku lotérií a dofinancovaný čiastkou 36 tis. z PSK. 

	Problematika je aktuálna a debarierizácia priestorov zariadení sociálnych služieb  je prioritou aj pre nasledovné roky. 
	
	V areáloch zdravotníckych zariadení PSK sa rešpektujú špecifiká zdravotného postihnutia. V areáloch zdravotníckych zariadení v zriaďovateľskej pôsobnosti PSK sú v hlavných budovách vykonané technické opatrenia, ktoré umožňujú prístup pacientom a zamestnancom so zdravotným postihnutím. 

Nitriansky samosprávny kraj

	Úrad NSK sídli od založenia v budove Krajského úradu v Nitre. Táto budova je sprístupnená iba v časti prízemnej, kde sa nachádza aj podateľňa NSK. Ďalšia časť NSK je umiestnená v bariérovej budove internátu Strednej poľnohospodárskej školy v Nitre. Kancelária predsedu, jeho sekretariát a oddelenie medzinárodnej spolupráce sa nachádza v budove Nitrianskej galérie, kde je bezbariérový prístup zabezpečený výťahom. 
	Na úseku školstva nemá NSK ani jednu školu alebo školské zariadenie s bezbariérovým prístupom. Cieľom NSK je zabezpečiť v každom okresnom meste bezbariérovým prístupom aspoň jedno gymnázium, strednú odbornú školu a stredné odborné učilište. Pre zabezpečenie cieľa od roku 2005 každoročne zabezpečí bezbariérový prístup v troch školách. 
	Na úseku zdravotníctva a na úseku sociálnych vecí je bezbariérový prístup zabezpečený vo všetkých zariadeniach zriadených NSK.
	Na úseku kultúry je bezbariérový prístup vybudovaný iba v divadle Andreja Bagara v Nitre a z časti v Nitrianskej Galérii.

Ostatné samosprávne kraje sa k plneniu nevyjadrili.  

5.3.4.	Finančne zabezpečiť realizáciu uznesenia vlády SR č. 799/1997 - vecnú a časovú úpravu bežných škôl zabezpečujúcich povinnú školskú dochádzku pre potreby integrovaného vzdelávania žiakov so špeciálnopedagogickými potrebami v členení podľa druhu zdravotného postihnutia (telesné, zrakové, sluchové) z hľadiska bezbariérovosti  v každom okrese SR s časovým horizontom realizácie na obdobie desiatich rokov.

          Termín:		v zmysle citovaného uznesenia vlády 
Zodpovední:		minister školstva, predsedovia samosprávnych krajov v spolupráci	a primátormi miest a starostami obcí podľa ich potreby a možnosti
Finančné krytie:				z prostriedkov štátneho rozpočtu

Plnenie v roku 2004:

Ministerstvo školstva

1.	Bodom B.1. uznesenia vlády SR č. 852 z 31. augusta 2004 bolo zmenené určenie gestorstva plnenia úlohy uznesenia vlády SR č. 799/1997, ktorá sa vzťahuje k zabezpečovaniu debarierizácie škôl. Podľa úlohy B.8 UV SR č. 799/1997 malo ministerstvo vnútra do 30. júna 1998 vypracovať harmonogram vecnej a časovej úpravy škôl na obdobie 10 rokov (s jeho realizáciou od 1. januára 1999) a podľa úlohy B.9 toho istého uznesenia predkladať ministrovi práce, sociálnych vecí a rodiny každoročne do 15. februára správu o jeho plnení.
	Vzhľadom na prechod gestorstva k plneniu úlohy bol listom ministra školstva zo dňa 18. októbra 2004 od ministra vnútra vyžiadaný predmetný harmonogram, podľa ktorého mali zriaďovatelia škôl postupovať. (Poznamenávame, že úloha súvisí tiež s plánovaním rozpočtu v rezorte školstva.) Odpoveď v mene ministra vnútra zo dňa 29. 12. 2004 neobsahuje pre rezort školstva relevantné údaje. Nie je v ňom žiadna zmienka o harmonograme, podľa ktorého mal rezort vnútra plniť  úlohu až do vládou SR stanovenej zmeny zodpovednosti za jej plnenie. Okrem toho sa jednoznačne zameriava na špeciálne školy (delimitácia materiálov a prostriedkov týkajúcich sa špeciálnych škôl), pričom úloha sa vzťahuje na potrebu stavebných úprav  priestorov bežných škôl, v ktorých sa vzdelávajú žiaci s postihnutím s obmedzenou schopnosťou pohybu. V záujme plnenia úlohy B.9 uznesenia vlády SR č. 799/1997 v nadväznosti na úlohu B.1 uznesenia vlády SR č. 852/2004 navrhujeme v spolupráci so súčasnými zriaďovateľmi škôl vypracovať nový harmonogram, podľa ktorého bude možné pokračovať v jej plnení do stanoveného roku 2009. 

Prešovský samosprávny kraj

	V roku 2004 sa v Prešovskom samosprávnom kraji nerealizovala požiadavka na riešenie bezbariérovosti z dôvodu potreby integrovaného vzdelávania žiakov so špeciálno-pedagogickými potrebami.

Nitriansky samosprávny kraj

	NSK nemá vo svojej zriaďovateľskej pôsobnosti školy zabezpečujúce povinnú školskú dochádzku.

Ostatné samosprávne kraje sa k plneniu nevyjadrili.  

5.3.6.Vytvárať podmienky pre postupné zavádzanie nízkopodlažných vozidiel verejnej hromadnej dopravy, ktoré budú prístupné pre osoby s obmedzenou schopnosťou pohybu. 

	Termín:					31.12.2004 a trvale
Zodpovední: 		minister dopravy, pôšt a     telekomunikácií, 
predsedovia samosprávnych krajov a dopravné podniky  miest Bratislava, Žilina, Banská Bystrica, Prešov, Košice, SAD Trenčín, SAD Prievidza
Finančné krytie:		z dotácií štátneho rozpočtu  účelovo viazaných na obnovu 
vozidlového parku vymenovaných inštitúcií

Plnenie v roku 2004:

Ministerstvo dopravy, pôšt a telekomunikácií

	Železnice v roku 2004 samostatne nebudovali osobitné zariadenia pre imobilných cestujúcich, ale iba v rámci modernizácie V. Koridoru na úseku Bratislava – Rača –Trnava sú požiadavky pre imobilných cestujúcich rešpektované v rámci platných noriem. Celá akcia je plánovaná do konca roku 2006. Modernizácia ďalších úsekov V. Koridoru a to Trnava – Piešťany a Piešťany _ Nové Mesto nad Váhom je pripravená k realizácii a zahŕňa potreby imobilných cestujúcich. 

	V roku 2004 dopravcovia SAD a.s. nedostali príspevok zo štátneho rozpočtu na nákup nových autobusov. Autobusy prímestského a mestského prevedenia zakúpené z prostriedkov komerčnej činnosti a privatizácie dopravcov boli v roku 2004 vybavené nízko položenými schodmi s protišmykovou úpravou, prvé dva schody sú s hliníkovým krytom. V priestore stredných dverí v nástupnej časti  je naviac priestorná plošina na prepravu invalidných vozíkov. V prednej časti dopravného prostriedku sú vyhradené minimálne dve miesta pre osoby s ŤZP a naviac miesto pre osobu s ŤZP s vodiacim psom. Otváranie dverí je zabezpečené systémom otvárania pri zovretí prekážky. Nové autobusy sú vybavené svetelným informačným systémom na vyhlasovanie zastávok, v starších autobusoch túto povinnosť vykonáva vodič.  

Prešovský samosprávny kraj

	Dopravný podnik mesta Prešov zaradil do prevádzky v systéme MHD nízkopodlažné autobusy, ktoré premávajú na linkách v súlade s potrebami imobilných občanov. Všetky vozidlá MHD sú vybavené zvukovými a svetelnými oznamami.

Nitriansky samosprávny kraj

	Opatrenie sa netýka dopravných podnikov na území NSK, ktorý nedisponuje dotáciami zo ŠR na obnovu vozového parku. Dopravným podnikom pôsobiacim na území NSK je odporúčané pri obnove vozového parku obstarať aj nízkopodlažné vozidlá verejnej hromadnej dopravy.

Ostatné samosprávne kraje ani dopravné podniky sa k plneniu nevyjadrili.

5.3.7.	Vytvárať legislatívne podmienky pre rozširovanie a postupné celoplošné zavádzanie akustického signalizačného a informačného systému pre osoby so zrakovým postihnutím vo verejnej hromadnej doprave ako povinného vybavenia vozidiel. Vypracovať vecný a časový harmonogram riešenia pre časové obdobie desiatich rokov. V prípade štátnych dotácií podporiť nákup alebo rekonštrukciu len tých prostriedkov verejnej dopravy, v ktorých je možné zaviesť a prevádzkovateľ zavedie zariadenie umožňujúce hlasové oznamovanie názvov zastávok vo vnútri vozidla a u ktorých prevádzkovateľ zavedie túto službu do 6 mesiacov po poskytnutí dotácie.

	Termín:					31. 8. 2004 a trvale
Zodpovední: 		minister dopravy, pôšt a telekomunikácií a dopravné podniky

Plnenie v roku 2004:

Ministerstvo dopravy, pôšt a telekomunikácií

Nepredložilo plnenie opatrenia.

Únia nevidiacich a slabozrakých Slovenska

Úloha sa neplní, pokiaľ je nám známe, legislatíva sa nepripravuje a požiadavky nie sú zahrnuté ako povinné kritériá pre verejné obstarávanie.

5.3.8.	Vytvárať legislatívne podmienky pre rozširovanie a postupné celoplošné zavádzanie svetelného signalizačného a informačného systému pre osoby so sluchovým postihnutím vo verejnej hromadnej doprave ako povinného vybavenia vozidiel. Vypracovať vecný a časový harmonogram riešenia pre časové obdobie desiatich rokov. V prípade štátnych dotácií podporiť nákup alebo rekonštrukciu len tých prostriedkov verejnej dopravy, v ktorých je možné zaviesť a prevádzkovateľ zavedie zariadenie umožňujúce svetelné oznamovanie názvov zastávok vo vnútri vozidla a u ktorých prevádzkovateľ zavedie túto službu do 6 mesiacov po poskytnutí dotácie.

	Termín:					31. 8. 2004 a trvale
Zodpovedný: 		minister dopravy, pôšt a telekomunikácií, dopravné podniky

Plnenie v roku 2004:

Ministerstvo dopravy, pôšt a telekomunikácií

Nepredložilo plnenie opatrenia.

Únia nevidiacich a slabozrakých Slovenska

Úloha sa neplní, pokiaľ je nám známe, legislatíva sa nepripravuje a požiadavky nie sú zahrnuté ako povinné kritériá pre verejné obstarávanie.

5.3.9.	Zabezpečiť poskytovanie dotácií na vydávanie periodík tlače občianskych združení občanov so zdravotným postihnutím v oblasti spadajúcej do vecnej pôsobnosti rezortu.

	Termín:					30.6.2004 a trvale
Zodpovední:		minister práce, sociálnych vecí a rodiny, minister kultúry, minister zdravotníctva 
Finančné krytie:				z prostriedkov štátneho rozpočtu 
z prostriedkov Európskeho sociálneho fondu

Plnenie v roku 2004:

Ministerstvo práce, sociálnych vecí a rodiny

     V roku 2004 v rámci finančnej podpory občianskym združeniam na vydávanie časopisov pre občanov so zdravotným postihnutím bolo poskytnutých  1 989 000,- Sk,  z toho:

- časopis Coeliakia			            40 000,- Sk
- časopis Vozíčkar 	                                 180 000,- Sk
- časopis TP + TP		                     100 000,- Sk
- časopis SLOVILCO                                   114 000,- Sk
- časopis Slnečnica                                       80 000,- Sk
-info. spravodaj „ Možnosti“                     100 000,- Sk
- časopis Integrácia		                    100 000,- Sk 	 	                             
- časopis EFETA 2004                                 50 000,- Sk
- časopis OZVENA	                                100 000,- Sk
- časopis Info CF                                         50 000,- Sk
- časopis Nádej                                          100 000,- Sk
- časopis Intoxi		                   100 000,- Sk
- časopis Informatórium Klubu                   50 000,- Sk
- „ Spravodaj labyrintu duše „                 100 000,- Sk
- časopis Gaudium                                      50 000,- Sk
- časopis Metabolik                                    25 000,- Sk
- časopis Slovenský gong                         300 000,- Sk        
               pre SPO
- časopis AURA		                    50 000,- Sk
- časopis Informácie ZPMP                     300 000,- Sk

Ministerstvo kultúry

Ministerstvo kultúry Slovenskej republiky priebežne zabezpečuje na úrovni predchádzajúcich rokov prevádzku SKN. 
SKN v súčasnosti vydáva 12 časopisov pre nevidiacich a slabozrakých, ktorých výroba je finančne zabezpečovaná priamo prostredníctvom dotácie Ministerstva kultúry SR - prostriedky z VPS a grantom Ministerstva práce, sociálnych vecí a rodiny SR pre občianske združenie ÚNSS. 
Ministerstvo kultúry SR financuje 9 časopisov a z grantu MPSVR sú financované 3 časopisy.
Pre SKN bol Ministerstvom kultúry SR schválený rozpočet na rok 2004 a rozpísaný bežný transfer na hlavnú činnosť vo výške 14 903 tis. Sk. 
Na základe rozpočtového opatrenia bol bežný transfer upravený (rozpočtovým opatrením č. 1) o +418 tis. z prostriedkov VPS. Z toho:
- výroba časopisov v Braillovom písme 170 tis. Sk,
- výroba časopisov vo zvukovom vyhotovení 248 tis. Sk.
Ďalšími rozpočtovými opatreniami bol bežný transfer na činnosť upravený k 30. 9. 2004 na výšku 16 675 tis. Sk. 
SKN spracovala v roku 2004 do foriem prístupných nevidiacim a slabozrakým spolu 236 titulov (1501 kn. j.), z toho:
-	165 titulov vo zvukovom vyhotovení (1347 kn. j.), pričom na CD nosičoch 20 titulov (115 kn. j.),
-	 71 titulov v Braillovom písme (154 kn. j.).
SKN poskytuje knižnično-informačné služby nevidiacim a slabozrakým používateľom cestou prezenčných, absenčných a zásielkových služieb a v rámci územia mesta Levoča donáškovou službou. V roku 2004 SKN vypožičala spolu 38196 kn. j., z toho 2006 kn. j. v Braillovom písme.  SKN poskytovala aj zásielkové a absenčné výpožičné služby zvukových periodík v počte 14.446 výpožičiek. Na jedného používateľa dosiahla knižnica 20,09 výpožičiek. 
SKN rozšírila sortiment vyrábaných kníh určených na predaj, čím individuálne objednávky vzrástli na počet 574. SKN vyrobila v roku 2004 5 titulov učebníc pre základné a stredné školy.
MK SR poskytlo finančný príspevok Slovenskému zväzu sluchovo postihnutých na vydávanie časopisu Slovenský Gong vo výške 50 000.- Sk.

Ministerstvo zdravotníctva

Nepredložilo plnenie opatrenia.

Únia nevidiacich a slabozrakých Slovenska

Výška dotácie na vydávanie „sociálnych“ časopisov pre nevidiacich a slabozrakých zo strany MPSvaR SR bola v rokoch 2003 a 2004 podstatne znížená v porovnaní s predchdzajúcimi rokmi, čo viedlo k zásadnému obmedzeniu ich priodicity a rozsahu a v roku 2004 aj k dočasnému zastaveniu ich vydávania.

5.3.10.	Podporovať spracovanie odbornej a študijnej literatúry, odborných časopisov a ďalších dokumentov do elektronickej formy pre individuálne potreby integrovaného celoživotného vzdelávania a zamestnávania občanov so zrakovým postihnutím.

Termín:					31.12.2005
Zdpovední:		minister práce, sociálnych vecí a rodiny, minister školstva
	Finančné krytie:				z prostriedkov štátneho rozpočtu, 
z prostriedkov Európskeho sociálneho fondu

Plnenie v roku 2004:

Ministerstvo práce, sociálnych vecí a rodiny

	MPSVR SR v roku 2004 zo štátneho rozpočtu v rámci svojej kapitoly neposkytlo žiadne finančné prostriedky na plnenie úlohy vyplývajúcej z tohoto opatrenia. 

Ministerstvo školstva

Bodom B.1. uznesenia vlády SR č. 852 z 31. augusta 2004 bolo zmenené určenie gestorstva plnenia úlohy uznesenia vlády SR č. 799/1997, ktorá sa vzťahuje k zabezpečovaniu debarierizácie škôl. Podľa úlohy B.8 UV SR č. 799/1997 malo ministerstvo vnútra do 30. júna 1998 vypracovať harmonogram vecnej a časovej úpravy škôl na obdobie 10 rokov (s jeho realizáciou od 1. januára 1999) a podľa úlohy B.9 toho istého uznesenia predkladať ministrovi práce, sociálnych vecí a rodiny každoročne do 15. februára správu o jeho plnení.
	Vzhľadom na prechod gestorstva k plneniu úlohy bol listom ministra školstva zo dňa 18. októbra 2004 od ministra vnútra vyžiadaný predmetný harmonogram, podľa ktorého mali zriaďovatelia škôl postupovať. (Poznamenávame, že úloha súvisí tiež s plánovaním rozpočtu v rezorte školstva.) Odpoveď v mene ministra vnútra zo dňa 29. 12. 2004 neobsahuje pre rezort školstva relevantné údaje. Nie je v ňom žiadna zmienka o harmonograme, podľa ktorého mal rezort vnútra plniť  úlohu až do vládou SR stanovenej zmeny zodpovednosti za jej plnenie. Okrem toho sa jednoznačne zameriava na špeciálne školy (delimitácia materiálov a prostriedkov týkajúcich sa špeciálnych škôl), pričom úloha sa vzťahuje na potrebu stavebných úprav  priestorov bežných škôl, v ktorých sa vzdelávajú žiaci s postihnutím s obmedzenou schopnosťou pohybu. V záujme plnenia úlohy B.9 uznesenia vlády SR č. 799/1997 v nadväznosti na úlohu B.1 uznesenia vlády SR č. 852/2004 navrhujeme v spolupráci so súčasnými zriaďovateľmi škôl vypracovať nový harmonogram, podľa ktorého bude možné pokračovať v jej plnení do stanoveného roku 2009. 

Ministerstvo zdravotníctva

	MZ SR v roku 2004 zo štátneho rozpočtu v rámci svojej kapitoly neposkytlo žiadne finančné prostriedky na plnenie úloh Národného programu rozvoja životných podmienok občanov so zdravotným postihnutím. 

Únia nevidiacich a slabozrakých Slovenska

Plnenie uvedené k tomuto bodu, nezodpovedá úlohe. Úloha sa prakticky neplní.

5.3.13.Vytvoriť podmienky na načítavanie výberu z bežnej periodickej tlače určenej vidiacej  verejnosti ako nevyhnutný prostriedok skutočnej integrácie nevidiacich prostredníctvom  sprístupnenia rovnakých aktuálnych informácií, ako majú vidiace osoby.

Termín:					31.12.2004 a trvale
	Zodpovedný: 				minister kultúry
	Finančné krytie:				z prostriedkov štátneho rozpočtu

Plnenie v roku 2004:

Ministerstvo kultúry

Slovenská knižnica nevidiacich (SKN) má za cieľ vo svojich 12 periodikách prinášať informácie nielen zo života slepeckej komunity, ale aj majoritnej populácie. Okrem už spomínaných periodík mesačne vydáva vo zvukovej podobe časopis Život (od roku 2003), ktorý je v bežnej produkcii určený pre vidiacu verejnosť. Jeho vydávanie sa stretlo s pozitívnym ohlasom medzi nevidiacimi čitateľmi. V ostatných rokoch je veľkým pomocníkom pri informovanosti, edukácii, ale i zábave internet, ktorý už dnes vlastnia a intenzívne využívajú nevidiaci a slabozrakí. SKN zriadila aj čitáreň vybavenú výkonnými, špeciálne upravenými počítačmi s hlasovými výstupmi, prostredníctvom ktorých môžu nevidiaci a slabozrakí bezodplatne užívať internet za pomoci odborného konzultanta.

Únia nevidiacich a slabozrakých Slovenska

Načítavanie časopisov zabezpečuje aj ÚNSS pomocou dobrovolníkov ako čiastočne platenú službu čitateľmi.

5.3.14.V novele zákona o slobodnom prístupe k  informáciam legislatívne jednoznačne a konkrétne formulovať právo osôb so zmyslovým postihnutím s problémami komunikácie (nevidiacich a slabozrakých, nepočujúcich a nedoslýchavých) na prístup k informáciám v im prístupných formátoch vrátane určenia  zodpovednosti za realizáciu a financovanie. V interných smerniciach jednotlivých rezortov zabezpečiť oslobodenie tejto skupiny občanov od poplatkov za poskytnutie informácií.

Termín:		v súlade s plánom legislatívnych    úloh vlády 
Zodpovední: 		minister školstva, minister  financií
	Finančné krytie:				z prostriedkov štátneho rozpočtu

Plnenie v roku 2004:

Ministerstvo školstva

	Na základe § 21 ods. 2 zákona č. 211/2000 o slobodnom prístupe k informáciám Ministerstvo školstva SR, ako povinná osoba, odpúšťa zaplatenie prípadnej úhrady občanom so zdravotným postihnutím. V súvislosti s požiadavkami na komunikáciu, študenti, deti a ich rodičia a zákonní zástupcovia sú pri získavaní informácií usmerňované špecializovanými pracoviskami na vysokých školách (koordinátor pre prácu s postihnutými, Podporné centrum pre zrakovo postihnutých) a zariadeniami špeciálnopedagogického poradenstva Detské integračné centrá a špeciálnopedagogické poradne), ktorým zo zákona č.279/1993 Z. z. o školských zariadeniach v znení neskorších predpisov a zákona č. 131/2002 Z. z. o vysokých školách v znení neskorších predpisov vyplývajú kompetencie pri poskytovaní služieb užívateľom – osobám so zdravotným postihnutím.

Ministerstvo financií

	Novela zákona o slobodnom prístupe k informáciám nebola v legislatívnom pláne úloh vlády SR  na rok 2004. Ak bude novela zaradená do plánu 2005, Ministerstvo financií spolu s Ministerstvom školstva bude presadzovať jednoznačnú a konkrétnu formuláciu práv osôb so zmyslovým postihnutím s problémami komunikácie na prístup k informáciám bezplatne v im prístupných formátoch, vrátane určenia zodpovednosti za realizáciu a financovanie.

	MF SR v roku 2004 nepožiadala ani jedna osoba so zmyslovým postihnutím a problémami komunikácie o sprístupnenie informácie podľa zákona č. 211/2000 Z. z.. 

	Organizácie MF SR zapracovali do svojich interných riadiacich aktov o zabezpečení slobodného prístupu k informáciám úpravu, že informácie osobám so zmyslovým postihnutím sa budú poskytovať bezplatne aj v prípade, ak náklady prekročia sumu 200,- Sk s účinnosťou od 1.1.2005 s výnimkou Daňového riaditeľstva, ktoré bude poskytovať informácie bezplatne len do výšky nákladov 200,- Sk. Štátna pokladnica zapracuje túto úpravu do interného predpisu v priebehu roka 2005. 

5.3.15.Legislatívne zaviesť povinnosť navrhovať a udržiavať web stránky v súlade s predpismi EÚ tak, aby boli prístupné zdravotne postihnutým osobám. Túto povinnosť uložiť štátnym a  samosprávnym orgánom, štátnym a verejnoprávnym inštitúciám.

Termín:					31.12.2004 a trvale
Zodpovední: 	minister dopravy, pôšt a telekomunikácií
Finančné krytie:	bez nároku na prostriedky štátneho rozpočtu

Plnenie v roku 2004:

Ministerstvo dopravy, pôšt a telekomunikácií

	Úlohou sa zaoberá pripravovaný zákon o informačných systémoch verejnej správy, ktorého účinnosť sa predpokladá od 1. 1. 2006. Na základe toho zákona bude vydaný všeobecne záväzný predpis určujúci povinné štandardy, ktorých súčasťou budú kritériá pre prístupnosť web stránok pre osoby so zdravotným postihnutím. 

Únia nevidiacich a slabozrakých Slovenska

Plnenie úlohy sa stále odkladá. 
V rámci dotácií MDPT bol v Roku 2004 poskytnutý príspevok na projekt, ktorého cieľom je vytvorenie služby na vyhodnocovanie prístupnosti webu zdravotne postihnutým osobám a poradenstva jeho tvorcom. stále chýba legislatívny podklad. bolo by užitočné začať aspoň odporúčaním kritérií dostupnosti web stránok Ministerstvom dopravy, pôšt a telekomunikácií SR  pre vybraný okruh subjektov - štátna správa, samospráva, verejnoprávne inštitúcie, školy, projekty financované s účasťou štátu, ...

5.3.18.Zabezpečiť zvýšenie dostupnosti tlače v Braillovom písme, vo zväčšenom písme a vo zvukovej forme pre občanov so zrakovým  postihnutím v krajských, regionálnych a mestských knižniciach.

Termín:				            	30.6.2004 a trvale
Zodpovední:					predsedovia samosprávnych krajov
Finančné krytie:				z prostriedkov štátneho rozpočtu

Plnenie v roku 2004:

Prešovský samosprávny kraj

	PSK organizoval v roku 2004 rôzne aktivity v spolupráci s Úniou nevidiacich a slabozrakých Slovenska, so Slovenským zväzom telesne postihnutých a špeciálnymi školami:
-	Výstava kompenzačných pomôcok Poprad, Bardejov;
-	Špeciálne školenia zamerané na prácu s internetom a novými technológiami – Prešov, Vranov nad Topľou;
-	Literárno hudobné pásma a hovorené bibliografie – Poprad, Prešov;

V knižniciach sú vyhradené miesta pre zrakovo postihnutých vybavené lupou a špeciálnymi čítacími prístrojmi (Prešov, Bardejov, Svidník, Poprad). Knižnice spolupracovali a naďalej spolupracujú so Slovenskou knižnicou pre nevidiacich M Hrebendu v Levoči pri sprostredkovaní zvukových kníh a kníh v Braillovom písme. 

Nitriansky samosprávny kraj

	Na zabezpečenie uvedeného opatrenia NSK žiada zo štátneho rozpočtu 381 100,- Sk podľa požiadaviek jednotlivých zariadení.

Ostatné samosprávne kraje sa k plneniu nevyjadrili.  

5.3.19.Formou metodických usmernení, výkladom ustanovení vyhlášky MŽP SR č. 532/2002 Z. z. riešiť problémy jej realizácie v praxi.

	Termín:				31.12.2004 
	   Zodpovedný: 			minister výstavby a regionálneho rozvoja  
   Finančné krytie:		bez nároku na prostriedky štátneho rozpočtu

Plnenie v roku 2004:

Ministerstvo výstavby a regionálneho rozvoja

	MVRR prostredníctvom krajských stavebných úradov dôrazne upozornilo stavebné úrady na dodržiavanie vyhlášky č. 532/2002 Z. z. v správnych konaniach vedených podľa stavebného zákona (t.j. pri umiestňovaní a povoľovaní stavieb, pri kolaudovaní nových stavieb a ich zmien, ako aj pri ich uskutočňovaní a užívaní) a aby stavebné úrady dôsledne kontrolovali dodržiavanie podmienok citovanej vyhlášky pri kolaudácii stavieb a nepovoľovali užívanie stavieb bez odstránenia zistených nedostatkov. Taktiež ich upozornilo na nutnosť zisťovania a kontroly dodržiavania citovanej vyhlášky v rámci výkonu štátneho stavebného dozoru a v prípade jej nerešpektovania dôsledne vyvodzovať sankcie.

	Problematika realizácie vyhlášky nevyžadovala v praxi vypracovanie metodického usmernenia, konkrétne poznatky boli prerokované na pravidelnej porade s krajskými stavebnými úradmi v decembri 2004. 

Únia nevidiacich a slabozrakých Slovenska

Nesúhlas s vyhodnotením MVRR. Z praxe vyplýva, že ustanovenia vyhlášky nie sú dostatočné pre  investorov a projektantov, a je potrebná podrobná metodická a technická dokumentácia.

6.3.2.	Účelovo viazať finančné prostriedky pre potreby špeciálneho školstva a integrovaného vzdelávania v  rozpočtoch krajských školských úradov. 

Termín:	každoročne, v súlade s prípravou štátneho rozpočtu              
	  Zodpovedný: 					minister školstva
 Finančné krytie:		bez nároku na prostriedky štátneho rozpočtu

Plnenie v roku 2004:
 
Ministerstvo školstva

Financovanie špeciálneho školstva a integrovanej výchovy a vzdelávania žiakov so špeciálnymi výchovno-vzdelávacími potrebami sa realizuje na základe rozpočtu, ktorý sa pripravuje podľa zákona č. 597/2003 Z. z. o financovaní základných škôl, stredných škôl a školských zariadení a príslušných vykonávacích predpisov. Financovanie špeciálnych škôl je podľa uvedených všeobecne záväzných právnych noriem pri tvorbe rozpočtu zohľadnené samostatnými normatívmi. Pre školy – základné aj stredné,  ktoré vzdelávajú žiakov so špeciálnymi výchovno-vzdelávacími potrebami integrovanou formou, je určený 2,5– násobok sumy na jedného žiaka so špeciálnymi výchovno-vzdelávacími potrebami oproti intaktným žiakom. 

6.3.7.	Vytvoriť podmienky pre integrované vzdelávanie detí so špeciálnopedagogickými potrebami do bežných tried ZŠ s uplatnením individuálnych vzdelávacích programov a podporných pedagógov.

	Termín:					31.8.2004 a trvale
	Zodpovedný: 				minister školstva
Finančné krytie:	z rozpočtov krajských školských úradov pre   bežné školy

Plnenie v roku 2004:

Ministerstvo školstva

	Ministerstvo školstva participuje na plnení tohto opatrenia v rámci rezortných kompetencií. Aj v roku 2004 vyčlenilo z rozpočtu finančné prostriedky v sume 300 000 Sk na spracovanie a tvorbu študijných textov a notovín pre individuálne integrovaných žiakov v stredných školách, finančne podporilo vydávanie časopisov pre zrakovo postihnutých žiakov základných škôl „Naše ráno, Za svetlom a kazeta v celkovej sume 370 000 Sk.  V tejto oblasti aktívne spolupracuje s Podporným centrom pre zrakovo postihnutých pri matematicko-fyzikálnej fakulte v Bratislave, ktoré technicky prevádza modifikáciu povinných študijných textov do Slovenského znakového kódu Braillovho bodového písma.

Únia nevidiacich a slabozrakých Slovenska

Plnenie je nedostatočné, najmä na úrovni základných a stredných škôl. Problém sa týka nielen integrovaného vzdelávania, kde je zvlášť kritická situácia, ale aj špeciálnych škôl, ktoré majú mimoriadny nedostatok aktuálne schválených učebníc v Braillovom písme. Väčšina učebníc je zastaralých a v bežných školách už dlhodobo nepoužívaných. Problém je potrebné principiálne riešiť: nahradiť súčasný spôsob prepisu učebníc, realizovaný ako vydávanie nových titulov, rýchlou prepisovacou službou s určením konkrétnej zodpovednosti za sprístupňovanie učebných textov.

6.3.8.	Zabezpečiť v učebných plánoch a učebných osnovách väčší priestor problematike rodinného života na všetkých stupňoch škôl vrátane problematiky rodinného života rodín so zdravotne postihnutým členom na školách bežného typu.

	Termín:					31.8.2004 a trvale
	Zodpovedný: 					minister školstva
Finančné krytie:		bez nároku na prostriedky štátneho rozpočtu

Plnenie v roku 2004:

Ministerstvo školstva

	Plnenie opatrenia pokračuje aj v roku 2004. V nadväznosti na Správu k predmetnému uzneseniu z roku 2003, učebné osnovy vypracované Štátnym pedagogickým ústavom v Bratislave na každom stupni vzdelávania obsahujú problematiku rodinného života (v ZŠ v predmete prvouka, prírodoveda, etická výchova, náboženská výchova, občianska výchova, na stredných školách: etická výchova, biológia, náboženská výchova, náuka o spoločnosti, občianska náuka), ďalej formou besied a prednášok  s odborníkmi v tomto smere. Cielené aktivity z oblasti „rodiny“ boli zámerom viacerých aktivít Pedagogicko-metodických centier v SR (napr. Výchova k manželstvu, Výchova  k rodičovstvu, Rodina a zdravotne postihnutý, tematické okruhy s násilím, xenofóbiou a rasizmu, diskriminácia a antidiskriminácia a pod.). Spomínané tímy rezonujú aj v literárnej podobe (napr. J. Verbovská: Výchova k manželstvu a rodičovstvu v mladšom školskom veku, Výchova k manželstvu a rodičovstvu – dospievanie) a v neposlednom rade aj v záverečných prácach jednotlivých foriem ďalšieho vzdelávania pedagogických pracovníkov prostredníctvom Pedagogicko-metodických centier v SR.

6.3.10.Vypracovať program a zdokonaliť systém raného poradenstva pre rodičov detí so zdravotným postihnutím, detí s viacnásobnými postihnutiami (hluchoslepé, kombinované postihnutia s mentálnym, telesným a iným postihnutím) a pervazívnymi vývinovými poruchami vrátane súčinnosti praktických lekárov pre deti a dorast so zariadeniami špeciálnopedagogického poradenstva a postupne rozširovať sieť špeciálnopedagogických poradní pre rodičov týchto detí.

Termín:					31.8.2004 a trvale
Zodpovední:	minister školstva,  minister zdravotníctva 
Finančné krytie: 				z prostriedkov štátneho rozpočtu

Plnenie v roku 2004:

Ministerstvo školstva

	Program, ktorý bol vypracovaný a následne schválený zvlášť z úrovne ministerstva školstva číslo 313/2002-44 dňa 10. júna 2002 a ministerstva zdravotníctva číslo SOČ-3160/2002/chl dňa 22.7.2002 sa priebežne plní podľa časového harmonogramu jednotlivých bodov opatrenia 6.3.10 a v súlade s obmedzenými objemom finančných prostriedkov pridelených v rámci rozpočtu kapitoly školstva nasledovne: 
1. Štátny pedagogický ústav v Bratislave (ďalej len ŠPÚ), v rámci Plánu hlavných úloh ŠPÚ na rok 2004, v spolupráci s expertmi zo špeciálnopedagogických poradní a detských integračných centier na rané poradenstvo pripravil a predložil Ministerstvu školstva SR v roku 2004 návrh Koncepcie raného poradenstva pre rodičov detí so zdravotným postihnutím. Predmetný návrh bude tvoriť podklad pre ďalšie rozpracovanie aj na úrovni medzirezortnej spolupráce najmä s rezortom zdravotníctva tak, aby sa skoordinovala a skompletizovala rehabilitačná starostlivosť o deti so zdravotným postihnutím raného veku a to pod odbornou gesciou praktických lekárov pre deti a dorast ako odborníkov tzv. prvého kontaktu s dieťaťom a s jeho rodinou, zákonným zástupcom.
2. Pre zabezpečenie väčšej dostupnosti a skvalitnenie informácií poskytovaných rodičom detí so špeciálnymi výchovno-vzdelávacími potrebami v ranom veku o sieti zariadení špeciálnopedagogického poradenstva a o službách, ktoré tieto zariadenia poskytujú inovoval ŠPÚ v roku 2004 Adresár zariadení špeciálnopedagogického poradenstva (ďalej len Adresár ZŠPP) s podrobnou anotáciou odborných výkonov  a služieb každého zariadenia špeciálnopedagogického poradenstva zvlášť. Adresár ZŠPP je primárne určený praktickým lekárom pre deti a dorast so zámerom zabezpečovať rezortu zdravotníctva  informácie o možnostiach poskytovania komplexnej špeciálnopedagogickej starostlivosti o deti so zdravotným postihnutím z úrovne existujúcich zariadení špeciálnopedagogického poradenstva t. j. detských integračných centier a špeciálnopedagogických poradní. 
3. Ústredná odborná komisia pre špeciálnopedagogické poradenstvo, ktorá bola zriadená z poverenia Ministerstva školstva SR pri Štátnom pedagogickom ústave v Bratislave, v úzkej kooperácii s expertmi zo špeciálnopedagogických poradní a detských integračných centier v SR pripravuje základné materiály zamerané na včasné zisťovanie a precizovanie špeciálnopedagogickej diagnózy a v nadväznosti na jednotlivé diagnózy aj metodické materiály pre konkrétne výkony v oblasti špeciálnopedagogickej poradenskej praxe s deťmi so zdravotným postihnutím raného veku a poradenstva pre ich rodiny  alebo zákonných zástupcov. 
4. V rámci prioritných činností zariadení špeciálnopedagogického poradenstva sa najmä v detských integračných centrách pravidelne organizujú aktivity zamerané na: stretávanie rodičov za účelom výmeny skúseností s rovnako postihnutými deťmi raného veku, poradenstvo v tejto oblasti, skupinové terapie za aktívnej účasti rodičov detí so zdravotným postihnutím, cielené besedy a prednášky pre rodičov napr. Výcvik analýzy postavenia zdravotne postihnutých v rodine, Zlepšovanie postavenia zdravotne postihnutých v rámci rodiny, v rámci širšieho spoločenstva v ktorom dieťa žije, Pomoc rodičom vyrovnávať sa s faktom zdravotne postihnutého dieťaťa, Riešenie stresových situácií v rodine a iné. Tieto aktivity si organizujú každé zariadenia špeciálnopedagogického poradenstva zvlášť podľa ročného plánu činností a podľa aktuálnych požiadaviek na špeciálnopedagogickú poradenskú prax v danom regióne.
5. Z úrovne viacerých zariadení špeciálnopedagogického poradenstva sú pre interné účely spracované metodické príručky, videonahrávky z konkrétnych činností a odborných aktivít, ktoré slúžia ako metodické návody pre užívateľa pri práci s deťmi so zdravotným postihnutím v ranom, školskom veku a v rodinnom prostredí. V závislosti od personálnej skladby sa v niektorých detských integračných centrách profilujú odborníci na raný vek a špecializované oddelenia raného veku. V závislosti od finančných možností jednotlivých zariadení je tendencia uzatvárať na dohodu aj pracovný pomer s pracovníkmi z rezortu zdravotníctva, zriaďovať systematizované miesta pre školských špeciálnych pedagógov s možnosťou zabezpečovania mobilnej služby a intervencií priamo v rodinách detí so zdravotným postihnutím. Počet školských špeciálnych pedagógov je však stále nedostačujúci. 
6. Problematika raného poradenstva pre rodičov detí so zdravotným postihnutím je dokumentovaná najmä v odbornom bulletine Špeciálnopedagogické poradenstvo, v zborníkoch z oblasti špeciálnej pedagogiky – konkrétne v Tyflopedickom zborníku 2004
– Tyflopedický seminár u zrakovo postihnutých v predškolskom veku, v Psychopedickom zborníku 2004 – Psychopedický seminár, v odbornej a sporadicky aj v laickej tlači. V súlade s opatrením č. 2.3.1 predmetného uznesenia sa zástupcovia z oddelenia špeciálnej výchovy a vzdelávania zúčastnili odborného seminára, ktorý organizovalo Detské integračné centrum v Trnave dňa 26. mája 2004 v Trnave na tému Komplexná starostlivosť o deti raného veku a aktívne prezentovali aktuálne informácie z tejto oblasti. Seminár prezentoval požiadavku koordinovanej spolupráce všetkých odborníkov v procese komplexnej starostlivosti o deti so zdravotným postihnutím od 0 do 3 rokov a poradenstvo pre ich rodičov.
7. Sieť zariadení špeciálnopedagogického poradenstva sa rozvíja podľa aktuálnych požiadaviek regiónu. Existujúce špeciálnopedagogické poradne a detské integračné centrá sú vzhľadom na požiadavky špeciálnopedagogickej praxe, na plnenie úloh, ktoré im vyplývajú z právnych predpisov a z kompetencií nedostatočne personálne obsadené odborníkmi na danú problematiku. V sieti štátnych zariadení špeciálnopedagogického poradenstva nenastali zmeny. Za pozitívne možno považovať zvýšené požiadavky zriaďovať súkromné detské integračné centrá a špeciálnopedagogické poradne, ktoré by mohli nahradiť v niektorých regionónoch absentujúce štátne špeciálnopedagogické poradenské intervencie a služby. Za negatívny fakt možno považovať skutočnosť, že žiadosti o zriadenia súkromných detských a štátnych zariadení špeciálnopedagogického poradenstva ešte stále nemajú na niektorých krajských školských úradoch podporu, čo sa následne negatívne odráža v kvalite poskytovaných služieb z tejto oblasti. V roku 2004 sa v dôsledku narastajúcej klientely  uskutočnila zmena v sieti – Špeciálnopedagogická poradňa pri Špeciálnej základnej škole internátnej pre nehovoriacich v Topoľčanoch sa za výraznej podpory Krajského školského úradu v Nitre transformuje na Súkromné detské integračné   centrum s účinnosťou od 1.septembra 2005.   
8. Oblasť raného poradenstva je zaradená do Špecializačného inovačného štúdia pedagogických zamestnancov zariadení špeciálnopedagogického poradenstva, ktoré realizujú Metodicko-pedagogické centrum na Tomášikovej ul. v Bratislave a Metodicko–pedagogické centrum Bratislavského kraja.

Ministerstvo zdravotníctva

	Plnenie uvedenej úlohy je kontinuálne s uplynulým obdobím. Sieť špeciálnopedagogických poradní je v kompetencii MŠ SR. Aktualizované katalógy siete špeciálnopedagogických zariadení v SR sú distribuované všeobecným lekárom so špecializáciou v odbore pediatria, ktorí pri zabezpečení komplexnej starostlivosti o zdravotne postihnuté deti spolupracujú s týmito zariadeniami. Spolupráca a vzájomná informovanosť oboch zložiek v poradenstve deťom so zdravotným postihnutím na úrovni jednotlivých regiónov je dobrá.

6.3.12.	Zvýšením dostupnosti a úrovne špeciálnopedagogického poradenstva pre učiteľov a rodičov integrovane vzdelávaných detí vrátane zabezpečenia účasti externých  špeciálnych pedagógov na výuke vybraných častí učiva, zlepšiť podmienky pre integrované vzdelávanie. S tým cieľomrozšíriť súčasné personálne obsadenie existujúcich špeciálnopedagogických poradní a zvýšiť počet týchto poradní; vytvoriť systemizované miesta špeciálnych pedagógov na bežných školách. 

	Termín:					31.8.2004 a trvale
	Zodpovedný:					minister školstva
	Finančné krytie: 				z prostriedkov štátneho rozpočtu

Plnenie v roku 2004:

Ministerstvo školstva

Integrácia detí so zdravotným postihnutím prebieha v súlade s právnymi predpismi rezortu školstva. Pre skvalitnenie odbornej prípravy odborníkov pre integrované vzdelávanie detí v systéme bežného školstva sa v dvoch Pedagogicko-metodických centrách v Bratislave pod odbornou gesciou Štátneho pedagogického ústavu v Bratislave realizuje  projekt Špecializačného inovačného štúdia pedagogických zamestnancov zariadení špeciálnopedagogického poradenstva a školských špeciálnych pedagógov. Je zameraný na rozšírenie odborných vedomostí a aktuálnych nových informácií z problematiky špeciálnopedagogického poradenstva, legislatívy v tejto oblasti, postavenie špeciálnopedagogického poradenstva v našom školskom systéme, kompetencie vyplývajúce z prioritných činností zariadení špeciálnopedagogického poradenstva zamerané primárne na deti so zdravotným postihnutím a sekundárne na ich rodiny a na integráciu detí so zdravotným postihnutím vôbec. Do procesu realizácie vzdelávacích aktivít sú priamo začlenení aj odborníci zo špeciálnopedagogických poradní a detských integračných centier ako externí lektori vecne kompetentní na túto problematiku.
	Finančné krytie opatrenia je zabezpečené z kapitoly MŠ SR cez  priamoriadené organizácie MŠ SR – Pedagogicko-metodické centrá v Bratislave a Štátny pedagogický ústav v Bratislave.
	V roku 2004 bolo zaradené do siete škôl a školských zariadení  2 súkromné detské integračné centrá. 
	V súvislosti s realizáciou projektu Matra „Skvalitnenie integrovaného vzdelávania zrakovo postihnutých v základných školách v SR“ KŠÚ v Prešove rozšíril počet školských špeciálnych pedagógov v špeciálnopedagogickej poradni pre zrakovo postihnutých v Levoči. 

6.3.13.	Zaviesť výuku priestorovej orientácie, samostatného pohybu a sebaobsluhy u nevidiacich a ťažko slabozrakých žiakov špeciálnych škôl i integrovane vzdelávaných žiakov ako súčasť vyučovania.

	Termín:					31.8.2004 a trvale
	Zodpovedný:					minister školstva
	Finančné krytie: 				z prostriedkov štátneho rozpočtu

Plnenie v roku 2004:

Ministerstvo školstva

	Problematika je implementovaná do učebných plánov a učebníc pre zrakovo postihnutých na každom stupni vzdelania v systéme špeciálneho a bežného školstva, osobitne v rámci špeciálnopedagogických tyflopedických intervencií a služieb poskytovaných z úrovne zariadení špeciálnopedagogického poradenstva, najmä však detských integračných centier a špeciálnopedagogických poradní odborne profilovaných na problematiku detí so zrakovým postihnutím a ich rodiny. 
	V r. 2004 MŠ SR listom generálneho riaditeľa sekcie regionálneho školstva číslo CD-2004-15170/30613-1:095 dňa 11. októbra 2004 požiadalo Štátny pedagogický ústav o vypracovanie a prehodnotenie učebných osnov z predmetov Písanie na stroji pre 5.-9. ročník ZŠ pre slabozrakých, 5.-9. ročník ZŠ pre nevidiacich, Bodové písmo a Programy výchovnej práce pre špeciálnu materskú školu pre zrakovo postihnuté deti,  do ktorých je problematika predmetného opatrenia implementovaná. 
	Problematika je priamo riešená aj ako súčasť	Učebných osnov zdravotnej telesnej výchovy pre 1. až 4. ročník strednej školy pre vyučovanie zdravotnej telesnej výchovy a integrovanej telesnej výchovy, ktoré schválilo Ministerstvo školstva Slovenskej republiky číslo CD-2004-3180/6220-1:095 dňa 12. marca 2004 s účinnosťou od 1. septembra 2004.

6.3.14.	Navrhnúť podmienky zavedenia výuky posunkového jazyka nepočujúcich pre žiakov špeciálnych škôl pre sluchovo postihnutých ako súčasť vyučovania.

	Termín:					31.8.2004 a trvale
	Zodpovedný:					minister školstva 
	Finančné krytie: 				z prostriedkov štátneho rozpočtu

Plnenie v roku 2004:

Ministerstvo školstva

	V roku 2004 sa výuka posunkového jazyka rovnako praktizovala ako súčasť výchovno-vzdelávacieho a mimovyučovacieho procesu, je cielene implementovaná do niektorých učebníc pre sluchovo postihnutých žiakov (nie však všetkých - z dôvodu obmedzených finančných prostriedkov na tvorbu učebníc). Rovnako aj  príprava encyklopedického slovníka posunkovej reči v elektronickej podobe nebolo z dôvodu nedostatku finančných prostriedkov prakticky realizovať. 
	V rámci Plánu hlavných úloh Štátneho pedagogického ústavu v Bratislave sa v roku 2004 navrhla na rok 2005 úloha, ktorá by mala realizovať obsah predmetného opatrenia.

Slovenský zväz sluchovo postihnutých 

	Prax už dávno dokázala, že posunková reč je v rámci vzdelávania detí, mládeže aj dospelých nepočujúcich  veľkým prínosom, preto občania so sluchovým postihnutím každý rok poukazujú na neplnenie tejto úlohy, ktorá sa prakticky z roka na rok odkladá. 

6.3.15.	Zriaďovať a finančne podporovať centrá na podporu vysokoškolského štúdia študentov so sluchovým, telesným a zrakovým postihnutím pri vysokých školách.

	Termín:					31.8.2004 a trvale
	Zodpovedný:					minister školstva 
	Finančné krytie: 				z prostriedkov štátneho rozpočtu

Plnenie v roku 2004:

Ministerstvo školstva

	Ministerstvo školstva pravidelne sleduje vytváranie podmienok pre štúdium občanov so zdravotným postihnutím na vysokých školách, kde sú určení zamestnanci zodpovední za uvedenú oblasť zdravotného postihnutia. V zriaďovaní centier sa pokračuje postupne v súlade s finančnými možnosťami. V začiatkoch je na verejných vysokých školách napĺňanie finančného fondu na podporu štúdia študentov so zdravotným postihnutím, ktorý je možné vytvoriť od 1. 1. 2004 po nadobudnutí účinnosti novely zákona o vysokých školách.
	Ťažisko prác vykonávaných v tejto oblasti zabezpečuje Podporné centrum pre zrakovo postihnutých pri Matematicko-fyzikálnej fakulte UK v Bratislave, ktorému ministerstvo školstva aj v roku 2004 poskytlo finančné prstriedky vo výške 300 000 Sk.- na účely zabezpečovania vybraných študijných textov a učebníc pre študentov so zrakovým, sluchovým postihnutím na úrovni vysokoškolského štúdia (pozn.: aj stredoškolského štúdia). 
Bezbariérové centrum je na Technickej univerzite v Košiciach.
	Aj na mnohých vysokých školách, na ktorých nie sú špecializované centrá, sa vytvárajú špeciálne podmienky na možnosť štúdia zdravotne postihnutých s rôznymi postihnutiami (Trnavská univerzita v Trnave, Žilinská univerzita v Žiline, Vysoká škola múzických umení v Bratislave, Univerzita Mateja Bela v Banskej Bystrici, Prešovská univerzita v Prešove, Slovenská poľnohospodárska univerzita v Nitre atď.)
	Vysoké školy v súlade s finančnými možnosťami vytvárajú ďalšie podmienky štúdia pre študentov so zdravotným postihnutím vzhľadom na ich špeciálne učebné požiadavky. Keďže novela zákona o vysokých školách umožnila vytvorenie finančného fondu na podporu študentov so zdravotným postihnutím na verejnej vysokej škole, je síce jeho napĺňanie v začiatkoch, ale je dobrým východiskom pre budúce roky.

Únia nevidiacich a slabozrakých Slovenska

Pri riešení pripomienok k novele zákona o vysokých školách sme zistili, že MŠ nenovelizovalo Vyhlášku č. 312/2002 o fondoch zriaďovaných verejnými vysokými školami o rozpracovanie fondu na podporu štúdia študentov so zdravotným postihnutím, čo mu ukladá zákon o vysokých školách. Dôsledkom je, že väčšina VŠ tento fond nezriadila.

Slovenský zväz sluchovo postihnutých 

	Na vysokých školách v poslednom období stúpa počet študentov so sluchovým postihnutím odkázaných na pomoc tlmočníka posunkovej reči nepočujúcich. Aj napriek zákonu, ktorý je ústretový, vysoké školy neriešia potrebu tlmočenia v rámci možností daných týmto zákonom.

6.3.16.	Každoročne aktualizovať a rozširovať učebné a študijné odbory pre žiakov a študentov so zdravotným postihnutím v súlade s požiadavkami trhu práce.

	Termín:					31.8.2004 a trvale
	Zodpovedný: 				minister školstva 
	Finančné krytie:				z prostriedkov štátneho rozpočtu

Plnenie v roku 2004:

Ministerstvo školstva

	V školskom roku 2003/2004 Ministerstvo školstva SR na základe odborného posúdenia a vyjadrenia stanoviska Štátneho inštitútu odborného vzdelávania v Bratislave  a kladných odporúčaní Štátneho pedagogického ústavu v Bratislave zaradilo do siete škôl nasledovné učebné a študijné odbory pre zdravotne postihnutú mládež a následne schválilo základné pedagogické dokumenty (ďalej len ZPD):
1.	ZPD študijného odboru 3137 4 01 operátor odevnej výroby – odevná výroba pre sluchovo postihnutú mládež,
2.	ZPD študijného odboru 6476 4 technicko-ekonomický pracovník pre zrakovo postihnutú mládež,
3.	ZPD študijného odboru 2413 4 mechanik strojov a zariadení pre sluchovo postihnutých
4.	ZPD študijného odboru študijného odboru 2672 4 02 mechanik - elektronik – organizačná a výpočtová technika pre sluchovo postihnutých
5.	učebné osnovy všeobecno-vzdelávacích predmetov pre študijné odbory SOU pre sluchovo postihnutú mládež,
6.	učebný plán študijného odboru 7661 6 sociálno-výchovný pracovník a 7649 a 7649 6 učiteľstvo pre materské školy a vychovávateľstvo pre žiakov so sluchovým postihnutím,
7.	rámcové učebné osnovy voliteľného predmetu pomocné práce v záhradníctve a aranžovaní pre praktickú školu.
8.	ZPD učebného odboru odborných učilíšť 3178 2 00 výroba konfekcie so zameraním na ručné techniky a šitie bielizne pre mentálne postihnutú mládež.
9.	ZPD učebného odboru 3178 2 02 výroba konfekcie – šitie bielizne odborných učilíšť pre mentálne postihnutú mládež.
10.	Učebný plán a učebné osnovy predmetov materiály a odborný výcvik učebného odboru 3178 2 02 výroba konfekcie – šitie bielizne odborných učilíšť pre mentálne postihnutú mládež
11.	ZPD učebného odboru odborných učilíšť 3686 2 stavebná výroba so zameraním na 01 podlahárske práce pre mentálne postihnutú mládež.
12.	ZPD študijného odboru stredných odborných učilíšť 2672 4 Mechanik elektronik so zameraním na 07 spotrebnú elekroniku pre sluchovo postihnutú mládež.

	Od roku 2004 sa realizujú 2 experimentálne overovania nových učebných odborov pre žiakov odborných učilíšť. Priebežne sa inovujú základné pedagogické dokumenty pre odborné učilištia. 
	
	Úloha sa realizuje aj na úrovni vysokoškolského štúdia. Sústava študijných odborov, ktorá bola vydaná v roku 2002 sa každoročne aktualizuje. Práve na prelome rokov 2004/2005 vrcholí akreditácia študijných programov, ktoré sa uskutočňujú v študijných odboroch zaradených do tejto sústavy. A sú príslušné požiadavky, podmienky a možnosti, vysoké školy prijímajú na štúdium aj uchádzačov so zdravotným postihnutím. Relatívne na najvyššom počte vysokých škôl sú vytvorené podmienky na štúdium študentov s telesným postihnutím vytvorením bezbariérového prostredia. Aj v prípadoch, kde nie sú zriadené osobitné centrá, je snaha vytvárať špeciálne podmienky v záujme zvyšovania počtu študijných programov, na ktorých štúdium by mohli byť prijatí študenti so zdravotným postihnutím.

6.3.18.Vytvoriť priestor v rezortoch školstva, zdravotníctva, sociálnych vecí a ostatných zainteresovaných inštitúcií pre vznik vzdelávacích inštitúcií zabezpečujúcich sieť odborníkov a špecialistov v cielenej pracovnej rehabilitácii pre občanov so zdravotným postihnutím, v pracovnej diagnostike a pracovnej liečbe (špecializácia pre riešenie uschopnenia pre prácu rôznych typov zdravotného postihnutia vrátane  potrebných kompenzačných, ortopedickoprotetických pomôcok pre optimálnu integráciu v pracovnom procese, špecializácia pre zmapovanie, vybudovanie a posúdenie primeranosti pracovných podmienok vychádzajúcich zo špecifika zdravotného postihnutia konkrétneho občana a pod.). Skvalitniť vzájomnú spoluprácu subjektov riešiacich problematiku občanov so ZPS na úrovni regiónov so zacielením na spojenie síl pre vytvorenie podmienok integrácie občanov so zdravotným postihnutím do pracovného života.

	Termín:					31.12.2004 a trvale
Zodpovední: 		minister školstva, minister zdravotníctva, minister práce, sociálnych vecí a rodiny,  predsedovia samosprávnych krajov
	Finančné krytie:				z prostriedkov štátneho rozpočtu

Plnenie v roku 2004:

Ministerstvo školstva

	Z úrovne rezortu školstva sa úloha plní vo forme prípravy detí so zdravotným postihnutím na budúce povolanie štúdiom na špeciálnych stredných školách alebo na stredných školách bežného typu. Odporúčanie a výber študijných a učebných odborov pre deti so zdravotným postihnutím sa realizuje a následne koordinuje v úzkej spolupráci s výchovným poradcom v kooperácii s výchovným poradcom – špeciálnym pedagógom pre konkrétny typ zdravotného postihnutia pôsobiacim na špeciálnych školách a školách bežného typu pri rešpektovaní individuálnych objektívnych daností a schopností každého zdravotne postihnutého žiaka zvlášť. Štruktúra študijných a učebných odborov špeciálnych stredných škôl a odborných učilíšť sa každoročne uspôsobuje v závislosti od požiadaviek na trhu práce a podľa požiadaviek jednotlivých regiónov. 
	V roku 2004 Ministerstvo školstva SR na základe odborného posúdenia a vyjadrenia stanoviska Štátneho inštitútu odborného vzdelávania v Bratislave  a kladných odporúčaní Štátneho pedagogického ústavu v Bratislave zaradilo do siete škôl učebné a študijné odbory pre zdravotne postihnutú mládež popísané v opatrení 6.3.16. Problematika sa rieši rôznymi formami komplexne na úrovni rezortnej a medzirezortnej spolupráce subjektov, ktoré participujú na pracovnej rehabilitácii mládeže so zdravotným postihnutím. 30. septembra 2004 sa v Novej Bani poriadal Medzinárodný odborný seminár za účasti rezortov školstva, zdravotníctva a sociálnych vecí a rodiny s tematickým zameraním  „Rovnosť šancí pre viacnásobne postihnutých jednotlivcov v spoločnosti“, na ktorom sa prezentovala odborná spolupráca v oblasti profesijnej prípravy detí s viacnásobným postihnutím. 
	V zariadeniach špeciálnopedagogického poradenstva sa v intenciách Koncepcie výchovy a vzdelávania detí so zdravotným postihnutím v rokov 2000 až 2015 a Koncepcie špeciálnopedagogického poradenstva (1998, 2000)  poskytuje poradenstvo prakticky až do ukončenia ich prípravy na život, ktoré zahrňuje aj oblasť profesného (kariérneho) poradenstva cez odborné aktivity výchovných poradcov – špeciálnych pedagógov.
	Odbor pre Európsky sociálny fond Ministerstva školstva SR plniaci úlohu sprostredkovateľského orgánu pod riadiacim orgánom pre Sektorový operačný program Ľudské zdroje a jednotný dokument NUTS II Bratislava Cieľ 3 prostredníctvom opatrení a aktivít uvedených v spomenutých operačných programoch a ich doplnkoch vytvára priestor na:
a)	transformáciu a modernizáciu odborného vzdelávania a prípravy (učebných a študijných odborov) smerom k potrebám trhu práce a uľahčenie prístupu k vzdelaniu osobám ohrozených sociálnou inklúziou, vrátane osôb so zdravotným postihnutím,
b)	posilnenie kvality a dostupnosti ďalšieho vzdelávania a k rozšíreniu ponuky ďalšieho vzdelávania, vrátane implementácie kurzov zameraných na získanie zručností v oblasti informačný a komunikačných technológií a preškolenie osôb s nedostatočnou kvalifikáciou a nízkou úrovňou zručností, zahrňujúc aj osoby so zdravotným postihnutím,
c)	rozvoj štruktúr a funkcií kariérneho poradenstva aj pre žiakov a študentov so zdravotným.
	Pri programovaní a príprave dokumentov a tiež i v procese implementácie sa na MŠ SR uplatňuje horizontálne pravidlo rovnosti príležitostí a princíp partnerstva cez zapojenie subjektov tretieho sektora, nevynímajúc subjekty združujúce osoby so zdravotným postihnutím, do spomínaných procesov.
	Ministerstvo školstva vytvorilo priestor pre vznik vzdelávacích inštitúcií zabezpečujúcich odborníkov a špecialistov v cielenej pracovnej rehabilitácii pre občanov so zdravotným postihnutím, v pracovnej diagnostike a pracovnej liečbe. Špeciálna pedagogika sa študuje na Pedagogickej fakulte UK v Bratislave a v Prešove. Na Farmaceutickej fakulte UK v Bratislavesa študuje bakalársky študijný program zdravotnícke a diagnostické pomôcky, do obsahu ktorého patria aj pomôcky pre zdravotne postihnutých.	

Ministerstvo zdravotníctva

Nepredložilo plnenie opatrenia.

Ministerstvo práce, sociálnych vecí a rodiny
	MPSVR SR v rámci vzdelávania pracovníkov štátnej správy v oblasti svojej pôsobnosti venuje pozornosť aj tejto oblasti. Na úrovni rady vlády SR pre problematiku občanov so zdravotným postihnutím konzultuje vytvorenie podmienok integrácie občanov so zdravotným postihnutím do pracovného života.

Prešovský samosprávny kraj

	V roku 2004 bol schválený projekt vzdelávania zamestnancov zariadení sociálnych služieb PSK „Profesionalizácia zamestnancov – zvyšovanie kvality sociálnych služieb v PSK“, ktorý má vytvoriť základ pre vznik vzdelávacej inštitúcie PSK. 

Nitriansky samosprávny kraj

	Pre klientov v ZSS vytvára NSK dostatočný priestor na primeranú pracovnú terapiu z hľadiska ich mentality, telesného postihnutia, ako aj psychických porúch. V zariadenia na území NSK je ergoterapia rozvinutá na dobrej úrovni, napr. DSS Krškany – práca v keramickej dielni, stolárskej dielni, so sušenými kvetmi a kukuričným šúpolím, práce v záhrade a kvetinových záhonoch, chovateľské práce a pod.; DSS Lipová  - práce v stolárskej dielni; DSS Maňa, DSS Klasov, DSS Topoľčany – výšivkárske práce, a pod.

	V oblasti školstva v školách boli otvárané študijné a učebné odbory vhodné aj pre telesne a zmyslovo postihnutých študentov, napr. študijný odbor masér, ktorý môžu študovať zrakovo postihnutí študenti v slovenskom aj v maďarskom jazyku na SZŠ v Nových Zámkoch. SOU A. Jedlíka v Nitre ponúka pre žiakov so špeciálnopedagogickými potrebami učebné odbory zlatník – klenotník, umelecký rezbár a rytec kovov. SOU Kalná nad hronom ponúka učebný odbor aranžér a prevádzka obchodu – propagácia. Vhodné sú tiež niektoré odbory na bežných stredných školách.	

Ostatné samosprávne kraje sa k plneniu nevyjadrili.

6.3.19.	Sledovať a vyhodnocovať realizáciu vytvárania primeraných podmienok pre štúdium občanov so zdravotným postihnutím na vysokých školách formou centier podpory podľa príslušného druhu zdravotného postihnutia v zmysle schváleného zákona NR SR č. 131/2002 Z. z. o vysokých školách.
 
Termín:					31.12.2004 a trvale
	Zodpovedný:		          			minister školstva SR

Plnenie v roku 2004:

Ministerstvo školstva

	Ministerstvo školstva si vyžiadalo v roku 2004 od vysokých škôl stručné informácie o vytváraní podmienok zdravotne postihnutých študentov. Niektoré z nich boli využité aj pri spracovaní tejto správy tak, ako sú uvedené v opatrení č. 6.3.15. Ak  bola súčasťou overovania schopnosti na štúdium prijímacia skúška a uchádzač so zdravotným postihnutím požiadal, určila vysoká školy formu prijímacej skúšky s prihliadnutím na jeho zdravotné postihnutie. 
	Vysoké školy sú oboznámené s Národným programov rozvoja životných podmienok občanov so zdravotným postihnutím vo všetkých oblastiach života. 

Únia nevidiacich a slabozrakých Slovenska

	Pri riešení pripomienok k novele zákona o vysokých školách sa ukázalo, že MŠ nenovelizovalo Vyhlášku č. 312/2002 o fondoch zriaďovaných verejnými vysokými školami o rozpracovanie fondu na podporu štúdia študentov so zdravotným postihnutím, čo mu ukladá zákon o vysokých školách. Dôsledkom toho je, že väčšina vysokých škôl  tento fond nezriadila.

6.3.20.	Metodicky usmerňovať vysoké školy z hľadiska nutnosti vytvárania podmienok pre štúdium občanov zdravotne postihnutých na vysokých školách v súlade so zákonom č. 131/2002 Z. z. o vysokých školách.

Termín: 					31. 12. 2004 a trvale
Zodpovedný: 				minister školstva SR

Plnenie v roku 2004:

Ministerstvo školstva

	Ministerstvo školstva pravidelne sleduje vytváranie podmienok pre štúdium občanov so zdravotným postihnutím na vysokých školách, kde sú určení zamestnanci zodpovední za uvedenú oblasť. V Zriaďovaní centier sa pokračuje postupne v súlade s finančnými možnosťami. V začiatkoch je na verejných vysokých školách napĺňanie finančného fondu na podporu štúdia študentov so zdravotným postihnutím, ktorý je možné vytvoriť od 1.1.2004.
	Ťažisko prác vykonaných v tejto oblasti zabezpečuje Podporné centrum pre zrakovo postihnutých pri Matematicko-fyzikálnej fakulte UK v Bratislave, ktorému MŠ SR poskytlo finančnú dotáciu vo výške 300 000 Sk na zabezpečovanie vybraných učebných textov pre študentov so zrakovým postihnutím. Bezbariérové centrum je na Technickej univerzite v Košiciach.
	Aj na vysokých, na ktorých nie sú zriadené špeciálne podporné centrá, sa vytvárajú špecifické podmienky možnosť štúdia zdravotne postihnutých s rôznymi postihnutiami (Trnavská univerzita v Trnave, Žilinská univerzita v Žiline, vysoká škola múzických umení v Bratislave, Univerzita Mateja Bela v Banskej Bystrici, Prešovská univerzita v Prešove, Slovenská poľnohospodárska univerzita v Nitre a i.). 
	Vysoké školy v súlade s finančnými možnosťami vytvárajú ďalšie podmienky  štúdia pre študentov so zdravotným postihnutím vzhľadom na ich špeciálne študijné potreby. Keďže novela zákona o vysokých školách umožnila vytvorenie finančného fondu na podporu štúdia študentov so zdravotným postihnutím na verejnej vysokej škole, je síce jeho naplnenie v začiatkoch, ale je dobrým východiskom pre budúce roky.

Únia nevidiacich a slabozrakých Slovenska

Pri riešení pripomienok k novele zákona o vysokých školách sme zistili, že MŠ nenovelizovalo Vyhlášku č. 312/2002 o fondoch zriaďovaných verejnými vysokými školami o rozpracovanie fondu na podporu štúdia študentov so zdravotným postihnutím, čo mu ukladá zákon o vysokých školách. Dôsledkom je, že väčšina VŠ tento fond nezriadila

6.3.21.Sledovať a vyhodnocovať implementáciu legislatívy umožňujúcej vytváranie podmienok pre integrované vzdelávanie detí a mládeže so zdravotným postihnutím na základných, stredných školách a odborných učilištiach.

	Termín: 					31. 12. 2004 a trvale
Zodpovedný: 		 		minister školstva SR

Plnenie v roku 2004:

Ministerstvo školstva

Osobitosti integrovaného vzdelávania detí a mládeže v základných školách a stredných školách doposiaľ upravovali predpisy nižšej právnej sily a metodické pokyny a usmernenia vydané Ministerstvom školstva SR. Dňa 1. júla 2004 nadobudol účinnosť zákon č. 365/204 Z. z.  o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon), ktorým sa zmenil a doplnil zákon č. 29/1984 Zb. o sústave základných a stredných škôl (školský zákon) v znení neskorších predpisov. Zmena a doplnenie školského zákona spočívali v zavedení nových ustanovení dotýkajúcich sa školskej integrácie v základných školách a stredných školách. Zákon vymedzil školskú integráciu a jej formy (individuálna integrácia a integrácia v špeciálnych triedach) a práva a povinnosti účastníkov školskej integrácie. Týmto zákonom boli počnúc 1. septembrom 2004 utvorené pravidlá pre integrované vzdelávanie detí a mládeže so zdravotným postihnutím na základných, stredných školách.

7.3.2.	Prostredníctvom spolupráce výchovných poradcov na školách s úradmi práce, sociálnych vecí a rodiny vytvoriť systém pomoci pri výbere povolania s prepojením na uplatnenie sa podľa dopytu trhu práce už počas štúdia s cieľom zabezpečiť pre absolventov s ťažkým zdravotným postihnutím možnosť zamestnať sa. Vybudovať ucelenú evidenciu žiakov základných škôl a študentov so zdravotným postihnutím, pripravujúcich sa na povolanie v podmienkach SR; ide o údaje počtu z hľadiska veku, typu, štruktúry, rozsahu, resp. miery zdravotného postihnutia s cieľom doriešenia súvislostí, ktoré by definovali možnosti ich pracovného uplatnenia so zámerom vytvárania optimálnych podmienok pre ich umiestňovanie a úspešnú integráciu v pracovnom procese.

Termín:		31.8.2004 a trvale
Zodpovední:		minister školstva,  generálny  riaditeľ	Ústredia práce, sociálnych vecí a rodiny

Plnenie v roku 2004:

Ministerstvo školstva

	Funkcia výchovného poradcu je zakotvená v § 25 zákona NR SR č. 279/1993 Z. z. o školských zariadeniach v znení neskorších predpisov a následne podrobnejšie definovaná v § 6 vyhlášky MŠ SR č. 43/1996 Z. z. o podrobnostiach o výchovnom poradenstve a o poradenských zariadeniach. V intenciách Koncepcie výchovy a vzdelávania detí so zdravotným postihnutím v rokoch 2000 až 2015, Koncepcie špeciálnopedagogického poradenstva a  Čl. 5 Vzorového štatútu zariadení špeciálnopedagogického poradenstva, poskytuje výchovný poradca príslušnej školy poradenstvo pri voľbe povolania. Podľa požiadaviek jednotlivých regiónov sa mení štruktúra profesných zameraní, v spolupráci so Štátnym inštitútom odborného vzdelávania a Štátnym pedagogickým ústavom v Bratislave sa priebežne aktualizuje sieť študijných a učebných odborov pre žiakov so zdravotným postihnutím tak, aby mali optimálne možnosti následne uplatniť svoje vzdelanie v pracovnom živote. V tomto smere spolupracuje Ústav informácií a prognóz školstva s Národným úradom práce, prostredníctvom štatistických výkazov sleduje ukazovatele, ktoré korešpondujú s profesijnou prípravou žiakov na budúce povolanie a prognózou možností uplatnenia sa žiakov so zdravotným postihnutím na trhu práce.
Štátny pedagogický ústav v Bratislave vypracoval počítačový Databázový program na evidenciu a vykazovanie klientov zariadení špeciálnopedagogického poradenstva, ktorý do elektronickej formy spracovalo Školské výpočtové stredisko v Bratislave v rámci Plánu hlavných úloh na rok 2004. Predmetný program sa v súčasnej dobe overuje na vybraných zariadeniach špeciálnopedagogického poradenstva v SR. 

Ústredie práce, sociálnych vecí a rodiny

	V súvislosti s plnením uvedeného opatrenia zamestnanci oddelení informačných a poradenských služieb v podmienkach úradov práce, sociálnych vecí a rodiny zabezpečovali  v priebehu kalendárneho roku 2004  poradenstvo pre  voľbu  povolania, ktoré je zamerané najmä na poskytovanie informácií a odborných rád o druhoch povolaní a o predpokladoch a požiadavkách na výkon určitého povolania. Hlavným cieľom poradenstva je poskytnúť žiakom základných škôl a študentom stredných škôl pomoc pri výbere vhodného povolania pre úspešné zamestnanie sa v podmienkach trhu práce. 
Poradenstvo bolo čiastočne realizované aj formou spolupráce zamestnancov oddelení informačných a poradenských služieb úradov práce, sociálnych vecí a rodiny s výchovnými poradcami základných a stredných škôl. 
	V priebehu roku 2004 bolo poradenstvo pre voľbu povolania poskytnuté 45 918 klientom,  z toho 41 055 žiakom základných a stredných škôl. 
Presné počty občanov so zdravotným postihnutím, ktorým bolo poskytnuté poradenstvo pre  voľbu  povolania, nie je možné presne vyšpecifikovať, nakoľko aktivity boli realizované okrem individuálneho poradenstva predovšetkým formou skupinového poradenstva, ktorého sa v rámci integrovaných škôl zúčastňovali aj žiaci základných škôl a študenti stredných škôl so zdravotným postihnutím.  
	  Ústredie práce, sociálnych vecí a rodiny nemá za rok 2004 vybudovanú ucelenú evidenciu žiakov a študentov so zdravotným postihnutím pripravujúcich sa na povolanie v podmienkach SR. Plnenie tohto opatrenia je viazané na limity informácií poskytnutých MŠ SR, aktivitu výchovných poradcov základných a stredných škôl a plní sa priebežne.  

7.3.3.	Predkladať RV SR POZP súhrnnú informáciu o počte zamestnávaných občanov so zdravotným postihnutím, ktorí sú uznaní za invalidných občanov podľa zákona č. 461/2003 Z. z. o sociálnom poistení v členení na zamestnancov, ktorí pre dlhodobo nepriaznivý zdravotný stav majú pokles schopnosti vykonávať zárobkovú činnosť o viac ako 40%, ale menej ako 70% a zamestnancov, ktorí pre dlhodobo nepriaznivý zdravotný stav majú pokles schopnosti vykonávať zárobkovú činnosť o viac ako 70% podľa okresov a vyhodnotiť ich percentuálny podiel vzhľadom na ustanovenie  63 zákona č. 5/2004 Z. z. o službách zamestnanosti a o zmene a doplnení niektorých zákonov k 31.12. daného roka, informáciu predložiť k 31.3. nasledujúceho roka. V rámci súhrnnej informácie osobitne vyčleniť informáciu o počte zamestnávaných občanov so zdravotným postihnutím, ktorí sú uznaní za invalidného občana podľa zákona č. 461/2003 Z. z. o sociálnom poistení v orgánoch štátnej správy a miestnej samosprávy a vyhodnotiť ich percentuálny podiel vzhľadom na ustanovenia § 63 uvedeného zákona. 

Termín:				  	31.8.2006 a trvale
		Zodpovedný: 			  	predseda Štatistického úradu 
	  Finančné krytie:	 	z rozpočtu Štatistického úradu

Plnenie v roku 2004:

Štatistický úrad SR

	V priebehu roka 2004 vyhotovil súhrnné informácie o počte zamestnávaných osôb so ZPS a so ZPS s ŤZP v SR a to v požadovanom triedení podľa jednotlivých okresov. 

7.3.4.	Predložiť informáciu o odvodoch z neplnenia a ich následnom využití. Predkladať informáciu o evidovanom počte nezamestnaných občanov so zdravotným postihnutím, ktorí sú uznaní za invalidného občana podľa zákona č. 461/2003 Z. z. o sociálnom poistení v členení podľa okresov a návrhy na ich zaradenie do zamestnania. Predkladať informáciu o počte chránených dielní a chránených pracovísk v členení podľa okresov vrátane finančných prostriedkov poskytnutých na ich prevádzku, resp. zriadenie v príslušnom kalendárnom roku.

	Termín:				  	30.6.2004 a trvale
Zodpovedný:                           	generálny riaditeľ Ústredia práce, sociálnych vecí a rodiny
	Finančné krytie:			 	z rozpočtu ÚPSVR

Plnenie v roku 2004:

Ústredie práce, sociálnych vecí a rodiny
 
Ústredie a úrady práce, sociálnych vecí a rodiny evidujú uchádzačov o zamestnanie občanov so zdravotným postihnutím nasledovne: 

UoZ so ZP   -  podľa § 9 ods. 1 písm. a) zákona č. 5/2004 Z.z. o službách zamestnanosti a o zmene a doplnení niektorých zákonov je nezamestnaný občan, ktorý pre  dlhodobo nepriaznivý zdravotný stav má pokles schopnosti vykonávať zárobkovú činnosť o viac ako 40 % ale menej ako 70 % a nezamestnaný občan, ktorý mal pred 1. januárom 2004 charakter občana so zmenenou pracovnou schopnosťou priznaný podľa § 31 ods. 1 zákona č. 387/1996 Z.z. o zamestnanosti v znení neskorších predpisov, a to až do vydania posudku Sociálnej poisťovne. 
UoZ so ZP ŤZP - podľa § 9 ods. 1 písm. a) zákona č. 5/2004 Z.z. o službách zamestnanosti a o zmene a doplnení niektorých zákonov je nezamestnaný občan, ktorý pre  dlhodobo nepriaznivý zdravotný stav má pokles schopnosti vykonávať zárobkovú činnosť o viac ako 70 % a občan, ktorý mal pred 1. januárom 2004 charakter občana so zmenenou pracovnou schopnosťou s ťažším zdravotným postihnutím priznaný podľa § 31 ods. 2 zákona č. 387/1996 Z.z. o zamestnanosti v znení neskorších predpisov, a to až do vydania posudku Sociálnej poisťovne.

V roku 2004 úrady práce, sociálnych vecí a rodiny zaevidovali 9.166 uchádzačov o zamestnanie občanov so zdravotným postihnutím, z toho 503 občanov so ZP ŤZP. Stav evidovaných uchádzačov o zamestnanie občanov so zdravotným postihnutím ku koncu decembra 2004 bol 17.761, z toho počet občanov so ZP ŤZP bol 583.
Priemerný mesačný stav evidovaných uchádzačov o zamestnanie občanov so zdravotným postihnutím v roku 2004 v porovnaní s rokom 2003 mal klesajúcu tendenciu, pričom priemerný mesačný stav evidovaných uchádzačov o zamestnanie občanov so ZP ŤZP v roku 2004 v porovnaní s rokom 2003 mal mierne rastúcu tendenciu.

Prítok evidovaných UoZ občanov so ZP za Slovensko
Rok
 / Mesiac	I	II	III	IV	V	VI	VII	VIII	IX	X	XI	XII	Priemer	
2003	1239	701	686	735	846	720	857	650	861	1113	1127	1311	904	
2004	1317	712	736	682	730	603	633	633	751	726	845	798	764	

Prítok evidovaných UoZ občanov so ZP ŤZP za Slovensko
Rok
 / Mesiac	I	II	III	IV	V	VI	VII	VIII	IX	X	XI	XII	Priemer	
2003	44	35	29	28	52	55	48	34	50	50	44	45	43	
2004	41	28	40	20	40	41	42	37	78	51	49	36	42	

Stav evidovaných UoZ občanov so ZP ku koncu mesiaca za Slovensko
Rok
 / Mesiac	I	II	III	IV	V	VI	VII	VIII	IX	X	XI	XII	Priemer	
2003	28 056	26 900	25 958	24 702	23 800	23 063	22 680	22 326	21 875	21 836	22 019	22 574	23 816	
2004	23 193	22 792	22 302	21 555	20 818	20 172	19 760	19 179	18 624	17 955	17 693	17 761	20 150	

Stav evidovaných UoZ občanov so ZP ku koncu mesiaca za Slovensko
Rok
 / Mesiac	I	II	III	IV	V	VI	VII	VIII	IX	X	XI	XII	Priemer	
2003	599	567	552	542	553	555	561	559	552	553	548	567	559	
2004	575	566	557	546	545	549	562	548	565	569	576	583	562	

Prehľady evidovaných uchádzačov o zamestnanie občanov so zdravotným postihnutím a občanov so ZP ŤZP podľa jednotlivých okresov a jednotlivých mesiacov roku 2004 sú v tabuľkách v prílohe.

Podpora zamestnávania invalidných občanov so zdravotným postihnutím je realizovaná v rámci nasledujúcich aktívnych opatrení trhu práce, definovaných zákonom č.5/2004 Z.z. o službách zamestnanosti v znení neskorších predpisov:
-	príspevok na zriadenie chránenej dielne alebo chráneného pracoviska a na ich zachovanie - §56
-	príspevok občanovi so zdravotným postihnutím na prevádzkovanie alebo vykonávanie samostatnej zárobkovej činnosti  - § 57
-	príspevok na činnosť pracovného asistenta - § 59
-	príspevok na úhradu prevádzkových nákladov chránenej dielne alebo chráneného pracoviska a na úhradu nákladov na dopravu zamestnancov - § 60 (príspevok na úhradu prevádzkových nákladov CHD/CHP v roku 2004 bol poskytovaný podľa zákona č.387/1996 Z.z. o zamestnanosti  podľa § 110)

Prehľad o podpore zamestnávania invalidných občanov so zdravotným postihnutím v roku 2004

Nástroj APTP	Počet žiadostí 	Počet PM	Celkový žiadaný príspevok	Počet uzatvorených dohôd	Počet podporených PM	Celkový dohodnutý príspevok	
§ 56	79	251	37 616 130	53	144	19 335 718	
§ 57	126	126	20 329 582	123	123	12 200 896	
§ 59	17	20	2 727 292	14	18	2 128 126	
§ 110 z.č.387/96 Z.z.	 	 	 	 	4 098	126 834 107	
Spolu	222	397	60 673 004	190	4 383	160 498 847	

Príspevky podľa §§ 56, 57 a 59 sú poskytované v rámci Národného projektu II Podpora zamestnávania občanov so zdravotným postihnutím, ktorý je spolufinancovaný v prostriedkov Európskeho sociálneho fondu.
Príspevky podľa § 110 zákona č.387/1996 Z.z. boli poskytnuté zo zdrojov štátneho rozpočtu, nakoľko z časového hľadiska nemohli byť oprávnenými výdavkami uvedeného projektu, ktorý je realizovaný od 1.februára 2004.

Príspevky podľa § 56, § 59 a § 60 pre výrobné družstvá invalidov  boli v roku 2004 poskytnuté Slovenskému zväzu výrobných družstiev zo štátneho rozpočtu na základe uzatvorenej písomnej dohody medzi MPSVR SR a Slovenským zväzom výrobných družstiev.

Odvody za neplnenie povinného podielu zamestnávania občanov so zdravotným postihnutím sú príjmom štátneho rozpočtu a tieto sú po ukončení rozpočtového obdobia automaticky odvedené do štátneho rozpočtu. Ústredie a úrady práce, sociálnych vecí a rodiny požívajú na podporu zamestnávania občanov so zdravotným postihnutím len z prostriedky pridelené z rozpočtu kapitoly MPSVR SR.

7.3.5.	Finančne podporovať činnosť informačných centier pre občanov so zdravotným postihnutím s cieľom poskytovania informácií o možnostiach pracovného uplatnenia týchto občanov vrátane vyčlenenia kontaktnej osoby pre spoluprácu s výchovnými poradcami v zmysle opatrenia 7.3.2.

Termín:					31.12.2004 a trvale
Zodpovedný: 		generálny riaditeľ Ústredia práce, sociálnych vecí a rodiny
Finančné krytie:				z prostriedkov štátneho rozpočtu

Plnenie v roku 2004:

Ústredie práce, sociálnych vecí a rodiny

Poradensko-informačné centrá pre občanov so ZP v Bratislave, Žiline a Košiciach (ďalej PIC) pôvodne fungujúce v krajskej pôsobnosti sú od roku 2004 súčasťou oddelení odborných poradenských služieb úradov PSVR. Od l. 4. 2004 po vykonaných inštitucionálnych zmenách v zmysle zákona č. 453/2003 o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov zostali v dôsledku oneskoreného riešenia zo strany MPSVR SR poradensko-informačné centrá pre ZP  personálne oslabené. 
Funkčnosť PIC Bratislava a jeho obsadenie ďalšími zamestnancami je aktuálne v riešení. PIC v Košiciach plní úlohy vychádzajúc zo zámerov projektu s určitými zmenami vzhľadom na obmedzenú personálnu kapacitu. V PIC Žilina došlo v roku 2004 taktiež k personálnym zmenám. Z dôvodov nového organizačného usporiadania a oneskoreného riešenia zo strany MPSVR SR koncom roku 2003 a začiatkom r. 2004 odišiel zo služieb zamestnanosti posudkový lekár a fyzioterapeut a celkový stav zamestnancov je v počte 2,5. Pre potreby PIC sa ukazuje ako dôležité doriešenie obsadenia pracovnej pozície fyzioterapeuta, nakoľko systemizované pracovné miesto vytvorené v platovej triede „6“ vyžaduje vysokoškolské vzdelanie, avšak v súčasnosti nie sú v podmienkach SR pripravení vysokoškolsky vzdelaní fyzioterapeuti. 

7.3.9. Zverejňovať na internetovej stránke Ústredia práce, sociálnych vecí a rodiny a pravidelne aktualizovať zoznam chránených dielní a chránených pracovísk a organizácií zamestnávajúcich viac než 25% občanov so zmenenou pracovnou schopnosťou v Slovenskej republike s uvedením ich činnosti.

	Termín:			                       31. 12. 2004 a trvale
Zodpovedný:		generálny riaditeľ Ústredia práce, sociálnych vecí a rodiny

Plnenie v roku 2004:

Ústredie práce, sociálnych vecí a rodiny

Zoznam chránených dielní a chránených pracovísk je zverejnený na internetovej stránke Ústredia práce, sociálnych vecí a rodiny www.upsvar.sk v menu Chránené dielne. Zoznam obsahuje adresy, predmet činnosti a dátum priznania postavenia chránenej dielne alebo chráneného pracoviska. Zoznam bude polročne aktualizovaný.

7.3.12. V zákone č. 90/1996 Z. z. o minimálnej mzde legislatívne odstrániť nerovnosť minimálnej mzdy zamestnancov, ktorí sú poberateľmi invalidných a čiastočne invalidných dôchodkov s minimálnou mzdou ostatných zamestnancov.

Termín:					31. 12 . 2005
Zodpovedný:	minister práce sociálnych vecí a rodiny

8.3.1.Vyňať posudzovanie miery funkčnej poruchy občana s ťažkým zdravotným postihnutím zo zákona č. 195/1998 Z. z. o sociálnej pomoci v znení neskorších predpisov a spolu s kompenzáciou sociálnych dôsledkov zdravotného postihnutia riešiť samostatnou právnou normou.

Termín:	v súlade s plánom legislatívnych úloh vlády 
Zodpovedný: 	minister práce, sociálnych vecí a rodiny 
	Finančné krytie:				z prostriedkov štátneho rozpočtu 

Plnenie v roku 2004:

Ministerstvo práce, sociálnych vecí a rodiny

	Vzhľadom na uznesenie vlády SR č. 161/2004, ktorým bola zrušená úloha č. 16 v Pláne legislatívnych úloh vlády na rok 2004 pre MPSVR SR – pripraviť návrh zákona o kompenzáciach sociálnych dôsledkov ťažkého zdravotného postihnutia nebolo možné uvedené opatrenie realizovať. 

9.3.1.	Uskutočňovať každoročne výskum podmienok života rodín s členom so zdravotným postihnutím s ich súhlasom, sledovať a vyhodnotiť sociálne dopady zdravotného postihnutia na život rodín s členmi so zdravotným postihnutím vzhľadom na podmienky života rodín bez člena so zdravotným postihnutím. Na základe tohto vyhodnotenia zohľadňovať v koncepciách a legislatívnych predpisoch o rodine podmienky života rodín s členom so zdravotným postihnutím. Výsledky výskumov predkladať RV SR POZP.

	Termín:					 31.12.2004 a trvale
	Zodpovedný: 		minister práce, sociálnych vecí a rodiny
Finančné krytie:			 	z prostriedkov štátneho rozpočtu

Plnenie v roku 2004:

Ministerstvo práce, sociálnych vecí a rodiny

	Túto oblasť v rámci pôsobnosti rezortu zastrešuje Stredisko pre štúdium práce a rodiny. Stredisko v roku 2004 realizovalo v rámci príspevku zo štátneho rozpočtu poskytnutého od zriaďovateľa (MPSVR SR)  tieto výskumné aktivity a expertízne činnosti:

Výskumy a podkladové štúdie:
•	Bodnárová, B.: Legislatívne zabezpečenie rozsahu a prístupu k službám dlhodobej starostlivosti o starých a chorých ľudí. SŠPR, marec 2003, 67 strán;
•	Bednárik, R.: Sociálno-ekonomická situácia starších ľudí na Slovensku. SŠPR, november 2004, 42 strán;
•	Bednárik, R.: Porovnanie sociálnej ochrany starších ľudí vo vybraných krajinách EÚ (situácia k 1.5.2004). SŠPR, december 2004, 18 strán;
•	Repková, K.: Boj proti chudobe a sociálnemu vylúčeniu a občania so zdravotným postihnutím. In: Chudoba a sociálna exklúzia/inklúzia: Skupiny najviac ohrozené sociálnou exklúziou a námety na riešenie/prevenciu. SŠPR, december 2004, s. 71-99;.

Expertízno-analytická práca (na účely prípravy koncepcií, programov, novelizácie právnych predpisov v pôsobnosti MPSVR SR):
•	Hanzelová, E., Kostolná, Z.:
-	spolupráca pri príprave aktuálneho Národného akčného plánu zamestnanosti
-	príprava podkladov pre novelizáciu nástrojov aktívnej politiky trhu práce zameranej na znevýhodnených nezamestnaných, vrátane občanov so zdravotným postihnutím

•	Barošová, G.: Mechanizmus úpravy minimálnej mzdy. SŠPR, september 2004 (časť venovaná expertíze o výške minimálnej mzdy pre občanov so zdravotným postihnutím), september 2004

Nad rámec výskumných a iných odborných aktivít realizovaných v rámci kontraktu so zriaďovateľom na rok 2004 sa vybrané zamestnankyne (Z. Kostolná, K. Repková, E. Hanzelová, H. Rašová) zúčastnili na príprave vecného zámeru k projektu „SIZAR/Systém integrovaného zamestnávania a rekvalifikácie nevidiacich a slabozrakých ľudí“ predkladaného v rámci iniciatívy EQUAL v pozícii partnera v rámci rozvojového partnerstva vedeného Úniou nevidiacich a slabozrakých Slovenska, priebežne od júla 2004.

9.3.2.Poskytovať špeciálnopedagogické poradenstvo priamo v rodinách so zdravotne postihnutým dieťaťom a s tým cieľom zabezpečiť právnu subjektivitu špeciálnopedagogických poradní vrátane samostatných rozpočtov a zamestnaneckých štruktúr, resp. vytvoriť ich pobočky tak, aby boli dostupné v každom kraji podľa druhu postihnutia.

	Termín:					31.8.2004 a trvale
	Zodpovedný: 					minister školstva 
	Finančné krytie:				z prostriedkov štátneho rozpočtu

Plnenie v roku 2004:

Ministerstvo školstva

	Opatrenie sa plní v intenciách koncepčných zámerov špeciálneho školstva a súlade s Programom na zdokonalenie raného poradenstva pre rodičov detí so zdravotným postihnutím..... deklarovaných v opatrení 6.3.10 tohto uznesenia. Zariadenia špeciálnopedagogického poradenstva, najmä typu detských integračných centier, výrazne profilujú svoje aktivity na deti so zdravotným postihnutím raného veku a na ich rodiny. Prostredníctvom funkcie školského špeciálneho pedagóga poskytujú „tzv. mobilnou službou“ poradenstvo aj priamo v rodinách, avšak frekvencia týchto intervencií formou  návštev v rodinách detí so zdravotným postihnutím závisí finančných podmienok a od rozpočtu konkrétneho zariadenia špeciálnopedagogického poradenstva. Vo viacerých detských integračných centrách sa profilujú odborníci na rané poradenstvo. 
	
	Detské integračné centrá v SR majú svoju právnu subjektivitu. Špeciálnopedagogické poradne sú v prevažnej miere súčasťou školy, pri ktorej sú zriadené. Sieť zariadení špeciálnopedagogického poradenstva sa postupne rozširuje. K 31. decembru 2004 je do siete škôl a školských a zariadení zaradených 68 zariadení špeciálnopedagogického poradenstva z toho 9 detských integračných centier a 59 špeciálnopedagogických poradní. Vzhľadom k prioritným činnostiam, ktoré majú plniť zariadenia špeciálnopedagogického poradenstva je ich personálne obsadenie stále nedostačujúce. Ich financovanie sa realizuje na základe Nariadenia vlády SR č. 758/2004 Z. z., ktorým sa mení a dopĺňa nariadenia vlády SR č. 2/2004 Z. z., ktorým sa ustanovujú podrobnosti rozpisu finančných prostriedkov zo štátneho rozpočtu pre základné školy, stredné školy, strediská praktického vyučovania, základné umelecké školy a školské zariadenia. 	Poradenstvo priamo v rodinách detí so zdravotným postihnutím vrátane tých, ktorí sú z rôznych dôvodov oslobodzované od povinnosti dochádzať do školy, sa vzhľadom na reálny rozpočet zariadení špeciálnopedagogického poradenstva realizuje v obmedzenom rozsahu. 

10.3.1.	Zabezpečiť prístup ku kultúrnemu bohatstvu a rozvoj špecifickej kultúry minority občanov so zdravotným postihnutím v zmysle čl. 43 Ústavy SR. Na splnenie tejto úlohy zabezpečiť finančné prostriedky z účelových transferov Ministerstva kultúry SR na podporu projektov občianskych združení pôsobiacich v problematike občanov so zdravotným postihnutím. 
 
	Termín:					31.3.2004 a trvale
	Zodpovedný: 				minister kultúry 
	Finančné krytie:				z prostriedkov štátneho rozpočtu

Plnenie v roku 2004:

Ministerstvo kultúry	

MK SR v roku 2004 z grantového programu Kultúra národnostných menšín finančne podporilo nasledovné subjekty rozvíjajúce kultúru zdravotne postihnutých občanov:

Subjekt	Podujatie	Prísp.v Sk	
Effeta-stredisko sv.Fr.Saleského	Medz festival nepočujúcich sv.Fr.Saleského v Nitre	70 000	
Združenie na pomoc ľuďom s mentál.postihnutím Bratislava	Tanečný seminár	34 700	
Združenie na pomoc ľuďom s mentál.postihnutím v Slov.republike	Výtvarný salón ZPMP 2004	50 000	
	Integračný klub kultúrnych aktivít	10 000	
Slovenský zväz zdravotne postihnutých	Abilympiáda – rozvoj tvorivých aktivít zdravotne postihnutých občanov	30 000	
Tanečný klub Danube	Medz. Tanečno-výtvarno-integračný festival „Memoriál Petra Šubína 2004“	40 000	
Nadácia KRAJINA HARMÓNIE	Medz. Festival tvorivosti a fantázie Jašidielňa	20 000	
Slov. zväz sluchovo postihnutých	Slovenský Gong	50 000	
Únia nevidiacich a slabozrakých Slovenska	Cesta svetla	15 000	
Inklúzia	Tradície a ľudová tvorivosť ako inšpirácia pri skvalitňovaní života ľudí so zdravotným postihnutím	30 000	
OZ Anima	Konvergencia – tvorivé dielne pre deti s mentálnym postihnutím	19 000	
Združenie na pomoc ľuďom s mentálnym postihnutím vo Vranove n/T	Dúhový deň – aj my sme tu	30 000	
Spolu		398 700	

10.3.2.Podporovať rozširovanie oddelení pre nevidiacich a slabozrakých pri verejných knižniciach s cieľom zvyšovať dostupnosť knižnično-informačných služieb pre občanov so zdravotným postihnutím. 

	Termín:				 	31.12.2004 
Zodpovední: 		minister kultúry, predsedovia samosprávnych krajov
Finančné krytie:		z prostriedkov štátneho rozpočtu a rozpočtov samosprávnych krajov

Plnenie v roku 2004:

Ministerstvo kultúry

V roku 2004 Slovenská knižnica nevidiacich uzavrela dohodu s Vihorlatskou knižnicou v Humennom, ktorej bude SKN zabezpečovať knižničný fond zvukových dokumentov na vlastné nosiče tejto knižnice. SKN má v súčasnosti uzavretú dohodu o poskytovaní služieb pre nevidiacich a slabozrakých s 26 oddeleniami verejných knižníc SR. Trom knižniciam z uvedeného počtu zabezpečuje doplňovanie KF zvukových dokumentov na ich vlastné nosiče (z dôvodu, že SKN nemá finančné prostriedky na vyhotovovanie väčšieho počtu kópií pre ďalšie oddelenia nevidiacich a slabozrakých). Oddelenia pre nevidiacich a slabozrakých vypožičali v roku 2004 celkom 18.275 kn. j. a zaregistrovali 1.165 používateľov. 
	Slovenská národná knižnica ako verejnoprávna organizácia poskytuje prístup k svojim fondom nielen pre občanov SR starších ako 15 rokov ale aj občanom so zdravotným postihnutím. Používatelia jej služieb majú k dispozícii knihy a časopisy v bežnej papierovej i mikrografickej forme, knihy a časopisy písané Braillovým písmom a zväčšeným písmom, zvukové a audiovizuálne dokumenty a dokumenty v elektronickej forme. Zároveň Slovenská národná knižnica poskytuje bezplatný prístup k internetu. Nevidiaci používatelia Slovenskej národnej knižnice majú v študovni k dispozícii prehrávacie zariadenie CD Based Digital Talking Book Player zapožičané zo Slovenskej knižnice pre nevidiacich Mateja Hrebendu, na ktorom sa im môžu prehrávať zvukové dokumenty SNK.
	Slovenská národná knižnica v zmysle ustanovenia § 63 zákona 5/2004 Z. z. má povinnosť zamestnávať 3,2 % občanov so zdravotným postihnutím z priemerného evidenčného počtu zamestnancov. Z priemerného evidenčného počtu 287 zamestnancov SNK je to 9 občanov so zdravotným postihnutím. K 31.12.2004 zamestnávali 17 občanov so zdravotným postihnutím, čo predstavuje až 6 %. 
Občania so zdravotným postihnutím majú v organizácii vytvorené dobré podmienky na výkon práce a venuje sa im osobitná starostlivosť – zabezpečenie pravidelných preventívnych lekárskych prehliadok.
V roku 2004 si zvyšovali kvalifikáciu 2 občania so zdravotným postihnutím a to na Žilinskej univerzite odbor: Dokumentácia kultúrneho dedičstva – bakalárske štúdium a v Banskej Bystrici na UMB odbor: História - magisterské štúdium. V zmysle zákona im poskytuje pracovné voľno s náhradou mzdy.
V oblasti vzdelávania si svoju kvalifikáciu prehlbujú aj účasťou na školeniach, kurzoch a seminároch.
V zmysle Národného programu rozvoja životných podmienok občanov so zdravotným postihnutím Slovenská národná knižnica bude i naďalej zvyšovať dostupnosť knižnično-informačných služieb pre občanov so zdravotným postihnutím, poskytovať im bezbariérové služby a vytvárať im vhodné podmienky v uplatnení sa v spoločnosti. 
Štátna vedecká knižnica v Košiciach má bezbariérový vstup pre imobilných občanov, ktorým sú k dispozícii všetky knižnično-informačné služby. Vo fonde knižnice je množstvo odbornej i populárno-náučnej neperiodickej i periodickej literatúry pojednávajúcej o výchove a vzdelávaní zdravotne postihnutých, integrácii zdravotne postihnutých osôb do spoločnosti, živote zdravotne postihnutých, sociálnej politike zdravotne postihnutých a formách poradenskej pomoci zdravotne postihnutým a pod.
Knižnica rozvíjala aktivity aj v oblasti zmysluplného využívania voľného času handicapovaných. Uskutočnili sa hodiny informatickej prípravy pre študentov z Obchodnej akadémie pre telesne postihnutých v Košiciach (1x ročne). V ŠVK v Košiciach nie je samostatné oddelenie pre nevidiacich a slabozrakých, ale vo fonde sú takto postihnutým používateľom k dispozícii staršie ročníky periodík: Nový život, Vierka, Mladosť a Nádej, ktoré sú písané Brailovým písmom. Pre rok 2005 knižnica objednala tieto časopisy v zvukovej podobe.
		Štátna vedecká knižnica Banská Bystrica sa zapojila do programu dostupnosti knižničných služieb pre používateľov so zdravotným postihnutím. Pozitívnym krokom inštitúcie v ohľade k zdravotne postihnutým občanom je poskytovanie 50% zľavy pre občanov ZŤP pri zápise do knižnice. Špecializovaný organizačný útvar - Literárne a hudobné múzeum svoje služby pre zdravotne postihnutých občanov a ich sprievod poskytuje zdarma.	Prioritným poslaním ŠVK v súvislosti s plnením úloh Národného programu v rezorte kultúry je umožniť cieľavedomú integráciu znevýhodnených skupín obyvateľstva do spoločenského a kultúrneho života ich aktívnou účasťou na kultúrno-výchovných podujatiach, tvorivých dielňach, koncertoch, besedách, súťažiach, kvízoch a iných spoločenských aktivitách. Doterajšie uskutočňované aktivity s uvedenými skupinami zaznamenali výrazný ohlas v radoch verejnosti, pedagógov, sociálnych pracovníkov ústavov, ale aj rodičov detí zo špeciálnych škôl. Inštitúcia sa aktívne zameriavala na uskutočňovanie série podujatí a aktivít pre marginalizované skupiny obyvateľstva. Ich cieľom bolo umožnenie lepšej integrácie zúčastnených skupín v rámci spoločenského a kultúrneho vyžitia v našom meste, obohatenie ich osobného rozhľadu, rozšírenie emociálneho cítenia a vnímania prostredníctvom rôznych foriem knižničnej a múzejnej prezentácie. 
Aktivity inštitúcie v uvedenej oblasti boli zverejnené aj na celoslovenskom verejnom fóre-odbornom seminári: „Sprístupňovanie výstav a expozícií múzeí občanom so zdravotným postihnutím, 11.9.2002, SNM Bratislava (bod -10.3.6. Národného programu). Práve tu boli prezentované konkrétne príklady práce so zdravotne postihnutými občanmi na pôde knižnice a múzea, informácie o prístupnosti múzejných expozícií a výstavných priestorov knižnice pre handicapovaných občanov, atď. 
V súvislosti s prístupnosťou kultúrnych inštitúcií (múzeá, knižnice, koncertné sály, atď.) pre občanov so zdravotným postihnutím je potrebné rozvinúť informovanosť v radoch uvedených skupín. V nadväznosti na to (bod 10.2. Národného programu) ŠVK do svojej mediálnej politiky zaraďuje systematické sprístupňovanie informácií o možnostiach a ponuke inštitúcie pre zdravotne postihnutých občanov. 
Sériu podujatí uskutočnili aj v nadväznosti na skutočnosť, že rok 2003 bol radou Európy vyhlásený za „Rok zdravotne postihnutých“. Séria aktivít sa týkala aj hodnoteného obdobia – r. 2004, keď ŠVK zabezpečovala komplexné knižnično-informačné služby, vzdelávacie aktivity pre verejnosť. Všetky služby mohli využiť aj zdravotne postihnutí občania.

Prešovský samosprávny kraj

	V súvislosti s odstraňovaním informačných bariér boli v roku 2004 knižnice v rámci PSK vyzývané k tvorbe projektov pre znevýhodnených občanov – Knižnica P.O. Hviezdoslava v Prešove spracovala projekt Internetová študovňa a stredisko pre znevýhodnených občanov, ktorý bol podporený z grantového systému MK SR sumou 100 tis. Sk.

Nitriansky samosprávny kraj

	Neoddeliteľnou súčasťou knižnično – informačných služieb regionálnych knižníc a ich stálou úlohou je poskytovanie zdravotne postihnutým občanom. Odvíjajú sa od spolupráce so Slovenskou knižnicou pre nevidiacich v Levoči, odkiaľ dostávajú zvukové knihy. Spolupracujú s Úniou nevidiacich a slabozrakých Slovenska, Slovenským zväzom zdravotne postihnutých, s ústavnými a školskými zariadeniami, v ktorých sú sústredení dospelí aj deti so zdravotným postihnutím. 
	Na zabezpečenie uvedeného zariadenia žiada NSK zo štátneho rozpočtu 499 000,- Sk podľa požiadaviek jednotlivých zariadení.

Ostatné samosprávne kraje sa k plneniu nevyjadrili.   

10.3.3.	V spolupráci s občianskymi združeniami občanov so zdravotným postihnutím vypracovať vecný a časový harmonogram sprístupnenia kultúrnych inštitúcií odstránením architektonických bariér v časovom horizonte 10 rokov tak, aby v každom krajskom meste sa nachádzalo 1 bezbariérové divadlo, kino (múzeum,  galéria, knižnica, koncertná sieň). Od roku 2003 vecný a časový harmonogram realizovať a každoročne aktualizovať.

	Termín:					31.12.2004 a trvale
Zodpovední: 	minister kultúry, predsedovia samosprávnych krajov v spolupráci s primátormi krajských miest podľa ich potrieb a možností a ďalší zriaďovatelia kultúrnych zariadení
Finančné krytie:	z prostriedkov štátneho rozpočtu, z rozpočtov samosprávnych krajov a rozpočtov krajských miest podľa ich možností

Plnenie v roku 2004:

Ministerstvo kultúry

Slovenská filharmónia – bezbariérový vstup občanov so zdravotným postihnutím je riešený pristaviteľnou rampou cez schodište k výťahu. Slovenská filharmónia pripravuje komplexnú rekonštrukciu svojej sídelnej budovy Reduta s plánovaným začatím v roku 2006. Jedným z cieľov tejto rekonštrukcie v oblasti stavebno-technickej je aj zabezpečenie súladu so súčasne platnými predpismi v oblasti pohybu zdravotne postihnutých osôb.
Štátna filharmónia Košice pre zabezpečenie bezbariérového vstupu návštevníkov zatiaľ využíva mobilné plošiny. V rámci započatej rekonštrukcie a modernizácie objektu uvažuje projektový zámer a vykonávací projekt s plným zabezpečením všetkých zákonom predpísaných noriem bezbariérového prístupu a vybavenia budovy pre zdravotne postihnutých občanov (prístup do budovy, sociálne zariadenia, výťahy a pod.).
Slovenské národné divadlo umožňuje bezbariérový prístup pre zdravotne postihnutých občanov do hľadiskovej časti divadla.
Divadlo Nová scéna umožňuje bezbariérový prístup pre zdravotne postihnutých občanov do hľadiskovej časti divadla aj do lóže.
Pri rekonštrukcii budovy BIBIANY sa prísne dbalo na to, aby projektanti navrhli bezbariérové  prístupy do výstavných priestorov. Tam, kde sa to nedalo riešiť inak, keďže BIBIANA sídli v starej budove, boli sprístupnené priestory výťahom.
Stála expozícia Múzea SNP je z väčšej časti umiestnená na zvýšenom poschodí. Prístup pre starších a postihnutých je riešený výťahom, ktorý obsluhuje zamestnanec Múzea SNP. Vstup do vestibulu je riešený ako bezbariérový. Chodníky v skanzene ťažkých zbraní sú udržiavané v takom stave, aby nespôsobili ťažkosti zdravotne postihnutým občanom. Prístup z parkoviska do areálu Múzea SNP je riešený ako bezbariérový. V súčasnosti majú používatelia Slovenskej národnej knižnice na vozíčkoch zabezpečený výťah a bezbariérový vstup do študovní a k verejnému internetu.
Východoslovenská galéria dlhodobo reflektuje potreby občanov so zdravotným postihnutím vo svojej výstavnej a kultúrno-výchovnej činnosti, samozrejme, v rámci technických možností. Dostupnosť knižničných služieb - Študovňa umeleckej literatúry je umiestnená na prízemí budovy VSG – bezbariérový prístup. V rámci Dňa otvorených dverí žiaci z ÚSS pripravujú výstavu zo svojej tvorby, ktoré je inštalovaná vo vestibule VSG s bezbariérovým prístupom.
Štátna vedecká knižnica Banská Bystrica sa zapojila do programu dostupnosti knižničných služieb pre používateľov so zdravotným postihnutím. Tento bod sa podarilo naplniť vďaka tomu, že celý priestor knižnice je debarierizovaný. Bezbariérový prístup je vytvorený z ulice do všetkých priestorov knižnice a študovní, k využitiu je výťah pre vozičkárov, zošikmené plochy, prispôsobené sociálne zariadenie. Uvedené opatrenia umožňujú bezproblémovú prepravu vozičkárov a inak postihnutých občanov a ich prístup ku všetkým knižničným a múzejným službám. Ďalším pozitívnym krokom inštitúcie v ohľade k zdravotne postihnutým občanom je poskytovanie 50% zľavy pre občanov ZŤP pri zápise do knižnice. Špecializovaný organizačný útvar - Literárne a hudobné múzeum svoje služby pre zdravotne postihnutých občanov a ich sprievod poskytuje zdarma.

 V r. 2005 sa ŠVK bude snažiť zabezpečiť zvukové dokumenty s odbornou tematikou v rámci finančných možností knižnice a zrealizovať odstránenie architektonických bariér v tých častiach Oddelenia knižnično-informačných služieb na Hlavnej ul., ktoré si nevyžiada vysoké finančné náklady. Realizácia je podmienená súhlasom Pamiatkového úradu v Prešove, pretože ide o objekt v mestskej pamiatkovej rezervácii.
Univerzitná knižnica v Bratislave napĺňala a po otvorení knižnice bude znova napĺňať svoju humánnu, kultúrnu a vzdelávaciu funkciu, ktorou je uspokojovanie špecifických informačných potrieb zdravotne znevýhodnených používateľov. Tieto potreby bude Univerzitná knižnica v  Bratislave od 19.4.2005 napĺňať v zrekonštruovanej bezbariérovej knižnici. 

Prešovský samosprávny kraj

	Divadlo Jonáša Záborského v Prešove má bezbariérové prvky, Knižnica P.O.Hviezdoslava v Prešove má na sídlisku Sekčov otvorenú pobočku pre občanov so zdravotným postihnutím.

Nitriansky samosprávny kraj

	V oblasti architektonickej prístupnosti jednotlivých objektov kultúrnych inštitúcií sa nachádzajú veľké rezervy. Debarierizácii bráni akútny nedostatok finančných prostriedkov v oblasti kultúry.
	Na zabezpečenie uvedeného opatrenia žiada NSK zo štátneho rozpočtu 23 278 500,- Sk podľa požiadaviek jednotlivých zariadení. 

Ostatné samosprávne kraje sa k plneniu nevyjadrili.  

10.3.4.	V spolupráci s občianskymi združeniami občanov so sluchovým postihnutím vypracovať vecný a časový harmonogram sprístupnenia divadiel a kín pre občanov so sluchovým postihnutím inštalovaním technického zariadenia pre využívanie indukčných slučiek v časovom horizonte 5 rokov tak, aby v každom krajskom meste bolo aspoň 1 takéto kino a divadlo. Od roku 2003 vecný a časový harmonogram realizovať a každoročne aktualizovať.

	Termín:					31.12.2004 a trvale
Zodpovední: 	predsedovia samosprávnych krajov  v spolupráci s primátormi krajských
miest a ďalší zriaďovatelia kultúrnych zariadení
Finančné krytie:		z prostriedkov štátneho rozpočtu
	z rozpočtov krajských miest podľa ich    možností

Plnenie v roku 2004:

Prešovský samosprávny kraj

	Do divadiel v rámci PSK sa v roku 2004 nepodarilo nainštalovať technické zariadenia pre využívanie indukčných slučiek pre občanov so sluchovým postihnutím. Úloha sa bude realizovať v nasledujúcich rokoch.	

Nitriansky samosprávny kraj

	Na zabezepčenie uvedeného opatrenia žiada NSK zo štátneho rozpočtu 15 547 000,- Sk podľa požiadaviek jednotlivých zariadení.

Ostatné samosprávne kraje sa k plneniu nevyjadrili.  

10.3.5.	V spolupráci s organizáciami občanov so zrakovým postihnutím vypracovať program  expozícií a výstav v múzeách, ktoré by podľa záujmu občanov so zrakovým postihnutím boli prístupné hmatom. Vypracovaný program realizovať v časovom horizonte 10 rokov a každoročne aktualizovať.

	Termín:					31.12.2004 a trvale
	Zodpovedný: 				minister kultúry 
	Finančné krytie:				z prostriedkov štátneho rozpočtu

Plnenie v roku 2004:

Ministerstvo kultúry

	Spolupráca múzeí s organizáciami občanov so zrakovým postihnutím sa rozvinula v roku 2002  prijatím spoločných záverov zo seminára a to na ústrednej i miestnej úrovni. V súlade s proklamovaním prispôsobovať expozície a výstavy múzeí s ohľadom na vnímateľnosť návštevníkov so zrakovým postihnutím sa pri tvorbe  plánov prezentačnej činnosti múzeí, realizácii nových alebo reinštalácii expozícií, koncipovaní výstavných programov, ako i aplikácii  komunikačných metód, prihliada na využiteľnosť i zrakovo postihnutými návštevníkmi. Rozsiahlejšie projekty a realizačné výstupy sú však, vzhľadom na nevyhnutnosť rešpektovania materiálnej a hodnotovej podstaty exponátov, špecifičnosť inštalačných techník, vysoko finančne nákladové, čo však poddimenzované rozpočty múzeí nezohľadňujú.    
Slovenská knižnica nevidiacich spolupracuje aj s múzeami, ktoré sprístupňujú svoje exponáty (zbierkové predmety) nevidiacim návštevníkom – ide hlavne o SNM – Spišské múzeum v Levoči a Múzeum špeciálneho školstva v Levoči. 

10.3.6. Vydať zborník zo seminára „Sprístupňovanie expozícií a výstav pre občanov so zdravotným postihnutím na Slovensku“.

	Termín:                                             31.12.2003
	Zodpovedný:				minister kultúry SR
	Finančné krytie:			z prostriedkov štátneho rozpočtu    

Seminár realizovalo SNM, MK SR, MPSVaR SR a spoločenských organizácií zdravotne postihnutých občanov dňa 11. 9. 2002 v Bratislave. Zámer vydania zborníka príspevkov zo seminára, vzhľadom na finančnú situáciu, sa realizoval sprístupnením na webovej stránke MK SR a informáciou v časopise Múzeum 4/2002.
Opatrenie sa po vyhodnotení plnenia v roku 2004 vypúšťa zo sledovania.  

10.4. Aktuálne informácie z oblasti

Slovenské národné múzeum. Východiskom pre systematičnosť v sprístupňovaní hodnôt zbierkových predmetov múzeí a plnení tak náročného programu sú spoločné závery prijaté účastníkmi – zástupcami ministerstiev, múzeí a spoločenských organizácií pre zdravotne postihnutých občanov seminára konaného dňa 11.11.2002 k danej problematike. V súlade so závermi Slovenské národné múzeum zabezpečilo a realizovalo nasledovné aktivity:
1.	Nadväzne na spracovaný prehľad prístupnosti expozícií a výstav zrakovo postihnutým občanov spracovanie prístupnosti múzejných objektov a prezentačných priestorov slovenských múzeí telesne a sluchovo postihnutým občanom. 
Súčasťou aktuálneho prehľadu sú opatrenia a zámery múzeí na riešenie prístupnosti – napr. bezbariérovosť vstupov.
2.	V rámci Európskeho roku ľudí so zdravotným postihnutím realizovanie seminára „Múzeum školou a hrou II“ (30.9. – 1.10. 2003) so zameraním i na praktiká múzejnej komunikácie so zdravotne postihnutými návštevníkmi (napr.: formou inštruktáže boli podané postupy pri komunikácii so zrakovo postihnutými návštevníkmi a informácie o komunikácii s návštevníkmi so sluchovým postihnutím). Príspevky zo seminára boli publikované v časopise Múzeum 4/2003.    
3.	Sledovanie stavu v prístupnosti expozícií a výstav múzeí pre zdravotne postihnutých návštevníkov bolo predmetom Analýzy sprístupňovania expozícií a výstav múzeí v SR spracovanej SNM v roku 2004.
Múzeum SNP občanom so zdravotným postihnutím poskytuje možnosť prezentácie svojich umeleckých a remeselných prác, vlastných dokumentárnych a informačných panelov a realizáciu kultúrno-spoločenských aktivít, súvisiacich s podporou handicapovaných občanov mesta. V mesiaci jún 2004 v spolupráci s Centrom voľného času v Banskej Bystrici, Stredoslovenským múzeom, Stredoslovenským osvetovým strediskom a mestom Banská Bystrica bol pre žiakov základných škôl pripravený športový deň, ktorého sa zúčastnili aj zdravotne postihnutí žiaci integrovaní v základných školách. V mesiaci október 2004 bola pre zdravotne a mentálne postihnutých študentov Odborného učilišťa V. Gaňu pripravená prehliadka novej stálej expozície Múzea SNP s lektorským výkladom, ktorý prihliadal na dané postihnutie návštevníkov. Študentom bol poskytnutý bezplatný vstup.
Národné osvetové centrum akceptujúc opatrenia vyplývajúce z Národného programu rozvoja životných podmienok občanov so zdravotným postihnutím vo všetkých oblastiach života uskutočnilo v rámci svojej činnosti aj aktivity zamerané na pomoc pri skvalitňovaní podmienok života občanov so zdravotným postihnutím. V súlade so svojím odborným a spoločenským poslaním a s cieľom podporovať citlivosť občianskej verejnosti voči problematike občanov so zdravotným postihnutím NOC v roku 2004 ovplyvňovalo týmto smerom aj činnosť ROS v SR.
Prostredníctvom metodicko-poradenských, edukačných, publikačných aktivít, realizáciou projektov určených handicapovaným občanom v oblasti výchovno-vzdelávacej činnosti a sociálnej prevencie, ale i záujmovej umeleckej činnosti zabezpečovalo rozširovanie informácií a poznatkov s cieľom:
•	napomáhať informovanosť o problematike zdravotného postihnutia,
•	realizovať opatrenia súvisiace so zabezpečením dostupnosti kultúrnych ustanovizní a ich služieb (bezbariérový prístup), 
•	napomáhať aktívne zapojenie zdravotne postihnutých občanov do kultúrneho života spoločnosti, využívať ich  tvorivý, umelecký a intelektuálny potenciál.
Národné osvetové centrum, oddelenie sociálnej prevencie organizuje každoročne od roku 1994/95 celoštátnu tematickú výtvarnú súťaž a putovnú výstavu s protidrogovým zámerom pre mládež vo veku 14 -18 rokov pod názvom Prečo som na svete rád /rada. Ako zvláštna kategória je každoročne vyhlasovaná kategória špeciálnych škôl. Aj v roku 2004 sa ideovo a výtvarne hodnotnými prácami zúčastnili na projekte mladí ľudia so zdravotným (telesným a mentálnym) postihnutím. NOC zabezpečilo trom finalistom zo Špeciálnej základnej školy pre mentálne postihnutých v Košiciach a zo Stredného odborného učilišťa pre telesne postihnutú mládež v Žiline účasť na slávnostnom vyhodnotení súťaže a odovzdaní cien  v Národnej rade SR dňa 9.júna 2004. Práca Petra Juricu zo Špeciálnej základnej školy pre mentálne postihnutých v Košiciach bola využitá ako námet na realizovanú pohľadnicu k projektu na rok 2004. Spomínané práce sú súčasťou repríz 20 putovných výstav v regiónoch Slovenskej republiky v školskom roku 2004/2005.  
Národné osvetové centrum v roku 2004 podporovalo prezentáciu zdravotne postihnutých občanov aj v oblasti záujmovej umeleckej činnosti. 
V oblasti amatérskeho divadla NOC propagovalo divadelné súbory, v ktorých účinkujú herci so zdravotným postihnutím: 
Divadelný súbor Stružielka pri KOS v Čadci vystúpil na XIII. ročníku celoštátnej súťažnej prehliadky ochotníckeho divadla dospelých pre deti DIVADLO A DETI v dňoch 10. – 11. 6. 2004 v Rimavskej Sobote. Mentálne postihnutí členovia súboru vďaka svojmu kvalitnému umeleckému výkonu v predstavení Trojruža od A. Žlebekovej postúpili z regionálneho kola cez krajské až do celoštátneho kola súťaže.
Divadelný súbor Tiché iskry pri Divadle z pasáže z Banskej Bystrice sa zúčastnil na Scénickej žatve 2004 s predstavením diela K. J. Erbena: Vodník - v posunkovej reči. V tomto súbore hrajú nepočujúci i počujúci herci, avšak zameriava sa najmä na divadlo pre nepočujúce publikum, čím sa divadlo stáva zrozumiteľné pre najširšiu verejnosť. NOC týmto spôsobom prináša bezbariérový pohľad na ľudí s postihnutím, čím sa približujeme vyspelej Európe, kde je prístup k nim na oveľa vyššej úrovni ako na Slovensku.
V oblasti folklóru NOC podporovalo činnosť folklórneho súboru klientov Domova sociálnych služieb pre deti a dospelých na Javorinskej ul. v Bratislave Javorček predovšetkým po odbornej a umeleckej stránke. Uskutočnili sa aj  spoločné vystúpenia FS Javorček spolu so zdravými rovesníkmi zo súboru Lipa Bratislava. 
NOC propagovalo problematiku zdravotne postihnutých občanov aj prostredníctvom publikačnej činnosti v odbornom časopise Národná osveta:
-	Umením otvoriť oči – fotografická súťaž Cesta svetla, ktorá približuje život zrakovo postihnutých: NO 5/2004, s. 19.
-	Žitý sen Floriána Cubjaka – krst zbierky poézie nevidiaceho básnika v Košiciach, Sadová, K., Nitkulincová, A.: NO 12/2004, s. 24.
-	Tvorivé hry rúk v Prievidzi – projekt zameraný na prácu so zdravotne postihnutými deťmi a mladými ľuďmi, Čechová, A.:NO 12/2004, s.25.
V priestoroch Domu kultúry na nám. SNP 12 Národné osvetové centrum zabezpečilo bezbariérový prístup na kultúrne a spoločenské podujatia pre zdravotne postihnutých občanov.
BIBIANA, medzinárodný dom umenia pre deti má vo svojom štatúte zakotvenú myšlienku pomoci rozvoja osobnosti dieťaťa akéhokoľvek vierovyznania, rôznych národnostných skupín a sociálnych menšín. Od svojho vzniku v roku 1987 pri tvorbe projektov – výstav, programov, tvorivých dielní a podobne prihliada aj na potreby handicapovaných detí a spolupracuje aj na medzinárodných projektoch zameraných na túto problematiku predovšetkým s UNESCO.
Medzi najvýznamnejšie aktivity BIBIANY v tejto oblasti možno zaradiť dlhoročnú spoluprácu s  Medzinárodným výborom pre tvorbu postihnutých UNESCO, ktorý je súčasťou IBBY (Medzinárodná únia pre detskú knihu UNESCO) a ktorý v  Dokumentačnom stredisku v Oslo sústreďuje knihy - pomôcky a rozličné poznatky z oblasti tvorby pre postihnutých, o postihnutých a aj o ich tvorbe. BIBIANA spolupracuje aj s  NISE (Nórsky inštitút pre špeciálne vzdelávanie) v Štokholme a s Výkonným výborom UNESCO v Ženeve. Predsedom sekcie BOOK HANDICAP pri BIBIANE pre tvorbu na Slovensku je dr. Gabriela Škorvanková, ktorá spolupracuje s  ilustrátormi, spisovateľmi, vydavateľstvami a iniciuje výstavy s tematikou resocializácie postihnutého pomocou umenia. Od roku 1988 je komisárkou za Slovenskú republiku v UNESCO v MV pre tvorbu postihnutých.
BIBIANA - sekcia BOOK HANDICAP ako garant zabezpečuje od vzniku Medzinárodného európskeho Bienále umenia postihnutých v Krakove v Poľsku slovenskú účasť.  
V poslednom období boli medzi iniciátormi založenia občianskeho združenia PRO DYS, ktoré slúži podpore rozvoja knižnej a publikačnej tvorby pre deti s poruchami učenia. Dyslektici, dysgrafici, dyskalkulici a autisti dostávajú do rúk pomôcky, ktoré im umožnia zaradenie do populácie v rámci integrácie, alebo aspoň upravia ich stav do normy potrebnej na zaradenie do ZŠ bežného typu. Ide o poruchy neintelektuálneho typu, pretože ten je u nich často nadpriemerný. Oslovili viacerých autorov textov a ilustrácií a boli vytvorené prvé pomôcky, ktoré poslali do Medzinárodnej knižnice v Nórsku, sústreďujúcej knihy a pomôcky pre postihnutých. Zároveň boli medzi iniciátormi zmeny zákona o hodnotení postihnutých v NR SR. Zmena bola akceptovaná a zahrnutá do nového zákona ako metodický pokyn záväzný pre všetky typy škôl. Bol zmenený aj názov postihnutý na termín dieťa - človek - so špeciálnymi potrebami.
V rámci medzinárodnej spolupráce s Poľskom a Nemeckom bola otvorená predajňa Čierny Peter na Tupolevovej ulici v Bratislave s literatúrou pre postihnutých, ako aj o nich a iniciujú vytvorenie knihy poviedok takto tematicky zameraných. Uskutočnili prednášky na školách - v Zlatých Moravciach, v Bratislave na Dunajskej ul. a na Jelenej ul. - o práci s knihou pre deti s poruchami učenia. V rámci projektu vznikla tvorba pomocných kníh a pracovných pomôcok pre dyslektikov a dysgrafikov. V Piešťanoch v spolupráci so Zeleným stromom aktivujú výstavu špeciálnych pomôcok pre kreatívnu tvorbu telesne postihnutých detí. Výstava prác týchto detí poukázala na mnoho talentov, ktoré sa takto môžu rozvinúť. V rámci týchto aktivít komunikujú s organizáciami v zahraničí - v Česku, Poľsku, Nemecku.
Široké spektrum prác pre postihnutých im dáva možnosť zapájať sa do procesu prepájania jednotlivých „pédií“ a reagovať naň. Možnosť spolupráce s umelcami a prezentácia ich tvorby je nielen inšpirujúca, ale často je určujúcim faktorom rozvoja kreativity pre postihnutých. 
Do projektu Dokumentačného centra IBBY pre postihnutých v Nórsku poslali nové tituly - jednu knihu a tri brožúry – aby sa stali súčasťou novej medzinárodnej kolekcie, ktorá bude prezentovaná v roku 2005.
Už tradične BIBIANA pravidelne navštevovala so svojimi predstaveniami Detskú fakultnú nemocnicu na Kramároch v  Bratislave. Programy pre hospitalizované deti mali veľký ohlas a pomáhali malým pacientom spríjemniť čas strávený v nemocnici.
Vzhľadom na to, že BIBIANA je kultúrnou inštitúciou zameranou na podporu rozvoja profesionálneho umenia pre deti, pristupuje k tejto problematike špecifickým spôsobom, ktorý je postavený na snahe dosiahnuť zdravú mieru tolerancie k postihnutým v  celej spoločnosti. Znamená to okrem materiálnych predpokladov na prvom mieste vplývať na poznanie, porozumenie, na chápanie všeľudských hodnôt, na chápanie morálky. Preto všetkými svojimi aktivitami ponúka detskému návštevníkovi možnosť práve tieto hodnoty poznávať. Využíva pritom literatúru, výtvarné umenie, divadlo, hudbu, literatúru, atď. Činnosť BIBIANY sa nedelí na programovú ponuku pre zdravú detskú populáciu a handicapovanú časť. Naopak autori pri absolútnej väčšine výstav, programov, besied, súťaží a dielní prihliadajú aj na potreby postihnutých detí, aby sa ich deti mohli zúčastňovať spoločne, aby mali rovnaké možnosti pri zábave i tvorbe. Témy sú podávané prístupnou formou, tak, aby deti mohli objekty a exponáty kedykoľvek vziať do rúk . Pri viacerých výstavách BIBIANA odporučila rozšíriť autorský zámer tak, aby deti mohli vnímať nielen zrakom, ale aj hmatom, sluchom, čuchom, či dokonca chuťou. V roku 2002 to boli napríklad veľké interaktívne výstavy Odklínanie hudby, Krajinohra, Labyrint snov, Nebo a zem a ďalšie. Rovnaký je aj prístup pri príprave tvorivých dielní a programov, ktoré sú v BIBIANE pripravované samostatne i  k takmer všetkým novým výstavám. V roku 2002 to boli napríklad programy Janko Polienko, Slnko je len jedno, Deduško večerníček. Tento prístup poskytuje možnosť zvyšovania dôvery detí vo vlastné tvorivé schopnosti, pričom sa kladie dôraz práve na princíp rovnosti a nie na mieru talentovanosti.
Predstavenia na 4. prehliadke alternatívnych a bábkových divadiel pre deti s medzinárodnou účasťou Hráme pre Vás v roku 2004, ktorú organizuje BIBIANA v rámci Kultúrneho leta, boli zaujímavé aj pre postihnuté deti, pre ktoré je toto umenie ľahko zrozumiteľné a majú ho rady. Svedčila o tom ich účasť na 16 predstaveniach slovenských, maďarských, poľských a českých súborov. Tak ako v predchádzajúcich rokoch aj v roku 2004 BIBIANU a jej programy pravidelne navštevovali deti s Downovým syndrómom a  žiadne z predstavení a tvorivých dielní nebolo treba nijako zvlášť prispôsobovať. BIBIANA je medzi deťmi zo špeciálnych škôl známa a často ju navštevujú, na väčšine výstav a programov sa im venujú animátorky, ktoré majú v tejto činnosti už dlhoročné skúsenosti.
Okrem spomínaných aktivít, ktoré BIBIANA pripravuje pravidelne, pripravuje na koniec roka 2005 veľkú interaktívnu výstavu Nepočujem, ale som, ktorá priblíži deťom život nepočujúcich kamarátov. Súčasťou projektu budú aj tvorivé dielne
Aktivity Štátnych vedeckých knižníc v roku 2004 zamerané na rozvoj životných podmienok občanov so zdravotným postihnutím
ODDELENIE PREZENTAČNÝCH SLUŽIEB
1/ Školenie - Základy počítačovej gramotnosti a práce s internetom
Návštevníkom - vozičkárom v priebehu roka bolo poskytnuté 10-x uvedené školenie, kde pravidelne navštevovali oddelenie prezentačných služieb a konzultantky ich  zaškoľovali do práce s PC, vyhľadávaním v rôznych databázach, prácou na internete, atď. 
Celkom: 10 x / 10 návštevníkov
2/ Muzikoterapia - cyklus prednášok a počúvania hudby pre združenie SANARE (psychiatricky chorí pacienti) v priestoroch hudobnej študovne ŠVK
Celkom: 5 x / 65 návštevníkov
ODDELENIE ABSENČNÝCH SLUŽIEB
Výstavky knižných noviniek vo fonde Štátnej vedeckej knižnice
Na pravidelných výstavkách, ktoré sa uskutočňovali v priebehu celého roka sa vyskytovali aj nové knihy s tematikou zdravotne postihnutých občanov. Čitatelia a návštevníci knižnice boli takýmto spôsobom pozitívne orientovaní a motivovaní k uvedenej problematike a k aktívnemu záujmu o handicapované skupiny obyvateľstva.
ODDELENIE REFERENČNÝCH SLUŽIEB
1/ Rešeršná služba s tematikou zdravotne postihnutých občanov
Oddelenie poskytujúce rešeršnú službu z celkového množstva vyše 3000 rešerší za r. 2004 spracovalo a poskytlo rešerše aj s tematikou zdravotne postihnutých občanov. Išlo o 210 rešerší pre ľudí pracujúcich s touto skupinou obyvateľstva a študentov, ktorí študujú špeciálnu pedagogiku.
2/ Informačná výchova mládeže
Tematické exkurzie pre základné, stredné a vysoké školy. Tematické exkurzie sa uskutočnili aj pre zdravotne postihnuté skupiny mladých ľudí zo špeciálnych škôl. Ich cieľom bolo oboznámiť uvedené skupiny mladých ľudí so službami knižnice, využitím fondov, možnosťami trávenia voľného času. 
3/ Individuálna práca konzultantov s nevidiacimi návštevníkmi
Celkom: 25 x poskytnuté konzultácie pre nevidiacich návštevníkov
ODDELENIE DOPLŇOVANIA A SPRACOVANIA FONDOV
Prezentácie vydavateľstiev: 
 - Scentia Banská Bystrica 2004 - výstava zahraničnej odbornej literatúry - marec 2004
 - Vydavateľstvo Trian Banská Bystrica - september 2004
Prezentácie uvedených vydavateľstiev na ktorých sa zúčastnil široký okruh respondentov. V knižnej ponuke boli zastúpené aj publikácie s problematikou zdravotne postihnutých občanov, ich integráciou do bežného života a pod. 
LITERÁRNE A HUDOBNÉ MÚZEUM 
Podujatia pre telesne a mentálne postihnutých občanov a spolupráca s nasledovnými inštitúciami na pôde ŠVK- LHM: 
- Špeciálna trieda pre viacnásobne postihnutých pri ZŠ, Magurská č. 16, Banská 	 	   Bystrica
- Špeciálna základná škola internátna, Ďumbierska 15, Banská Bystrica
- Špeciálna základná škola, Zvolen
- Obchodná akadémia pre telesne postihnutú mládež, Slovenská Ľupča
- Ústav sociálnej starostlivosti pre deti a mládež s denným a týždenným pobytom, Lazovná ul.  23, Banská Bystrica
- Domov sociálnych služieb Kompa , Ul. 29. augusta 13, Banská Bystrica
- Denný stacionár Lúč pri NsP FDR, Banská Bystrica
- Psychiatrické oddelenie pri NsP FDR, Banská Bystrica
- Centrum protidrogovej závislosti, Banská Bystrica
- Únia slabozrakých a nevidiacich - pobočka Banská Bystrica
Išlo najmä o podujatia s využitím expozícií múzea, prednášky, besedy, špecializované vyučovacie hodiny pre deti a mládež s tematikou rozprávok, s využitím bábkových hier, arteterepia, terapia hrou, činnostná terapia,  atď.  Za úspešné podujatie v oblasti práce so zdravotne postihnutými deťmi hodnotíme 2. ročník Bábkarskej súťaže v tvorivosti žiakov pre ZŠ, do ktorej boli zapojené aj deti so zdravotným postihnutím zo špeciálnych škôl v Banskej Bystrici a vo Zvolene. 
Cieľom týchto aktivít bola neustála a systematická integrácia marginalizovaných skupín obyvateľstva do bežného životného prostredia, dobrá adaptácia zdravotne postihnutých a inak znevýhodnených skupín obyvateľstva. Tento cieľ je možné napĺňať len systematickou spoluprácou kultúrnych inštitúcii so znevýhodnenými skupinami obyvateľstva, ich zapájaním do verejného a spoločenského života, dbanie na ich spoločenský a kultúrny rast prostredníctvom návštev múzeí, galérií, divadiel, kultúrnych podujatí, atď. 
Štátna vedecká knižnica v Prešove v rámci plnenia opatrení zakúpila v r. 2004 pre slabozrakých a nevidiacich používateľov 24 zvukových dokumentov s odbornou tematikou. Absencia špeciálneho technického a programového vybavenia neumožňuje v ŠVK prístup k internetu a ostatným tlačeným informačným zdrojom pre nevidiacich a slabozrakých používateľov

11.3.4.Podporovať rekondičné aktivity pre osoby so zdravotným postihnutím s cieľom ich integrácie v rámci systému poskytovania dotácií v pôsobnosti rezortu.

Termín:					30.6.2004 a trvale
Zodpovedný: 		minister práce, sociálnych vecí a rodiny
	Finančné krytie:				z prostriedkov štátneho rozpočtu

Plnenie v roku 2004:
Ministerstvo práce, sociálnych vecí a rodiny

	Ministerstvo práce, sociálnych vecí a rodiny poskytlo v roku 2004  dotácie 33 občianskym združeniam v sume 4 800 tis. Sk na rekondično - rehabilitačné pobyty pre osoby so zdravotným postihnutím s cieľom ich integrácie.

11.3.5.Poskytovať zvýhodnené rekreácie pre občanov so zdravotným postihnutím.

Termín:                                             	31.12.2004 a trvale
Zodpovední:     		generálny riaditeľ Ústredia práce, sociálnych vecí a rodiny  
	Finančné krytie:				z prostriedkov štátneho rozpočtu

Plnenie v roku 2004:

Ústredie práce, sociálnych vecí a rodiny

V zmysle ustanovenia § 71a písm. p) zákona č. 195/1998 Z.z. o sociálnej pomoci v znení neskorších predpisov samosprávny kraj pri výkone samosprávnej pôsobnosti organizuje výchovno-rekreačné tábory pre deti. Vychádzajúc z uvedeného plnenie opatrenia 11.3.5. nie je v pôsobnosti Ústredia práce, sociálnych vecí a rodiny.
Odporúča sa na ďalšie obdobie zmeniť zodpovednosť za plnenie opatrenia v súlade s textom.  

11.3.6.Na zabezpečenie kvalitných oddychových činností občanov so zdravotným postihnutím v širšom rozsahu zabezpečovať finančné prostriedky na organizovanie rekreačných športových aktivít a na  vybavenie na klubovú, krúžkovú a spoločenskú činnosť detí a mládeže so zdravotným postihnutím. 

Termín:					30.6.2004 a trvale
Zodpovedný: 		minister školstva 
	Finančné krytie:				z prostriedkov štátneho rozpočtu

Plnenie v roku 2004:

Ministerstvo školstva

         Ministerstvo školstva SR každý rok poveruje jednotlivé špeciálne školy alebo školské zariadenie organizovaním   súťaží. Tieto súťaže majú  celoštátnu pôsobnosť.  Poverení organizátori každoročne  predkladajú propozície súťaží na základe ktorých sú súťaže financované z rozpočtu MŠ SR prostredníctvom krajských školských úradov. V roku 2004 boli plánované nasledovné celoštátne súťaže pre žiakov so špeciálnymi výchovno-vzdelávacími potrebami:

s ú ť a ž 	miesto konania	zriaďovateľ (KŠÚ)	poskytnutá suma
(v tis.Sk)	
Celošt. ŠH RDM - ch	RDM Hlohovec	TT	40	
Celošt. ŠH RDM a  - d	RDM Spišský Hrhov	PO	40	
Celošt. ŠH RDD – ch	RDD Sološnica	BA	40	
Celošt. ŠH RDD – d	RDD Sološnica	BA	40	
Celošt. ŠH ZŠ zrakovo postihnutí	ZŠI Levoča	PO	40	
Celošt. ŠH SŠ zrakovo postihnutí	SOUI, OUI Levoča	PO	40	
Celošt. ŠH telesne postihnutí	ZŠI, SOUI Bratislava,
Mokrohájska ul.	BA	48	
Celošt. ŠH sluchovo postihnutí	ZŠI Bratislava,
Hrdličkova ul.	BA	48	
Medzin. súťaž sluchovo postihnutých v minifutbale	ZŠI Prešov	PO	64	
Celošt. súťaž OU, RDM, RDD v stol. tenise	OU Šahy	NR	20	
Celošt. ŠH žiakov s chybami reči	ZŠI Lučenec	BB	40	
Celošt. súťaž sluch. post. ž. v M a SJ	ZŠI Bratislava,
Hrdličkova ul.	BA	20,8	
Celošt. súťaž sluch. post. ž. v prírodopise	ZŠI Bratislava,
Drotárska ul.	BA	4	
Celošt. súťaž zručnosti ž. OU – SLUŽBY A DOMÁCE PRÁCE	OUI Ladce	TN	8	
Celošt. súťaž zručnosti ž. OU – MALIAR	RDM Záhorská Bytrica	BA	8	
Celošt. súťaž zručnosti ž. OU – MURÁR	OUI Tornaľa	BB	8	
Celošt. súťaž zručnosti ž. OU –  KRAJČÍRKA	OUI Stará Ľubovňa	PO	8	
Celošt. súťaž zručnosti ž. OU – CUKRÁR	OUI Kys. N. Mesto	ZA	8	
Celošt. súťaž zručnosti ž. OU – KUCHÁR	OU Mojmírovce	NR	8	
Celošt. súťaž zručnosti ž. OU – STROJÁR	OUI Valaská	BB	8	
Celošt. súťaž zručnosti ž. OU – ZÁHRADNÍK	OUI Nová Ves n. Žitavou	NR	8	
Celošt. súťaž ž. OU – prednes prózy a poézie	OUI Nová Ves n. Žitavou	NR	8	
S P O L U	556,8	

12.3.1.	Zmapovať bezbariérové cirkevné zariadenia a vypracovať vecný a časový harmonogram úpravy takýchto zariadení tak, aby v časovom horizonte 10 rokov bolo v každom kraji bezbariérové aspoň jedno cirkevné zariadenie (kostol). Vypracovaný vecný a časový harmonogram od roku 2005 realizovať vrátane zakotvenia finančných požiadaviek do plánu využitia cirkevných financií jednotlivých cirkví na rekonštrukcie kostolov.

Termín:					31.12.2004 
Zodpovední: 	predstavitelia jednotlivých cirkví 
	Finančné krytie:	z prostriedkov na rekonštrukciu kostolov a cirkevných zariadení

Plnenie v roku 2004:

Gestori nepredložili plnenie opatrenia.

13.3.1.	Finančne zabezpečiť realizáciu informačného systému pre občanov so zdravotným postihnutím (projekt REHIS Slovensko). 

	Termín:					rok 2004 a trvale
Zodpovedný: 		minister práce, sociálnych vecí a rodiny 
	Finančné krytie:				z prostriedkov štátneho rozpočtu

Plnenie v roku 2004:

Ministerstvo práce, sociálnych vecí a rodiny

	Informačný systém REHIS bol v roku 2004 podporený z finančných prostriedkov Ústredia práce, sociálnych vecí a rodiny vo výške 826 tisíc Sk. Na www.rehis.sk poskytuje informácie nielen pre ľudí so zdravotným postihnutím, ale aj pre ich zamestnávateľov a pre ostatnú verejnosť.

13.3.2.Podporovať výskumné programy o sociálnych a ekonomických problémoch a otázkach integrácie osôb so zdravotným postihnutím a ich rodín, štúdie o príčinách, typoch a frekvencii zdravotného postihnutia, o podpore rozvoja a vyhodnocovania služieb a podporných opatrení.

         Termín:					31.12.2004 a trvale
Zodpovední:	minister práce, sociálnych vecí a rodiny 
	Finančné krytie:				z prostriedkov štátneho rozpočtu
z prostriedkov Európskeho sociálneho fondu

Plnenie v roku 2004:

Ministerstvo práce, sociálnych vecí a rodiny

MPSVR SR podporilo zaradenie zadania výskumných programov o sociálnych a ekonomických problémoch a otázkach integrácie osôb so zdravotným postihnutím a ich rodín, štúdie o príčinách, typoch a frekvencii zdravotného postihnutia, o podpore rozvoja a vyhodnocovania služieb a podporných opatrení do plánu výskumných úloh Strediska pre štúdium práce a rodiny na roky 2004 -2006.

	Stredisko v roku 2004 realizovalo v rámci príspevku zo štátneho rozpočtu poskytnutého od zriaďovateľa (MPSVR SR)  tieto výskumné aktivity a expertízne činnosti:

Výskumy a podkladové štúdie:
•	Bodnárová, B.: Legislatívne zabezpečenie rozsahu a prístupu k službám dlhodobej starostlivosti o starých a chorých ľudí. SŠPR, marec 2003, 67 strán;
•	Bednárik, R.: Sociálno-ekonomická situácia starších ľudí na Slovensku. SŠPR, november 2004, 42 strán;
•	Bednárik, R.: Porovnanie sociálnej ochrany starších ľudí vo vybraných krajinách EÚ (situácia k 1.5.2004). SŠPR, december 2004, 18 strán;
•	Repková, K.: Boj proti chudobe a sociálnemu vylúčeniu a občania so zdravotným postihnutím. In: Chudoba a sociálna exklúzia/inklúzia: Skupiny najviac ohrozené sociálnou exklúziou a námety na riešenie/prevenciu. SŠPR, december 2004, s. 71-99;.

Expertízno-analytická práca (na účely prípravy koncepcií, programov, novelizácie právnych predpisov v pôsobnosti MPSVR SR):
•	Hanzelová, E., Kostolná, Z.:
-	spolupráca pri príprave aktuálneho Národného akčného plánu zamestnanosti
-	príprava podkladov pre novelizáciu nástrojov aktívnej politiky trhu práce zameranej na znevýhodnených nezamestnaných, vrátane občanov so zdravotným postihnutím

•	Barošová, G.: Mechanizmus úpravy minimálnej mzdy. SŠPR, september 2004 (časť venovaná expertíze o výške minimálnej mzdy pre občanov so zdravotným postihnutím), september 2004

Nad rámec výskumných a iných odborných aktivít realizovaných v rámci kontraktu so zriaďovateľom na rok 2004 sa vybrané zamestnankyne (Z. Kostolná, K. Repková, E. Hanzelová, H. Rašová) zúčastnili na príprave vecného zámeru k projektu „SIZAR/Systém integrovaného zamestnávania a rekvalifikácie nevidiacich a slabozrakých ľudí“ predkladaného v rámci iniciatívy EQUAL v pozícii partnera v rámci rozvojového partnerstva vedeného Úniou nevidiacich a slabozrakých Slovenska, priebežne od júla 2004.

14.3.3.	V spolupráci s orgánmi štátnej správy a miestnej samosprávy rozpracovať opatrenia Národného programu rozvoja životných podmienok občanov so zdravotným postihnutím vo všetkých oblastiach života na regionálnu a miestnu úroveň a zakomponovať ich do programu celkového rozvoja. Rozpracované programy sprístupniť občanom.

	Termín:					31.12.2004 a trvale
Zodpovední: 		predsedovia samosprávnych krajov v spolupráci s primátormi miest a starostami obcí 
	Finančné krytie:				z rozpočtov samosprávnych krajov, 
z rozpočtov miest a obcí podľa ich možností

Plnenie v roku 2004:

Banskobystrický samosprávny kraj

Na regionálnej úrovni Banskobystrického samosprávneho kraja sú všetky podstatné prvky Národného programu rozvoja životných podmienok občanov so zdravotným postihnutím vo všetkých oblastiach života zapracované do návrhu Koncepcie rozvoja sociálnych služieb Banskobystrického samosprávneho kraja 2005 – 2010. Návrh Koncepcie bol vo zverejnený na   pripomienkovanie na webovej  stránke BBSK, pripomienky boli zapracované a celý materiál bol predložený na schválenie 26. zasadnutiu Zastupiteľstva BBSK, ktoré sa uskutoční 5. a 6. apríla 2005.
	Opatrenie je v BBSK   s p l n e n é .

Prešovský samosprávny kraj

Zastupiteľstvo PSK schválilo Plán sociálneho a hospodárskeho rozvoja PSK, ako aj koncepcie jednotlivých rezortov, ktoré sú v súlade s národnými prioritami obsiahnutými v tomto národnom programe. Program je prístupný širokej verejnosti na webovej stránke PSK. Pri zastupiteľstve PSK pôsobí komisia sociálnej pomoci, ktorá je súčasne poradným orgánom predsedu PSK pre problematiku občanov so zdravotným postihnutím.   

Nitriansky samosprávny kraj

	NSK v zmysle zákona č. 195/1998 Z. z. o sociálnej pomoci v znení neskorších predpisov vypracoval Koncepciu rozvoja sociálnych služieb v regióne NSK. Uvedená koncepcia bola schválená zastupiteľstvom 8. 11. 2004 a je zverejnená na internetovej stránke Úradu NSK. Napĺňanie Národného programu rozvoja životných podmienok občanov so zdravotným postihnutím vo všetkých oblastiach života je predmetom dlhodobejšieho pôsobenia krajskej a miestnej samosprávy, pričom vychádza zo svojich lokálnych a finančných možností.

Ostatné samosprávne kraje sa k plneniu nevyjadrili.  

15.3.1.	Prostredníctvom RV SR POZP prizývať zástupcov občanov so zdravotným postihnutím už do prípravy návrhov právnych noriem týkajúcich sa občanov so zdravotným postihnutím.

	Termín:				 	31.12.2004 a trvale
Zodpovední:		minister práce, sociálnych vecí a rodiny, minister školstva, minister zdravotníctva, minister výstavby a regionálneho rozvoja  
Finančné krytie:		bez nároku na prostriedky štátneho rozpočtu 

Plnenie v roku 2004:

Ministerstvo práce, sociálnych vecí a rodiny

	V roku 2004 MPSVR SR konzultovalo pripravované návrhy legislatívnych predpisov so zástupcami občanov so zdravotných postihnutím v Rade vlády SR pre problematiku OZP, návrhy boli predmetom viacerých odborných diskusií s možnosťou predloženia pripomienok a návrhov zo strany občianskych združení.  

Ministerstvo školstva

	Ministerstvo školstva spolupracuje s Radou vlády pre problematiku občanov so zdravotným postihnutím. Začatie pripomienkového konania k materiálom z oblasti výchovy a vzdelávania detí so zdravotným postihnutím je zverejňované na webových stránkach ministerstva školstva a zástupcovia občanov so zdravotným postihnutím  majú možnosť zaujať k nim stanovisko.

Ministerstvo zdravotníctva

	Prizývanie zástupcov občanov so zdravotným postihnutím k príprave návrhov právnych predpisov je plne v kompetencii príslušného vecného útvaru, ktorý daný legislatívny predpis po vecnej stránke pripravuje. Ministerstvo zdravotníctva zaslalo návrh opatrenia č. opp0404-23785/2004-SL, ktorým sa vydáva zoznam zdravotníckych pomôcok plne uhrádzaných alebo čiastočne uhrádzaných na základe verejného zdravotného poistenia v rámci pripomienkového konania Úradu vlády SR (Koordinačný výbor pre otázky zdravotne postihnutých občanov SR).

	V rámci medzirezortného pripomienkového konania sú všetky materiály zverejnené na internetovej stránke Ministerstva zdravotníctva a sú tak voľne prístupné na pripomienkovanie všetkým občanom Slovenskej republiky. Súčasťou každého materiálu je aj elektronická adresa s priamym kontaktom na konkrétneho pracovníka legislatívneho odboru zodpovedného za materiál. 

Ministerstvo výstavby a regionálneho rozvoja

	Na úseku územného plánovania a stavebného poriadku sa v roku 2004 nepripravovala právna norma, ktorá by sa týkala problematiky občanov so zdravotným postihnutím. 

Slovenský zväz telesne postihnutých

	Opatrenie sa neplní dostatočne. Dôkazom toho je aj uznesenie vlády SR č. 161 z 25. februára 2004 ku  Koncepcii sociálnej a dlhodobej starostlivosti a uznesenie vlády SR č. 206 z 3. marca 2004 k presunu pôsobnosti v oblasti ťažkého zdravotného postihnutia. Oba návrhy predkladalo MZ SR bez konzultácie so zástupcami ľudí so zdravotným postihnutím systémom „o nás, bez nás“. 

15.3.4. V informačnom systéme vlády SR, ministerstiev a ostatných ústredných orgánov vyriešiť automatické rozosielanie informácií elektronickou poštou o začiatku pripomienkového konania k legislatívnym predpisom vrátane uvedenia priameho odkazu na stiahnutie pripomienkovaného materiálu subjektom uvedeným v prílohe č. 4  tohto materiálu. (Opatrenie nové).

Termín:					30. 9. 2004 
Zodpovední: 	minister práce, sociálnych vecí a rodiny, minister školstva, minister zdravotníctva, minister kultúry, minister vnútra, minister výstavby a regionálneho rozvoja, minister hospodárstva,  minister spravodlivosti, minister zahraničných vecí, minister financií, minister dopravy, pôšt a telekomunikácií, predseda Štatistického úradu, 
Finančné krytie: 		bez nároku na finančné prostriedky zo štátneho rozpočtu

Plnenie v roku 2004:

Ministerstvo práce, sociálnych vecí a rodiny

	MPSVR SR všetky materiály zaradené do medzirezortného pripomienkového konania sprístupňuje verejnosti na www.employment.gov.sk , do zoznamu pripomienkujúcich subjektov zaradilo aj radu vlády SR pre problematiku občanov so zdravotným postihnutím.

Ministerstvo školstva

	V informačnom systéme ministerstva školstva je zabezpečený proces sprístupňovania informácií o začatí pripomienkového konania materiálov vypracovaných z úrovne rezortu školstva na webových stránkach ministerstva.

Ministerstvo vnútra

Rezort úlohu splnil. 

Ministerstvo hospodárstva

Pripomienkové konanie k legislatívnym predpisom je uvedené na internetovej adrese MH SR – www.economy.gov.sk vrátane uvedenia priameho odkazu na stiahnutie pripomienkového materiálu. Subjekty venujúce sa potrebám občanov so zdravotným postihnutím majú k materiálom nachádzajúcim sa v pripomienkovom konaní rovnaký prístup, ako aj ostatné subjekty a môžu sa tak zúčastniť legislatívneho procesu zasielaním svojich vlastných pripomienok. Odbor informatiky pripravuje aplikačné programové vybavenie na automatické rozosielanie informácií elektronickou poštou o začiatku pripomienkového konania vrátane priameho odkazu na stiahnutie pripomienkového materiálu.

Ministerstvo financií

	V rámci informačného systému rozosiela informáciu o materiáloch na medzirezortné pripomienkové konanie v papierovej aj elektronickej forme. Taktiež materiály na pripomienkové konania prijíma v papierovej aj elektronickej forme. 

Ministerstvo spravodlivosti

	Rezort úlohu splnil. Ministerstvo spravodlivosti má v rámci informačného systému na internetovej stránke zverejnené všetky materiály, ktoré sú predmetom pripomienkového konania, či už majú legislatívny alebo nelegislatívny charakter. Na tejto stránke je priamy odkaz na stiahnutie materiálu, ktorý je v pripomienkovom konaní. Zároveň príslušný odbor MS SR zabezpečuje automatické rozosielanie informácií o začatí pripomienkového konania elektronickou poštou, ale  aj  v písomnej forme.

Ministerstvo dopravy, pôšt a telekomunikácií 

	Rezort úlohu splnil.

Ministerstvo kultúry

	Pri zabezpečovaní rozosielania informácií elektronickou poštou o začiatku pripomienkového konania MK SR postupuje v zmysle Metodického pokynu na prípravu a predkladanie materiálov na rokovanie vlády SR.
	
Štatistický úrad SR

	V rámci medzirezortného pripomienkového konania zasiela pripomienkujúcim orgánom oznam o začiatku pripomienkového konania s možnosťou stiahnutia pripomienkovaného materiálu cez odkaz. 

Ostatní gestori nepredložili plnenie.

Únia nevidiacich a slabozrakých Slovenska

Na web stránkach jednotlivých ministerstiev je možné si stiahnuť materiály na medzirezortné pripomienkové konanie; je ale potrebné sústavne tieto stránky sledovať, čo je prakticky nemožné pre občianske združenia občanov so zdravotným postihnutím vzhľadom na ich obmedzené personálne možnosti. Tento problém by sa dal odstrániť zaradením NR OZP do adresára na jednotlivých ministerstvách, na ktoré sú automaticky zasielané informácie o začatí MPK.

Chýba tiež úloha o zaradení Rady vlády SR pre problematiku občanov so zdravotným postihnutím a Národnej rady občanov so zdravotným postihnutím  do zoznamu MPK. Pripomienky síce občianske združenia občanov so zdravotným postihnutím zasielajú, ale v rámci MPK nie sú oficiálne vyhodnocované, pretože organizácie nie sú oficiálnym pripomienkujúcim orgánom. 
Posledný príklad: séria noviel zdravotníckych zákonov z marca 2005, pripomienky neboli oficiálne vyhodnotené.
 
Problémom je tiež prístupnosť niektorých dokumentov: na web stránkach sú občas zverejňované naskenované dokumenty v PDF formáte, teda „obrázky“ textov, napriek tomu, že tieto materiály boli pripravované v textových editoroch a teda sú k dispozícii ako elektronické dokumenty obsahujúce editovateľný text. Naskenované dokumenty sú nevhodné aj pre vidiacich používateľov, lebo ich nie je možné priamo editovať - musia byť najprv prepísané alebo spracované systémami na optické rozpoznávanie písma (OCR).

16.3.1.Zapracovať finančné potreby pre plnenie opatrení Národného programu rozvoja životných podmienok občanov so zdravotným postihnutím vo všetkých oblastiach života do rozpočtov na všetkých úrovniach štátnej správy a odporučiť zapracovať do rozpočtov miest a obcí.

	Termín:					31.12.2004 a trvale
            Zodpovední: 		minister práce, sociálnych vecí a rodiny, minister školstva, minister zdravotníctva, minister životného prostredia, minister dopravy, pôšt a telekomunikácií, minister hospodárstva, predsedovia samosprávnych krajov v spolupráci s primátormi miest a starostami obcí, generálny riaditeľ Ústredia práce, sociálnych vecí a rodiny, 
Finančné krytie:		z prostriedkov štátneho rozpočtu, z rozpočtov samosprávnych krajov a z rozpočtov miest a obcí podľa ich možností

Plnenie v roku 2004:

Ministerstvo práce, sociálnych vecí a rodiny

	Úlohy vyplývajúce z plnenia opatrení Národného programu rozvoja životných podmienok občanov so zdravotným postihnutím vo všetkých oblastiach života pre rezort práce, sociálnych vecí a rodiny sú plnené v rámci  rozpočtu finančných prostriedkov na daný rok. 

Ministerstvo školstva

	Požiadavky na  finančné krytie  plnenia úloh a aktivít vyplývajúcich z Národného programu rozvoja životných podmienok občanov  so zdravotným  postihnutím vo všetkých oblastiach života boli zahrnuté do návrhu rozpočtu MŠ SR na rok 2004 a realizované v súlade s prideleným objemom finančných prostriedkov. Ministerstvo školstva v rámci možností  obstaralo  nevyhnutné špeciálne učebné a kompenzačné pomôcky do výchovno-vzdelávacieho procesu detí so zdravotným postihnutím

Ministerstvo zdravotníctva

	Ministerstvo zdravotníctva v roku 2004 zo štátneho rozpočtu svojej kapitoly neposkytlo žiadne finančné prostriedky na plnenie úloh Národného programu rozvoja životných podmienok občanov so zdravotným postihnutím. 

Ministerstvo životného prostredia

	MŽP vyčlenilo finančné prostriedky na grantovú súťaž malých projektov „Zelený projekt 2004“. Použitie ďalších finančných prostriedkov zameralo na realizáciu výchovno-vzdelávacích aktivít rezortnej organizácie Slovenskej agentúry životného prostredia.

Ministerstvo dopravy, pôšt a telekomunikácií

Nepredložilo plnenie opatrenia.

Ministerstvo hospodárstva

MH SR nepožadovalo ani nevyčlenilo zo svojej rozpočtovej kapitoly žiadne finančné prostriedky na plnenie opatrení Národného programu rozvoja životných podmienok občanov so zdravotným postihnutím.

Prešovský samosprávny kraj

	PSK v roku 2004 odporúčal subjektom, ktoré pôsobia v regióne PSK, riešiť problematiku občanov so zdravotným postihnutím vo všetkých oblastiach života. 

Nitriansky samosprávny kraj

	Zastupiteľstvo NSK schválilo rozpočet NSK, ktorým sa v roku 2004 vyčlenil finančný príspevok v celkovej sume 119 566 000,- Sk pre 55 neštátnych subjektov.

Ostatné samosprávne kraje sa k plneniu nevyjadrili.  

16.3.3.	V rámci podpory malého a stredného podnikania prostredníctvom už realizovaných programov prístupných všetkým podnikateľom, podporovať výrobu ortopedicko-protetických a kompenzačných pomôcok v zmysle uznesenia vlády SR č. 361/1996 zo dňa 21. mája 1996 (876/1995, 58/1998) v záujme podpory zamestnanosti a vytvárania chránených dielní a pracovísk. Využiť za týmto účelom aj štrukturálne fondy EÚ, resp. programy PHARE.

Termín:					31.12.2004
	Zodpovedný: 				minister hospodárstva
Finančné krytie:		z fondov na podporu malého a stredného podnikania

Plnenie v roku 2004:
	
Ministerstvo hospodárstva

	Rezort MH SR v spolupráci s Národnou agentúrou pre rozvoj malého a stredného  podnikania realizoval program Schéma podpory nákupu inovatívnych technológií a budovanie systémov manažérstva kvality, v rámci ktorého si mohli aj žiadatelia v oblasti výroby ortopedicko-protetických a kompenzačných pomôcok predložiť žiadosť o získanie nenávratného finančného príspevku. O grant v oblasti kvality požiadali štyri firmy: MEDIPROGRESS (výroba a opravy lekárskych prístrojov, nástrojov a zdravotníckych potrieb) a firma MEDIST (vývoj, výroba, predaj a servis zdravotníckych prístrojov). Žiadosti firiem PANACEA (výroba a predaj zdravotníckeho materiálu) a NEOPROT (výroba individuálnych ortopedicko-protetických výrobkov) sú v súčasnosti v štádiu posudzovania komisiou na MH SR.. V roku 2003 a 2004 boli v rámci podpory malého a stredného podnikania v oblasti kvality podporené  MEDIST vo výške  120 000 Sk pre rok 2003,  pre rok 2004 PANACEA vo výške 28 500 Sk a pre NEOPROT bolo schválených 100 000 Sk.

17.3.2.	Vytvoriť podmienky pre prácu Zhromaždenia zástupcov organizácií občanov so zdravotným postihnutím ako platformy pre výmenu názorov a pre voľbu zástupcov jednotlivých druhov zdravotného postihnutia do Rady vlády pre problematiku občanov so zdravotným postihnutím v Slovenskej republike v rámci finančných prostriedkov vyčlenených pre činnosť Rady vlády pre problematiku občanov so zdravotným postihnutím. 

	Termín:					31.12.2004 a trvale
Zodpovedný: 	minister práce, sociálnych vecí a rodiny
	Finančné krytie:				z prostriedkov štátneho rozpočtu

Plnenie v roku 2004:

Ministerstvo práce, sociálnych vecí a rodiny

	V roku 2004 sa k operatívnym záležitostiam schádzalo grémium rady, zásadné otázky sa riešili na samotnom zasadnutí rady. Nevznikla potreba zvolať zhromaždenie. 

17.3.3. V nadväznosti na pripravované zmeny legislatívy v oblasti týkajúcej sa občanov so zdravotným postihnutím pripraviť a predložiť vláde SR návrh na transformáciu poradného orgánu vlády -  Rady vlády SR pre problematiku občanov so zdravotným postihnutím. 

Termín: 					31. 12. 2004 
Zodpovedný:		minister práce, sociálnych vecí a rodiny (predseda Rady vlády pre problematiku občanov so zdravotným postihnutím)
Finančné krytie: 				z prostriedkov štátneho rozpočtu

Plnenie v roku 2004:

Ministerstvo práce, sociálnych vecí a rodiny

	Transformácia Rady vlády SR pre problematiku občanov so zdravotným postihnutím (RV SR POZP) bude riešená v nadväznosti na legislatívny zámer zákona o dlhodobej starostlivosti, ktorý pripravuje MZ SR. Na zasadnutí 1. marca 2005 k návrhu legislatívneho zámeru o dlhodobej starostlivosti prisľúbil pomoc aj podpredseda vlády SR a minister hospodárstva, Pavol Rusko. 

Zástupcovia OZP

	Zmena postavenia RV SR POZP je naliehavou záležitosťou. RV SR POZP neplní svoju funkciu, v osobe predsedu je stret záujmu (predseda = minister), čo sa prejavuje v mnohých prípadoch. V roku 2004 sa zástupcovia občanov so zdravotným postihnutím v tejto veci obrátili na premiéra, ktorý ubezpečil o riešení v rámci zákona o dlhodobej starostlivosti, s čím sa zástupcovia OZP nestotožňujú. Zákon o dlhodobej starostlivosti nemôže riešiť postavenie poradného orgánu vlády SR, ktorým rada je.  
	Navrhuje sa opatrenie neodkladne realizovať v roku 2005.  

18.3.1.	Umožniť organizáciám občanov so zdravotným postihnutím pri prejavení ich záujmu a iniciatívy zapojiť sa do realizácie opatrení súvisiacich so životom občanov so zdravotným postihnutím na celoštátnej, regionálnej a miestnej úrovni. Finančne podporovať ich aktívnu činnosť.

Termín:				 	31.12.2004 a trvale
Zodpovední: 	minister školstva, minister zdravotníctva, minister životného prostredia, minister hospodárstva, predsedovia samosprávnych krajov, primátori miest a starostovia obcí podľa 
potreby a možností miest a obcí		
Finančné krytie:		z prostriedkov štátneho rozpočtu, rozpočtov   samosprávnych krajov  a  rozpočtov miest a obcí podľa ich  možností

Plnenie v roku 2004:

Ministerstvo práce, sociálnych vecí a rodiny

	MPSVR SR aj v roku 2004 poskytovalo občianskym združeniam ľudí so zdravotným postihnutím prostredníctvom dotácií a príspevkov z lotérií a iných hier finančné príspevky na základe predložených projektov. 

Ministerstvo školstva

	Organizácie občanov  so zdravotným postihnutím zapája MŠ SR do  realizácie opatrení. Ministerstvo školstva pravidelne podporuje činnosť občanov so zdravotným postihnutím aj na úseku záujmov na úrovni domácej celoštátnej, regionálnej a miestnej a zahraničnej reprezentácii. 
	V spolupráci s občianskym združením Kontext sa podporuje a realizuje vzdelávanie špeciálnych pedagógov v posunkovej reči.

Ministerstvo zdravotníctva

	Ministerstvo zdravotníctva v roku 2004 zo štátneho rozpočtu svojej kapitoly neposkytlo žiadne finančné prostriedky na plnenie úloh Národného programu rozvoja životných podmienok občanov so zdravotným postihnutím. 

Ministerstvo životného prostredia

	V spolupráci so Slovenskou agentúrou životného prostredia organizuje MŽP rôzne aktivity v oblasti enviromentálnej výchovy a vzdelávania. V roku 2004 uskutočnili tieto aktivity:
•	Enviromentálna výchova pre deti s telesným postihnutím na Mokrohájskej ulici v Bratislave – projekt sa realizuje v spolupráci s ďalšími šiestimi európskymi krajinami a jeho cieľom je sprostredkovať efektívne enviromentálne vzdelávanie v teréne pre študentov so zdravotným postihnutím s rôznym druhom postihnutia, ich integráciu medzi zdravú populáciu a pochopenie ich potenciálu v spoločnosti ostatných spoluobčanov.
•	Hypericum 2004 – prírodovedecká súťaž pre základné školy zameraná na poznávanie zaujímavostí jednotlivých oblastí Slovenska.
•	Vidíme ich srdcom – projekt pre nevidiace deti v spolupráci so ZOO Bojnice (konzultovaný s Úniou nevidiacich a slabozrakých Slovenska a základnou školou pre deti s poruchami zraku). Podstatou projektu je výraznejšie zapojenie zmyslov človeka s výnimkou zraku. 
•	Hlas zeme – projekt v spolupráci so ZOO Bojnice pre návštevníkov s poruchami sluchu. Základom vnímania je vnímanie zrakom vrátane prekladu komentára do posunkovej reči nepočujúcich.
•	Projekt zameraný na zriadenie banskoštiavnického Geoparku čiastočne sprístupňuje geologické zbierky umiestnené v exteriéroch starším občanom a občanom so zdravotným postihnutím. 
•	Stredisko enviromentálneho vzdelávania SAŽP Drieňok Teplý Vrch je bezbariérovo prístupné v rozsahu celého prízemia. Zariadenie poskytuje ubytovacie, stravovacie a relaxačné služby aj občanom s obmedzenou schopnosťou pohybu.  
•	Areál SEV SAŽP Dropie je bezbariérovo prístupný v celom rozsahu a zahŕňa trasu náučného chodníka okolo vodnej plochy a prírodný ateliér. Pre ľudí s obmedzenou schopnosťou pohybu je dispozícii zasadacia miestnosť s možnosťou použitia didaktickej a prezentačnej techniky. Ako enviromentálny výchovný prvok je využívaná minizoo (cicavce a vtáky). Areál poskytuje aj ubytovacie priestory. 
•	V rámci areálu SEV SAŽP Regetovka je pre ľudí s obmedzenou schopnosťou k dispozícii zastrešený prírodný ateliér a skrátená trasa Náučného chodníka Regetovské rašelinisko okolo edukačnej vodnej plochy. 
•	Pre enviromentálne výchovné aktivity je tiež bezbariérovo prístupné prízemie a exteriér strediska SEV SAŽP Harmónia Modra.
•	Slovenská agentúra životného prostredia v roku 2004 projekčne pripravila stavebnú realizáciu prístavby objektu SAŽP v Banskej Bystrici tak, aby objekt bol v celom rozsahu bezbariérovo prístupný. 

Ministerstvo hospodárstva
	MH SR nebolo vyzvané zo strany organizácií občanov so zdravotným postihnutím k spolupráci či  k  realizácii akýchkoľvek opatrení.

Prešovský samosprávny kraj

	Na regionálnej úrovni podporuje PSK činnosť organizácií občanov so zdravotným postihnutím poskytnutím finančného príspevku subjektom poskytujúcim sociálnu pomoc podľa zákona o sociálnej pomoci, ktoré sú zapísané v registri na sociálnom odbore Ú PSK, resp. vykonávajú prevenciu a poradenstvo na základe povolenia vydaného MPSVR SR. V roku 2004 PSK takto poskytol dotácie v celkovej výške 1 249 tis. Sk.

Nitriansky samosprávny kraj

	Úrad NSK podporuje vznik každej iniciatívy, ktorá smeruje k napĺňaniu opatrení súvisiacich so životom občanov so zdravotným postihnutím. 

Ostatné samosprávne kraje sa k plneniu nevyjadrili.  

18.3.2.	Podporovať poradenskú funkciu organizácií občanov so zdravotným postihnutím aj formou stálych zástupcov v predstavenstvách vládou dotovaných inštitúcií alebo  komisiách v záujme odborného posudzovania rôznych projektov týkajúcich sa života občanov so zdravotným postihnutím.

	Termín:					31.12.2004 a trvale
Zodpovední: 		minister práce, sociálnych vecí a rodiny, minister školstva, minister zdravotníctva, predsedovia samosprávnych krajov	
Finančné krytie:		z prostriedkov štátneho rozpočtu a z rozpočtov samosprávnych krajov 

Plnenie v roku 2004:

Ministerstvo práce, sociálnych vecí a rodiny

	Vecne príslušné odbory MPSVR SR v rámci spolupráce konzultujú individuálne prípady podaní a žiadostí občanov so zdravotným postihnutím a ich rodinných príslušníkov, posudzovanie projektov a pod. V roku 2004 boli zástupcovia ľudí so zdravotným postihnutím prizvaní do komisií pre prípravu nových zákonov (zákon o kompenzáciách a zákon o poskytovaní sociálnych služieb), práce na ktorých sa však vzhľadom na prijaté uznesenie vlády v roku 2004 zastavili.

Ministerstvo školstva

	Ministerstvo školstva podporilo  poradenskú  funkciu  organizácií občanov  so zdravotným postihnutím  pri rôznych projektoch v roku 2004. Aktívne spolupracuje s občianskymi združeniami zastupujúcich občanov so zdravotným postihnutím. napr. v Kultúrnej a edukačnej grantovej agentúre Ad hoc poskytuje priestor pre ich zastúpenie v prípade, ak budú predmetom posudzovania projekty týkajúce sa života občanov so zdravotným postihnutím.

Ministerstvo zdravotníctva

	Ministerstvo zdravotníctva v roku 2004 zo štátneho rozpočtu svojej kapitoly neposkytlo žiadne finančné prostriedky na plnenie úloh Národného programu rozvoja životných podmienok občanov so zdravotným postihnutím.

Nitriansky samosprávny kraj

	Úrad NSK bude podporovať poradenskú funkciu organizácií občanov so zdravotným postihnutím.

Ostatné samosprávne kraje sa k plneniu nevyjadrili.  

19.3.1.	Zabezpečiť školenia pracovníkov a funkcionárov občianskych združení občanov so zdravotným postihnutím, poskytujúcich poradenskú činnosť, za účasti prednášateľov príslušných rezortov. Využiť i zahraničné poznatky a možné zahraničné fondy v tejto oblasti. 

Termín:				 	31.12.2004 a trvale
Zodpovední: 		Rada vlády SR pre problematiku občanov so zdravotným postihnutím v spolupráci s rezortmi podľa dohody so zástupcami osôb so zdravotným postihnutím

Plnenie v roku 2004:

Únia nevidiacich a slabozrakých Slovenska

Opatrenie sa neplní. 

19.3.2.	Zabezpečovať špeciálne školenia a vypracovávanie špeciálnych školiacich programov pre pracovníkov štátnej správy v spolupráci s organizáciami občanov so zdravotným postihnutím. Zapájať odborníkov z radov osôb so zdravotným postihnutím do týchto školiacich programov ako inštruktorov; využiť i zahraničné poznatky a možné zahraničné fondy v tejto oblasti.

	Termín:					31.12.2004 a trvale
Zodpovední: 		minister práce, sociálnych vecí a rodiny           a  predseda Úradu pre štátnu službu v spolupráci s organizáciami občanov so zdravotným postihnutím
	Finančné krytie:				z prostriedkov štátneho rozpočtu
z prostriedkov Európskeho sociálneho fondu

Plnenie v roku 2004:

Ministerstvo práce, sociálnych vecí a rodiny

	MPSVR SR organizuje pravidelné celoslovenské porady s posudkovými lekármi a ostatnými pracovníkmi úradov práce, sociálnych vecí a rodiny, na ktorých sa venuje problematike OZP.

           Minister práce, sociálnych vecí a rodiny SR Ľudovít Kaník zriadil rozhodnutím zo dňa 31.3.2004 Centrum vzdelávania MPSVR SR (ďalej len Centrum), ktoré má vo svojej náplni vzdelávať zamestnancov ministerstva a zamestnancov organizácií v jeho zriaďovateľskej pôsobnosti za účelom zvyšovania odbornosti a etiky poskytovaných služieb občanom.

            V roku 2004 Centrum spracovalo a predložilo niekoľko projektov do ESF, ktoré sa venovali vzdelávaniu zamestnancov rezortu MPSVR SR, teda aj  Ústredia a Úradov práce, sociálnych vecí a rodiny. Cieľom projektov:

- Vzdelávanie manažérov rezortu práce, sociálnych vecí a rodiny k budovaniu efektívnych  tímov - SOP ĽZ -  pre cca 1000 pracovníkov (3 dňové kurzy),
-  Vzdelávanie zamestnancov rezortu práce, sociálnych vecí a rodiny k efektívnej tímovej práci -  JPD  NUTS II BA Cieľ 3 - pre  cca 500 pracovníkov (3 dňové kurzy),
- Rozvoj komunikačných zručností pracovníkov v rezorte práce, sociálnych vecí a rodiny - JPD NUTS II BA Cieľ 3,  SOP ĽZ spolu pre cca 600 pracovníkov (2-5 dňové kurzy),
- Rozvoj komunikačných zručností pracovníkov v rezorte práce, sociálnych vecí a rodiny - SOP ĽZ -  pre cca 700 pracovníkov (2-5 dňové kurzy)

je rozvoj opatrení na tvorbu kvalifikovanej a flexibilnej pracovnej sily, vytvoriť predpoklady pre rozvoj spôsobilostí pracovníkov  a manažérov v oblasti komunikácie a zdokonalenie manažérov v spôsobilosti budovať a riadiť efektívne pracovné tímy a  prispieť k zlepšeniu tímovej práce na pracovisku. Sú tu zaradení aj zamestnanci, v pracovnej náplni ktorých je starostlivosť o občanov so zdravotným postihnutím. 

20.3.2.Vyhodnocovať plnenie tohto Národného programu z hľadiska vecnej príslušnosti rezortu v ročnej periodicite. Predkladať k 15.3. nasledujúceho roka odpočet plnenia úloh, ako aj návrh nových opatrení na ďalšie obdobie zodpovedného rezortu ministrovi práce, sociálnych vecí a  rodiny SR – predsedovi Rady vlády SR pre problematiku občanov so zdravotným postihnutím. 

	Termín:					15.3.2005 a trvale
Zodpovední: 		gestori opatrení                                                          
	Finančné krytie:				bez nároku na prostriedky štátneho rozpočtu

Plnenie v roku 2004:

	Gestori opatrení predložili informácie o plnení Národného programu rozvoja životných podmienok občanov so zdravotným postihnutím vo všetkých oblastiach života v termíne. V tomto roku však bolo oproti minulému roku viac takých, ktorí informáciu o plnení nepredložili vôbec, prípadne niektoré opatrenia vynechali.

20.3.3.Predložiť na rokovanie vlády SR súborné vyhodnotenie plnenia tohto Národného programu za predchádzajúci rok vrátane aktualizácie opatrení, resp. návrhu nových opatrení na nasledujúce obdobie. 

	Termín:				 	30.6. 2005 a trvale 
Zodpovedný: 		minister práce, sociálnych vecí a rodiny (predseda Rady vlády SR pre problematiku občanov so zdravotným postihnutím)
Finančné krytie:		bez nároku na prostriedky štátneho rozpočtu

Plnenie v roku 2004:

Ministerstvo práce, sociálnych vecí a rodiny

	Materiál bol predmetom rokovania Rady vlády SR pre problematiku občanov so zdravotným postihnutím 17. mája 2005. Po ukončení pripomienkového konania bude  predložený na rokovanie vlády SR. 

21.3.1. V projektoch a programoch odbornej a ekonomickej spolupráce podporovať aj vytváranie životných podmienok pre osoby so zdravotným postihnutím v rozvojových krajinách.

	Termín:				 	31.12.2004 a trvale
Zodpovedný: 	minister zahraničných vecí v spolupráci s ostatnými rezortmi
	Finančné krytie:			 	bez nároku na prostriedky štátneho rozpočtu

Plnenie v roku 2004:

Ministerstvo zahraničných vecí

Nepredložilo plnenie opatrenia.

Únia nevidiacich a slabozrakých Slovenska

V rámci slovenskej zahraničnej pomoci, Fondu Bratislava - Belehrad bol podporený projekt Blind Literacy v hodnote 3.337 mil. Sk predložený ÚNSS, ktorého predmentom bola dodávka slepeckých písacích strojov do Srbska a Čiernej Hory a seminár o Braillovom písme. 

22.3.2.	Organizačne a finančne sa podieľať na zabezpečovaní účasti delegácií organizácií občanov so zdravotným postihnutím Slovenskej republiky na zahraničných konferenciách, seminároch, výcvikových kurzoch a študijných pobytoch súvisiacich s odbornou činnosťou organizácií občanov so zdravotným postihnutím, zameraných na riešenie ich problémov.

	Termín:					31.12.2004 a trvale
	Zodpovedný: 				minister zahraničných vecí 
Finančné krytie:		bez nároku na prostriedky štátneho rozpočtu

Plnenie v roku 2004:

Ministerstvo zahraničných vecí

Nepredložilo plnenie opatrenia.

22.3.3.	V rámci Organizácie Spojených národov, Európskej únie, špecializovaných inštitúcií a ďalších medzivládnych organizácií na požiadanie RV SR POZP organizačne zabezpečovať výmenu informácií týkajúcich sa spôsobov riešenia problémov občanov so zdravotným postihnutím.

	Termín:					31.12.2004 a trvale
	Zodpovedný: 				minister zahraničných vecí  
	Finančné krytie:				z prostriedkov štátneho rozpočtu

Plnenie v roku 2004:

Ministerstvo zahraničných vecí

Nepredložilo plnenie opatrenia.

22.3.4.Na základe požiadavky RV SR POZP zabezpečovať informácie a poznatky týkajúce sa riešenia problematiky zdravotného postihnutia v jednotlivých krajinách.

	Termín:					31.12.2004 a trvale
	Zodpovedný: 				minister zahraničných vecí  
	Finančné krytie:				z prostriedkov štátneho rozpočtu

Plnenie v roku 2004:

Ministerstvo zahraničných vecí

Nepredložilo plnenie opatrenia.

Príloha č. 1

SÚŤAŽ  „SAMOSPRÁVA A  SLOVENSKO BEZ BARIÉR“
ROK 2004

Zrealizované projekty

Mesto:  BRATISLAVA

Projekt: Rekonštrukcia verejného pracoviska Služby občanom
Termín: September 2003

Projekt: Ozvučenie chodeckého prechodu na ulici Sch.Trnavského 
Termín: September 2004

Mesto: GBELY

Projekt: Zhotovenie bezbariérového vstupu do budovy mestského úradu
Termín: rok 2004

Projekt: Zhotovenie bezbariérového vstupu do budovy základnej školy
Termín: rok 2004

Mesto: HANDLOVÁ      

Projekt: Bezbariérový vstup a bezbariérové sociálne zariadenia v budove MÚ
Termín: november 2002

Projekt: Sprevádzkovanie Humanitného centra
Termín: projekt trvá

Projekt: Aktivácia pracovnej sily v spolupráci s OZ Reha, Alpha a ÚPSVaR
Termín: máj 2004 – máj 2005

Projekt: Podpora Športového klubu PEGAS
Termín: v priebehu roka

Mesto: HLOHOVEC

Projekt: Vybudovanie výťahu a schodiskovej plošiny v budove MÚ
Termín: 4/2004

Projekt: Úprava soc.zariadení a bezbariérový vstup ZŠ Kopernikova ul.
Termín: rok 2000

Projekt: Úprava sociálnych zariadení v športovej hale
Termín: rok 2002

Projekt: Rekonštrukcia ulíc Štefánikovej, Školskej
Termín: rok 2004

Mesto: HUMENNÉ

Projekt: Bezbariérový byt
Termín: rok 2003

Projekt: Rekonštrukcia Námestia Slobody
Termín: 1999-2000

Mesto: LEVICE

Projekt: bezbariérový vstup do Kancelárie prvého kontaktu
Termín: október 2004

Projekt: presun kancelárskeho priestoru Matričného úradu na prízemie 
Termín: október 2004

Projekt: bezbariérový vstup do MsKS – knižnica, CVČ, kino, estrádna sála ...
Termín: 2003 – 2004

Projekt: Asistenčná služba  SČK v Nemocnici s poliklinikou
Termín: od marca 2002 trvale

Mesto: LIPTOVSKÝ MIKULÁŠ

Projekt: parkovisko so stáním pre ŤP – ul. 1.mája
Termín: september 2004

Projekt: rampa na nástupnom schodisku k MÚ
Termín: december 2004

Mesto: MALACKY

Projekt: bezbariérová budova Podnikateľský inkubátor
Termín: október 2004

Projekt: bezbariérová úprava miestnej komunikácie pri budove Inkubátora
Termín: október 2004

Projekt: bezbariérová budova ZŠ Štúrova – novostavba
Termín: august 2004

Projekt: nový prístup mestských médií
Termín: september 2004

Mesto: MARTIN

Projekt: bezbariérová úprava chodníka zo sídliska Košúty
Termín: marec – august 2004

Projekt: štyri bezbariérové prechody v centre mesta
Termín: september 2004

Projekt: bezbariérová úprava k hotelu Turiec
Termín: október 2004

Mesto: NITRA

Projekt: výstavba 2 bezbariérových bytov v obytnom dome C 110
Termín: 2004

Projekt: 18 bezbariérových prechodov na miestnych komunikáciách
Termín: 2004

Projekt: podpora projektu Detského integračného centra Effeta
Termín: 2004

Mesto: NOVÁ DUBNICA

Projekt: sprístupnenie www stránky handicapovaným občanom
Termín: august 2004

Mesto: PARTIZÁNSKE

Projekt: bezbariérový vstup do Domu kultúry MsKS
Termín: september – október 2004

Mesto: PEZINOK

Projekt: Vzdelávanie a integrácia zdravotne postihnutých detí v MŠ
Termín: 2002 – 2004
Projekt: Presun ZOS do bezbariérového objektu na Komenského ul.
Termín: august 2004

Projekt: Vytvorenie bezbariérovej triedy pre autistov a pre vozíčkárov
Termín: september 2004

Mesto: PREŠOV

Projekt: Pešia zóna na Hlavnej ulici
Termín: 1997 – 2002

Projekt: Výstavba 4 bezbariérových bytov 
Termín: 2004 – 2005 

Projekt: Kruhová rampa a lávka pre peších Levočská ul.
Termín: 2003

Mesto: ROŽŇAVA

Projekt: bezbariérový vstup do budovy MÚ – el.zdvíhacia plošina
Termín: 2004

Projekt: oceľová rampa do veľkej zasadacej miestnosti
Termín: december 2004

Mesto: ZLATÉ MORAVCE

Projekt: bezbariérový vstup do Kostola Tešiteľov
Termín: október – november 2004

Mesto: ZVOLEN

Projekt: pohyblivá plošina v DSS Symbia
Termín: 1999

Projekt: zriadenie sociálneho taxíka
Termín: 2000

Projekt: rekonštrukcia pešej zóny – bezbariérové námestie
Termín: 2003

Projekt: bezbariérový prechod pre chodcov – ul.Moyzesova, Kozačekova
Termín: september – október 2004

Projekt: terasa pre hry imobilných detí – MŠ Centrum
Termín: október 2004   

Občianske združenie Slovensko, Lučenec

Projekt: BlindFriendly – sprístupnenie informácií handicapovaným občanom
Termín: 30.11.2004 

II. Návrh opatrení na rok 2005

	(Nové opatrenia, ktoré boli navrhnuté zo strany zástupcov so zdravotným postihnutím na rok 2005 a ďalšie obdobie sú v texte vyznačené.)					

1.3.1.	V rámci vysielania verejnoprávnej televízie venovať zvýšenú pozornosť:
a) Medzinárodnému dňu zdravotne postihnutých a ostatným špecifickým  dňom jednotlivých zdravotných postihnutí;

b)	poskytovaním informácií prostredníctvom teletextovej rubriky Signum a jej skvalitnením;

c)	vytvorením priestoru na prezentovanie potrieb občanov so zdravotným postihnutím v rámci publicistických relácií týkajúcich sa rôznych tém spoločenského a politického života spoločnosti; odporúčame zaradiť aj osoby s viditeľným zdravotným postihnutím do komparzov;

d)	zabezpečeniu tlmočenia do posunkovej reči vysoko aktuálnych politických udalostí (Novoročný prejav prezidenta republiky, predvolebné informácie a vyhlásenia politických strán a pod.);

e)	vytvoreniu materiálnych a technických podmienok na zabezpečovanie výroby špecifických relácií, relácií so skrytými titulkami a relácií tlmočených do posunkovej reči nepočujúcich.   

	Termín:					31. 12. 2005 a trvale
	Zodpovedný: 					generálny riaditeľ STV
	Finančné krytie:				z prostriedkov rozpočtu STV

1.3.2.	Aj naďalej dvakrát mesačne zabezpečovať pravidelné vysielanie špecifickej relácie ”Cesty nádeje” v spolupráci RV SR POZP. 

Termín:					31. 12. 2005 a trvale
	Zodpovedný: 					generálny riaditeľ STV
	Finančné krytie:				z prostriedkov rozpočtu STV
	Orientačná finančná potreba:		975 000 Sk ročne

1.3.3.	Naďalej zabezpečovať pravidelné vysielanie relácie ”Televízny klub nepočujúcich” v rozsahu približne 30 minút  dvakrát mesačne.

	Termín:					31.12.2005 a trvale
	Zodpovedný: 					generálny riaditeľ STV
	Finančné krytie:				z prostriedkov rozpočtu STV

1.3.4.	Naďalej zabezpečovať vysielanie relácie ”Noviny STV” so simultánnym prekladom do posunkovej reči nepočujúcich. Zabezpečiť, aby v prípade športového alebo iného prenosu tieto relácie boli odvysielané zo záznamu s tlmočením ihneď po skončení športového alebo iného prenosu. 

	Termín:					31.12.2005 a trvale
	Zodpovedný: 					generálny riaditeľ STV
	Finančné krytie:				z prostriedkov rozpočtu STV

1.3.5.	V rámci štátom vedených informačných kampaní k určitému problému (voľby, referendum a pod.) zabezpečiť dostupnosť týchto informácií vo forme tlmočenia informačných relácií do posunkovej reči nepočujúcich a výrobou skrytých titulkov.

	Termín:					31. 12. 2005 a trvale
	Zodpovedný: 					generálny riaditeľ STV
	Finančné krytie:				z prostriedkov rozpočtu STV

1.3.6.	Venovať zvýšenú pozornosť: 
 
d)	problematike života občanov so zdravotným postihnutím prostredníctvom pravidelných publicistických relácií; tematicky sa venovať aj Medzinárodnému dňu zdravotne postihnutých a ostatným špecifickým dňom jednotlivých postihnutí;

e)	výrobe samostatnej relácie pre občanov so zdravotným postihnutím, s aktuálnymi informáciami pre ich potreby s týždennou periódou; 

f)	vytvoreniu priestoru na prezentovanie potrieb občanov so zdravotným postihnutím v rámci publicistických relácií týkajúcich sa rôznych tém spoločenského a politického života spoločnosti; 

	Termín:					31. 12. 2005 a trvale
         Zodpovedný: 					generálny riaditeľ SRo
	Finančné krytie:				z prostriedkov rozpočtu SRo

1.3.7.	V spolupráci so zástupcami občanov so zrakovým postihnutím pripraviť návrh výroby špecifickej relácie pre občanov so zrakovým postihnutím v Slovenskom rozhlase.
	
Termín:					31. 12. 2005
Zodpovedný: 					generálny riaditeľ SRo
Finančné krytie:				z prostriedkov rozpočtu SRo

1.3.9.Sprístupniť  problematiku života občanov so zdravotným postihnutím vo forme prednášky spojenej s besedou (prípadne za účasti občanov so zdravotným postihnutím) primeranej veku na základných, stredných a vysokých školách v rozsahu minimálne 1 vyučovacej hodiny v jednom polroku školského roka (v jednom semestri); s tým cieľom zabezpečiť vhodné informačné materiály.

	Termín:					31. 12. 2005 a trvale
	Zodpovedný: 				minister školstva SR
Finančné krytie:		z prostriedkov  štátneho rozpočtu v rámci rezortu

1.3.10.Zaradiť problematiku životných podmienok občanov so zdravotným postihnutím v primeranom rozsahu do ďalšieho vzdelávania v rámci tých rezortov, v ktorých kompetencii  je riešenie niektorej z oblastí života občanov so zdravotným postihnutím.

	Termín:					31. 12. 2005 a trvale
         Zodpovední: 	minister práce, sociálnych vecí a rodiny, minister školstva, minister zdravotníctva, minister výstavby a regionálneho rozvoja
Finančné krytie:		z prostriedkov  štátneho rozpočtu v rámci rezortu

1.3.11. V rámci „Novej telekomunikačnej politiky“ po 1. 1. 2003 vytvoriť podmienky zabezpečujúce sprístupňovanie informačných technológií a technických zariadení občanom so zdravotným postihnutím. V rámci novej telekomunikačnej politiky pripraviť podmienky k technickej dostupnosti štandardných informačných systémov, ako je telefón, internet a digitálna televízia. Zabezpečiť legislatívne prostredie tak, aby podporovalo inštaláciu a prevádzku len takých nových informačných technológií, ktoré sú prístupné alebo môžu byť existujúcim spôsobom sprístupnené občanom so zdravotným postihnutím. Opatrenie realizovať v súčinnosti s opatrením 5.3.15.

	Termín:			            	31. 12. 2005 a trvale
Zodpovedný:		minister dopravy, pôšt a telekomunikácií a  minister školstva 
Finančné krytie:	z prostriedkov  štátneho rozpočtu v rámci rezortu

1.3.12.Zabezpečovať pravidelné rozhlasové a televízne vysielanie o problematike životných podmienok občanov so zdravotným postihnutím aj vo vysielaní na regionálnej úrovni.

	Termín:					31. 12. 2005 a trvale
	Zodpovední: 			          		regionálne médiá
Finančné krytie:		z prostriedkov štátneho rozpočtu  v rámci STV, SRo

1.3.13.Zvyšovať uvedomenie detí a mládeže v oblasti problematiky života občanov so zdravotným postihnutím zapracovaním problematiky do učebných osnov základných a stredných škôl (napr. do predmetov občianska náuka, etická náuka, a pod.).

	Termín:					31. 8. 2005 a trvale
	Zodpovedný: 				minister školstva
Finančné krytie:	z prostriedkov  štátneho rozpočtu v rámci rezortu

1.3.14.	V súlade s opatrením 1.3.1 vytvoriť podmienky a technické zabezpečenie vysielania a príjmu pre experimentálne overenie výroby komentovaných programov a videoprogramov, určených pre televízne vysielanie a zapožičiavanie osobám so zrakovým postihnutím. 

	Termín:					31.12.2005 a trvale
Zodpovedný: 		minister dopravy, pôšt a telekomunikácií, generálny riaditeľ STV, riaditeľ Telekomunikačného úradu 
Finančné krytie:	z prostriedkov  štátneho rozpočtu v rámci rezortu a STV

2.3.1.	Skvalitniť previazanosť preventívnej, genetickej a liečebnej starostlivosti, rehabilitačnej činnosti a súčinnosti lekárov prvého kontaktu s centrami včasnej pomoci a so zariadeniami špeciálnopedagogického poradenstva vrátane územného zabezpečenia siete realizujúcej uvedené previazanie v záujme čo najrýchlejšieho začatia komplexnej starostlivosti o dieťa so zdravotným postihnutím.

	Termín:					31. 12. 2005 a trvale
Zodpovední: 		minister zdravotníctva  v súčinnosti s ministrom školstva  a ministrom práce, sociálnych vecí a rodiny 
Finančné krytie:	z prostriedkov  štátneho rozpočtu v rámci rezortov

2.3.6.	Zabezpečiť realizáciu výstupov z informačného systému MZ SR o počte občanov s dlhodobým nepriaznivým  zdravotným stavom v členení podľa skupín diagnóz a veku.

	  Termín:					31.12. 2005 a trvale
	  Zodpovedný: 					minister zdravotníctva  
Finančné krytie:		z prostriedkov  štátneho rozpočtu v rámci rezortu

2.3.7.Prehodnotiť územné rozloženie siete oftalmologických ambulancií a v regiónoch s nedostatočnou kapacitou zvýšiť počet oftalmologických ambulancií tak, aby lekári mali viac času na systematickú starostlivosť o pacientov.

	Termín:					31. 12. 2005 a trvale
	Zodpovedný: 					minister zdravotníctva 
Finančné krytie:		z prostriedkov  štátneho rozpočtu v rámci rezortu

2.3.12.V rámci novely zákona o liečebnom poriadku akceptovať pripomienky zástupcov občanov so zdravotným postihnutím v záujme odstránenia obmedzení pre občanov so zdravotným postihnutím v súvislosti s kúpeľnou starostlivosťou tak, aby v prípade nároku na osobnú asistenciu alebo sprievodcu neboli ekonomické podmienky prekážkou absolvovania kúpeľnej liečby pacienta spolu s osobným asistentom alebo sprievodcom v kúpeľných zariadeniach. 

	Termín:					31.12.2005 a trvale
	Zodpovedný: 				minister zdravotníctva 
Finančné krytie:		z prostriedkov  štátneho rozpočtu v rámci rezortu

2.3.13. Vypracovať Národný program duševného zdravia, ktorý komplexne rieši diagnostiku, prevenciu, terapiu, rehabilitáciu až po integráciu v spoločnosti a pracovnom procese v regiónoch štandardnej psychiatrickej starostlivosti v súlade s Reformou psychiatrickej starostlivosti a Správou o zdraví vo svete SZO z roku 2001.

	Termín:					31. 12. 2005 
Zodpovedný:		minister zdravotníctva, minister práce, sociálnych vecí a rodiny, minister školstva
Finančné krytie:		z prostriedkov  štátneho rozpočtu v rámci rezortov

3.3.2.	Finančne podporovať činnosť Rehabilitačného strediska zrakovo postihnutých v Levoči a Inštitút pracovnej rehabilitácie pre občanov so zmenenou pracovnou schopnosťou v Bratislave a vytvoriť predpoklady pre podporu neštátnych poskytovateľov služieb pracovnej rehabilitácie prostredníctvom výziev na dopytovo orientované projekty v rámci Opatrenia č. 1.2. Sektorového operačného programu ľudské zdroje. 

	Termín:					31.12.2005 a trvale
Zodpovední: 		minister práce, sociálnych vecí a rodiny, minister zdravotníctva, minister školstva
Finančné krytie:	z prostriedkov  štátneho rozpočtu v rámci rezortov

3.3.4.	Zapracovať požiadavky komunity hluchoslepých občanov v oblasti zdravotníckej, vzdelávacej a sociálnej do pripravovaných predpisov a opatrení.  

	Termín:		30.6.2006
Zodpovední: 		minister práce, sociálnych vecí a rodiny, minister zdravotníctva, minister školstva
Finančné krytie:		z prostriedkov  štátneho rozpočtu v rámci rezortov

3.3.5.Legislatívne upraviť ambulantnú formu poskytovania sociálnych služieb vrátane ambulantnej formy poskytovania sociálnej rehabilitácie. 

Termín:		31. 12. 2005 
Zodpovedný:		minister práce, sociálnych vecí a rodiny
Finančné krytie:		z prostriedkov  štátneho rozpočtu v rámci rezortu

3.3.6. V rámci prílohy č. 4 zákona č. 195/1998 Z. z. o sociálnej pomoci v znení neskorších predpisov a zákona č. 461/2003 Z. z. o sociálnom poistení v znení neskorších predpisov týkajúcej sa miery funkčnej poruchy charakterizovať zdravotné postihnutie „hluchoslepota“. (Nové opatrenie).
	
	Termín:		 31.12.2005
Zodpovední: 	minister práce, sociálnych vecí a rodiny 
 Finančné krytie:	z prostriedkov  štátneho rozpočtu v rámci rezortu

4.3.1.Poskytovať dotácie poskytované občianskym združeniam na zvýšenie podpory projektov zameraných na pomoc občanom so zdravotným postihnutím. 

Termín:		v súlade s prípravou štátneho rozpočtu  na rok 2006 a každoročne 
Zodpovední:		minister práce,    	sociálnych vecí a rodiny, minister školstva, minister zdravotníctva, minister kultúry, minister životného prostredia, 
Finančné krytie:		z prostriedkov  štátneho rozpočtu v rámci rezortov

4.3.2. Uplatňovať každoročne potrebnú výšku finančných prostriedkov v súlade s § 86 zákona č. 195/98 Z. z. o sociálnej pomoci v znení neskorších predpisov na podporu neštátnych subjektov poskytujúcich sociálne služby, sociálnu prevenciu a sociálne poradenstvo tak, aby tieto mohli byť kontinuálne zabezpečované.

Termín:                                                       v súlade s prípravou štátneho rozpočtu    na rok 2006 a každoročne následne
Zodpovední: 	predsedovia    samosprávnych krajov 
Finančné krytie:	z prostriedkov rozpočtu samosprávnych krajov

4.3.3. V rámci krajov Slovenskej republiky v domovoch dôchodcov a domovoch sociálnych služieb vytvárať špecifické podmienky (alebo špecifické oddelenia), pre  zabezpečovanie dostupnej špecifickej starostlivosti osobám so zdravotným postihnutím v závislosti od druhu zdravotného postihnutia. Vzhľadom na zdravotný stav a vek občanov so zdravotným postihnutím, ktorí nemôžu prekonať nepriaznivú životnú situáciu alebo nepriaznivé životné pomery a sú odkázaní na sociálne služby a iné formy pomoci spoločnosti, riešiť rozširovanie siete domovov sociálnych služieb a komunitných služieb,  pretože súčasný stav zariadení nepostačuje riešiť sociálnu situáciu občanov s ťažkým zdravotným postihnutím v potrebnom rozsahu. (Doplnené opatrenie).

Termín:	v súlade s prípravou štátneho rozpočtu  na rok 2006 a každoročne následne
Zodpovední: 	predsedovia samosprávnych krajov v spolupráci s primátormi miest a starostami obcí 
Finančné krytie:	z prostriedkov rozpočtov samosprávnych krajov, miest a obcí podľa ich možností

4.3.4.	V štátnom aj neštátnom sektore zabezpečiť zachovanie zliav vo verejnej hromadnej doprave v rozsahu v súčasnosti platného preukazu občana s ťažkým zdravotným postihnutím.
 
	Termín:					31.12.2005 a následne
Zodpovedný: 	minister dopravy, pôšt a telekomunikácií, predsedovia samosprávnych krajov v spolupráci s primátormi miest a starostami obcí
Finančné krytie:	z prostriedkov štátneho rozpočtu v rámci rezortu, z prostriedkov rozpočtov samosprávnych krajov a miest a obcí

4.3.7.V súlade so zmenami príloh nariadenia vlády pravidelne predkladať aktualizované zoznamy so základnými informáciami  (katalógy  kompenzačných, rehabilitačných a ortopedických pomôcok pre všetky druhy zdravotného postihnutia), zaradených v Zozname zdravotníckych pomôcok uvedených v prílohe nariadenia vlády, realizátorovi informačného systému REHIS Slovensko.

         Termín:						31.12.2005 a trvale
   	Zodpovedný: 					minister zdravotníctva
Finančné krytie:	z prostriedkov  štátneho rozpočtu v rámci rezortu

4.3.8.Zabezpečiť u prevádzkovateľa poštových služieb – Slovenskej pošty, a.s. riešenie možnosti bezbariérových vstupov do pôšt a pokračovať pri rekonštrukciách v objektoch pôšt a prípadnej výstavbe pôšt v spolupráci s mestskými a obecnými úradmi na technickom riešení bezbariérového prístupu pre imobilných a starších občanov do priestorov pôšt.

         Termín:						31.12.2005 a trvale
Zodpovedný: 		minister dopravy, pôšt a telekomunikácií
Finančné krytie:	z prostriedkov  štátneho rozpočtu v rámci rezortu

4.3.9.Vytvárať podmienky pre postupné zakladanie regionálnych centier pre autistov, a to po stránke ideovej, vecnej, administratívno-organizačnej, finančnej i legislatívnej. Počet a rozmiestnenie týchto regionálnych centier by malo zodpovedať reálnej potrebe klientely v danom regióne.

         Termín:						31.12.2005 a trvale
Zodpovední: 		predsedovia samosprávnych krajov v spolupráci s
primátormi miest a starostami obcí
Finančné krytie:	z prostriedkov rozpočtov samosprávnych krajov, miest a obcí

4.3.10. Predložiť legislatívny návrh riešenia problematiky poskytovania zliav vo všetkých druhoch verejnej hromadnej dopravy osôb vrátane stanovenia ich výšky pre osoby s ťažkým zdravotným postihnutím, deti, žiakov, študentov a starších občanov v súlade s návrhom Koncepcie osobnej, autobusovej a železničnej dopravy s dôrazom na systémové riešenie financovania výkonov vo verejnom záujme . (Nové opatrenie)

	Termín:						 31. 12. 2006
Zodpovední:	minister dopravy, pôšt a telekomunikácií  
Finančné krytie:	z prostriedkov  štátneho rozpočtu v rámci rezortu

5.3.2.Zmapovať stav prístupnosti verejných budov podľa vyhlášky Ministerstva životného prostredia č. 532/2002 Z.z., ktorou sa ustanovujú podrobnosti o všeobecných technických požiadavkách na výstavbu a všeobecných technických požiadavkách na stavby užívané osobami s obmedzenou schopnosťou pohybu a orientácie) v regiónoch; vypracovať vecný a časový harmonogram odstraňovania bariér s plánovaním a zapracovaním potrebného krytia z prostriedkov štátneho rozpočtu do rozpočtov samosprávnych krajov na obdobie 10 rokov.
	Termín:					 31.12.2005 a následne
Zodpovední: 	predsedovia samosprávnych krajov 
Finančné krytie:	z prostriedkov rozpočtov samosprávnych  krajov

5.3.4.	Finančne zabezpečiť realizáciu uznesenia vlády SR č. 799/1997 - vecnú a časovú úpravu bežných škôl zabezpečujúcich povinnú školskú dochádzku pre potreby integrovaného vzdelávania žiakov so špeciálnopedagogickými potrebami v členení podľa druhu zdravotného postihnutia (telesné, zrakové, sluchové) z hľadiska bezbariérovosti  v každom okrese SR s časovým horizontom realizácie na obdobie desiatich rokov.

          Termín:		v zmysle citovaného uznesenia vlády 
Zodpovední:		minister školstva, predsedovia samosprávnych krajov v spolupráci	a primátormi miest a starostami obcí podľa ich potreby a možnosti
Finančné krytie:		z prostriedkov  štátneho rozpočtu v rámci rezortu, z rozpočtov samosprávnych krajov a miest a obcí podľa ich potreby a možností

5.3.6.Vytvárať legislatívne a iné podmienky pre postupné zavádzanie nízkopodlažných vozidiel verejnej hromadnej dopravy, ktoré budú prístupné pre osoby s obmedzenou schopnosťou pohybu. (Doplnené opatrenie).

	Termín:					31.12.2005 a trvale
Zodpovední: 		minister dopravy, pôšt a     telekomunikácií, 
predsedovia samosprávnych krajov a dopravné podniky  miest Bratislava, Žilina, Banská Bystrica, Prešov, Košice, SAD Trenčín, SAD Prievidza
Finančné krytie:	z prostriedkov štátneho rozpočtu v rámci rezortu, 	z dotácií štátneho rozpočtu  účelovo viazaných na obnovu 
vozidlového parku vymenovaných inštitúcií

5.3.7.	Vytvárať legislatívne podmienky pre rozširovanie a postupné celoplošné zavádzanie akustického signalizačného a informačného systému pre osoby so zrakovým postihnutím vo verejnej hromadnej doprave ako povinného vybavenia vozidiel. Vypracovať vecný a časový harmonogram riešenia pre časové obdobie desiatich rokov. V prípade štátnych dotácií podporiť nákup alebo rekonštrukciu len tých prostriedkov verejnej dopravy, v ktorých je možné zaviesť a prevádzkovateľ zavedie zariadenie umožňujúce hlasové oznamovanie názvov zastávok vo vnútri vozidla a u ktorých prevádzkovateľ zavedie túto službu do 6 mesiacov po poskytnutí dotácie.

	Termín:					31. 12. 2005 a trvale
Zodpovední: 		minister dopravy, pôšt a telekomunikácií a dopravné podniky
Finančné krytie:		z prostriedkov  štátneho rozpočtu v rámci rezortu

5.3.8.	Vytvárať legislatívne podmienky pre rozširovanie a postupné celoplošné zavádzanie svetelného signalizačného a informačného systému pre osoby so sluchovým postihnutím vo verejnej hromadnej doprave ako povinného vybavenia vozidiel. Vypracovať vecný a časový harmonogram riešenia pre časové obdobie desiatich rokov. V prípade štátnych dotácií podporiť nákup alebo rekonštrukciu len tých prostriedkov verejnej dopravy, v ktorých je možné zaviesť a prevádzkovateľ zavedie zariadenie umožňujúce svetelné oznamovanie názvov zastávok vo vnútri vozidla a u ktorých prevádzkovateľ zavedie túto službu do 6 mesiacov po poskytnutí dotácie.

	Termín:					31. 12. 2005 a trvale
Zodpovedný: 		minister dopravy, pôšt a telekomunikácií, dopravné podniky
Finančné krytie:	z prostriedkov  štátneho rozpočtu v rámci rezortu

5.3.9.	Zabezpečiť poskytovanie dotácií na vydávanie periodík tlače občianskych združení občanov so zdravotným postihnutím v oblasti spadajúcej do vecnej pôsobnosti rezortu.

	Termín:					31. 12. 2005 a trvale
Zodpovední:		minister práce, sociálnych vecí a rodiny, minister kultúry, minister zdravotníctva 
Finančné krytie:		z prostriedkov  štátneho rozpočtu v rámci rezortov, z prostriedkov Európskeho sociálneho fondu

5.3.10.	Podporovať spracovanie odbornej a študijnej literatúry, odborných časopisov a ďalších dokumentov do elektronickej formy pre individuálne potreby integrovaného a celoživotného vzdelávania a zamestnávania občanov so zrakovým postihnutím. (Upravené opatrenie).

Termín:					31.12. 2005
Zdpovední:		minister práce, sociálnych vecí a rodiny, minister školstva
Finančné krytie:		z prostriedkov  štátneho rozpočtu v rámci rezortov, z prostriedkov Európskeho sociálneho fondu

5.3.13.Vytvoriť podmienky na načítavanie výberu z bežnej periodickej tlače určenej vidiacej  verejnosti ako nevyhnutný prostriedok skutočnej integrácie nevidiacich prostredníctvom  sprístupnenia rovnakých aktuálnych informácií, ako majú vidiace osoby.

Termín:					31.12. 2005 a trvale
	Zodpovedný: 				minister kultúry
Finančné krytie:		z prostriedkov  štátneho rozpočtu v rámci rezortu

5.3.14. V novele zákona č. o slobodnom prístupe k  informáciam legislatívne jednoznačne a konkrétne formulovať právo osôb so zmyslovým postihnutím s problémami komunikácie (nevidiacich a slabozrakých, nepočujúcich a nedoslýchavých) na prístup k informáciám v im prístupných formátoch vrátane určenia  zodpovednosti za realizáciu a financovanie. 

Termín:		v súlade s plánom legislatívnych    úloh vlády 
Zodpovední: 	minister financií 
Finančné krytie:		z prostriedkov štátneho rozpočtu v rámci rezortu

5.3.15.Legislatívne zaviesť povinnosť navrhovať a udržiavať web stránky v súlade s predpismi EÚ tak, aby boli prístupné zdravotne postihnutým osobám. Túto povinnosť uložiť štátnym a  samosprávnym orgánom, štátnym a verejnoprávnym inštitúciám.

Termín:					31.12. 2005 a trvale
Zodpovední: 	minister dopravy, pôšt a telekomunikácií
Finančné krytie:	z prostriedkov  štátneho rozpočtu v rámci rezortu

5.3.18.Zabezpečiť zvýšenie dostupnosti tlače v Braillovom písme, vo zväčšenom písme a vo zvukovej forme pre občanov so zrakovým  postihnutím v krajských, regionálnych a mestských knižniciach.

Termín:				            	 31. 12. 2005 a trvale
Zodpovední:	predsedovia samosprávnych krajov
Finančné krytie:	z prostriedkov rozpočtov samosprávnych krajov

5.3.19.Formou metodických usmernení, výkladom ustanovení vyhlášky MŽP SR č. 532/2002 Z. z. riešiť problémy jej realizácie v praxi.

	Termín:				             31.12.2005 
  Zodpovedný: 	minister výstavby a regionálneho rozvoja 
Finančné krytie:		z prostriedkov štátneho rozpočtu v rámci rezortu

5.3.20. V interných smerniciach jednotlivých rezortov zabezpečiť oslobodenie osôb so zmyslovým postihnutím a s problémami komunikácie (nevidiacich a slabozrakých, nepočujúcich a nedoslýchavých)od poplatkov za poskytnutie informácií.

	minister školstva, minister práce, sociálnych vecí a rodiny, ministerstvo zdravotníctva, ministerstvo výstavby a regionálneho rozvoja, ministerstvo kultúry, 
Finančné krytie:		z prostriedkov štátneho rozpočtu v rámci rezortu

6.3.3.	Účelovo viazať finančné prostriedky pre potreby špeciálneho školstva a integrovaného vzdelávania v  rozpočtoch krajských školských úradov. 

Termín:	každoročne, v súlade s prípravou štátneho rozpočtu              
	  Zodpovedný: 					minister školstva
 Finančné krytie:	z prostriedkov  štátneho rozpočtu v rámci rezortu

6.3.7.	Vytvoriť podmienky pre integrované vzdelávanie detí so špeciálnopedagogickými potrebami do bežných tried ZŠ s uplatnením individuálnych vzdelávacích programov a podporných pedagógov.

	Termín:					31. 12. 2005 a trvale
	Zodpovedný: 				minister školstva
Finančné krytie:	z rozpočtov krajských školských úradov pre   bežné školy

6.3.8.	Zabezpečiť v učebných plánoch a učebných osnovách väčší priestor problematike rodinného života na všetkých stupňoch škôl vrátane problematiky rodinného života rodín so zdravotne postihnutým členom na školách bežného typu.

	Termín:					31. 12. 2005 a trvale
	Zodpovedný: 					minister školstva
Finančné krytie:	z prostriedkov  štátneho rozpočtu v rámci rezortu

6.3.10.Vypracovať program a zdokonaliť systém raného poradenstva pre rodičov detí so zdravotným postihnutím, detí s viacnásobnými postihnutiami (hluchoslepé, kombinované postihnutia s mentálnym, telesným a iným postihnutím) a pervazívnymi vývinovými poruchami vrátane súčinnosti praktických lekárov pre deti a dorast so zariadeniami špeciálnopedagogického poradenstva a postupne rozširovať sieť špeciálnopedagogických poradní pre rodičov týchto detí.

Termín:					31. 12. 2005 a trvale
Zodpovední:	minister školstva,  minister zdravotníctva 
Finančné krytie: 		z prostriedkov  štátneho rozpočtu v rámci rezortov

6.3.12.	Efektívne zapojiť agentúry podporovaného zamestnávania do poskytovania služieb zamestnanosti, vytvoriť model spolupráce medzi verejnými službami zamestnanosti a agentúrami podporovaného zamestnávania a zintenzívniť spoluprácu úradov práce, sociálnych vecí a rodiny so zamestnávateľmi s cieľom zvýšiť uplatnenie uchádzačov so zdravotným postihnutím o zamestnanie na trhu práce.  

	Termín:					31. 12. 2005 a trvale
	Zodpovedný:					minister práce, sociálnych vecí a rodiny
Finančné krytie: 	z prostriedkov  štátneho rozpočtu v rámci rezortu

6.3.13.	Zaviesť vyučovanie priestorovej orientácie, samostatného pohybu a sebaobsluhy u nevidiacich a ťažko slabozrakých žiakov špeciálnych škôl i integrovane vzdelávaných žiakov ako súčasť vyučovania.

	Termín:					31. 12. 2005 a trvale
	Zodpovedný:					minister školstva
Finančné krytie: 	z prostriedkov  štátneho rozpočtu v rámci rezortu

6.3.14.	Navrhnúť podmienky zavedenia vyučovania posunkového jazyka nepočujúcich pre žiakov špeciálnych škôl pre sluchovo postihnutých ako súčasť vyučovania.

	Termín:					31. 12. 2005 a trvale
	Zodpovedný:					minister školstva 
Finančné krytie: 	z prostriedkov  štátneho rozpočtu v rámci rezortu

6.3.15.	Zriaďovať a finančne podporovať centrá na podporu vysokoškolského štúdia študentov so sluchovým, telesným a zrakovým postihnutím pri vysokých školách.

	Termín:					31. 12. 2005 a trvale
	Zodpovedný:					minister školstva 
Finančné krytie: 	z prostriedkov  štátneho rozpočtu v rámci rezortu

6.3.16.	Každoročne aktualizovať a rozširovať učebné a študijné odbory pre žiakov a študentov so zdravotným postihnutím v súlade s požiadavkami trhu práce.

	Termín:					31. 12. 2005 a trvale
	Zodpovedný: 				minister školstva 
Finančné krytie:	z prostriedkov  štátneho rozpočtu v rámci rezortu

6.3.17.	Vytvoriť priestor v rezortoch školstva, zdravotníctva, sociálnych vecí a ostatných zainteresovaných inštitúcií pre vznik vzdelávacích inštitúcií zabezpečujúcich sieť odborníkov a špecialistov v cielenej pracovnej rehabilitácii pre občanov so zdravotným postihnutím, v pracovnej diagnostike a pracovnej liečbe (špecializácia pre riešenie uschopnenia pre prácu rôznych typov zdravotného postihnutia vrátane  potrebných kompenzačných, ortopedickoprotetických pomôcok pre optimálnu integráciu v pracovnom procese, špecializácia pre zmapovanie, vybudovanie a posúdenie primeranosti pracovných podmienok vychádzajúcich zo špecifika zdravotného postihnutia konkrétneho občana a pod.). Skvalitniť vzájomnú spoluprácu subjektov riešiacich problematiku občanov so ZPS na úrovni regiónov so zacielením na spojenie síl pre vytvorenie podmienok integrácie občanov so zdravotným postihnutím do pracovného života.

	Termín:					31.12.2005 a trvale
Zodpovední: 		minister školstva, minister zdravotníctva, minister práce, sociálnych vecí a rodiny,  predsedovia samosprávnych krajov
Finančné krytie:	z prostriedkov  štátneho rozpočtu v rámci rezortov, z prostriedkov rozpočtov samosprávnych krajov

6.3.19.	Sledovať a vyhodnocovať realizáciu vytvárania primeraných podmienok pre štúdium občanov so zdravotným postihnutím na vysokých školách formou centier podpory podľa príslušného druhu zdravotného postihnutia v zmysle schváleného zákona NR SR č. 131/2002 Z. z. o vysokých školách.
 
Termín:					31.12.2005 a trvale
	Zodpovedný:		          			minister školstva SR
Finančné krytie:		z prostriedkov  štátneho rozpočtu v rámci rezortu

6.3.20.	Metodicky usmerňovať vysoké školy z hľadiska nutnosti vytvárania podmienok pre štúdium občanov zdravotne postihnutých na vysokých školách v súlade so zákonom č. 131/2002 Z. z. o vysokých školách.

Termín: 					31. 12. 2005 a trvale
Zodpovedný: 				minister školstva SR
  Finančné krytie:	z prostriedkov  štátneho rozpočtu v rámci rezortu

6.3.21.Sledovať a vyhodnocovať implementáciu legislatívy umožňujúcej vytváranie podmienok pre integrované vzdelávanie detí a mládeže so zdravotným postihnutím na základných, stredných školách a odborných učilištiach.

	Termín: 					31. 12. 2005 a trvale
Zodpovedný: 		 		minister školstva SR
  Finančné krytie:	z prostriedkov  štátneho rozpočtu v rámci rezortu

7.3.2.	Prostredníctvom spolupráce výchovných poradcov na školách s úradmi práce, sociálnych vecí a rodiny vytvoriť systém pomoci pri výbere povolania s prepojením na uplatnenie sa podľa dopytu trhu práce už počas štúdia s cieľom zabezpečiť pre absolventov s ťažkým zdravotným postihnutím možnosť zamestnať sa. Vybudovať ucelenú evidenciu žiakov základných škôl a študentov so zdravotným postihnutím, pripravujúcich sa na povolanie v podmienkach SR; ide o údaje počtu z hľadiska veku, typu, štruktúry, rozsahu, resp. miery zdravotného postihnutia s cieľom doriešenia súvislostí, ktoré by definovali možnosti ich pracovného uplatnenia so zámerom vytvárania optimálnych podmienok pre ich umiestňovanie a úspešnú integráciu v pracovnom procese.

Termín:		31. 12. 2005 a trvale
Zodpovední:		minister školstva,  generálny  riaditeľ	Ústredia práce, sociálnych vecí a rodiny
   Finančné krytie:	z prostriedkov  štátneho rozpočtu v rámci rezortu, z prostriedkov rozpočtu ÚPSVR

7.3.3.	Predkladať RV SR POZP súhrnnú informáciu o počte zamestnávaných občanov so zdravotným postihnutím, ktorí sú uznaní za invalidných občanov podľa zákona č. 461/2003 Z. z. o sociálnom poistení v členení na zamestnancov, ktorí pre dlhodobo nepriaznivý zdravotný stav majú pokles schopnosti vykonávať zárobkovú činnosť o viac ako 40%, ale menej ako 70% a zamestnancov, ktorí pre dlhodobo nepriaznivý zdravotný stav majú pokles schopnosti vykonávať zárobkovú činnosť o viac ako 70% podľa okresov a vyhodnotiť ich percentuálny podiel vzhľadom na ustanovenie  63 zákona č. 5/2004 Z. z. o službách zamestnanosti a o zmene a doplnení niektorých zákonov k 31.12. daného roka, informáciu predložiť k 31.3. nasledujúceho roka. V rámci súhrnnej informácie osobitne vyčleniť informáciu o počte zamestnávaných občanov so zdravotným postihnutím, ktorí sú uznaní za invalidného občana podľa zákona č. 461/2003 Z. z. o sociálnom poistení v orgánoch štátnej správy a miestnej samosprávy a vyhodnotiť ich percentuálny podiel vzhľadom na ustanovenia § 63 horeuvedeného zákona. 

Termín:				  	31. 8. 2006 a trvale
		Zodpovedný: 			  	predseda Štatistického úradu SR
	Finančné krytie:	z prostriedkov rozpočtu Štatistického úradu

7.3.4.	Predložiť informáciu o odvodoch z neplnenia a ich následnom využití. Predkladať informáciu o evidovanom počte nezamestnaných občanov so zdravotným postihnutím, ktorí sú uznaní za invalidného občana podľa zákona č. 461/2003 Z. z. o sociálnom poistení v členení podľa okresov a návrhy na ich zaradenie do zamestnania. Predkladať informáciu o počte chránených dielní a chránených pracovísk v členení podľa okresov vrátane finančných prostriedkov poskytnutých na ich prevádzku, resp. zriadenie v príslušnom kalendárnom roku.

	Termín:				  	každoročne 15.1. a 30. 6. 
Zodpovedný:                           	generálny riaditeľ Ústredia práce, sociálnych vecí a rodiny
	Finančné krytie:			 	z prostriedkov rozpočtu ÚPSVR

7.3.5.	Finančne podporovať činnosť informačných centier pre občanov so zdravotným postihnutím s cieľom poskytovania informácií o možnostiach pracovného uplatnenia týchto občanov vrátane vyčlenenia kontaktnej osoby pre spoluprácu s výchovnými poradcami v zmysle opatrenia 7.3.2.

Termín:					31. 12. 2005 a trvale
Zodpovedný: 		generálny riaditeľ Ústredia práce, sociálnych vecí a rodiny
Finančné krytie:				z prostriedkov rozpočtu ÚPSVR

7.3.9. Zverejňovať na internetovej stránke Ústredia práce, sociálnych vecí a rodiny a pravidelne aktualizovať zoznam chránených dielní a chránených pracovísk a organizácií zamestnávajúcich viac než 25% občanov so zmenenou pracovnou schopnosťou v Slovenskej republike s uvedením ich činnosti.

	Termín:			                       31. 12. 2005 a trvale
Zodpovedný:		generálny riaditeľ Ústredia práce, sociálnych vecí a rodiny
Finančné krytie:				z prostriedkov rozpočtu UPSVR

8.3.1.Vyňať posudzovanie miery funkčnej poruchy občana s ťažkým zdravotným postihnutím zo zákona č. 195/1998 Z. z. o sociálnej pomoci v znení neskorších predpisov a spolu s kompenzáciou sociálnych dôsledkov zdravotného postihnutia riešiť samostatnou právnou normou.

Termín:	v súlade s plánom legislatívnych úloh vlády 
Zodpovedný: 	minister práce, sociálnych vecí a rodiny 
Finančné krytie:	z prostriedkov  štátneho rozpočtu v rámci rezortu

9.3.1.	Uskutočňovať pravidelne výskum podmienok života rodín s členom so zdravotným postihnutím s ich súhlasom, sledovať a vyhodnotiť sociálne dopady zdravotného postihnutia na život rodín s členmi so zdravotným postihnutím vzhľadom na podmienky života rodín bez člena so zdravotným postihnutím. Na základe tohto vyhodnotenia zohľadňovať v koncepciách a legislatívnych predpisoch o rodine podmienky života rodín s členom so zdravotným postihnutím. Výsledky výskumov predkladať Rade vlády SR POZP.

	Termín:					 31.12. 2006 a trvale
	Zodpovedný: 		minister práce, sociálnych vecí a rodiny
Finančné krytie:	z prostriedkov  štátneho rozpočtu v rámci rezortu

9.3.2.Poskytovať špeciálnopedagogické poradenstvo priamo v rodinách so zdravotne postihnutým dieťaťom a s tým cieľom zabezpečiť právnu subjektivitu špeciálnopedagogických poradní vrátane samostatných rozpočtov a zamestnaneckých štruktúr, resp. vytvoriť ich pobočky tak, aby boli dostupné v každom kraji podľa druhu postihnutia.

	Termín:					31. 12. 2005 a trvale
	Zodpovedný: 					minister školstva 
Finančné krytie:	z prostriedkov  štátneho rozpočtu v rámci rezortu

10.3.1. Zabezpečiť prístup ku kultúrnemu bohatstvu a rozvoj špecifickej kultúry minority občanov so zdravotným postihnutím v zmysle čl. 43 Ústavy SR. Na splnenie tejto úlohy zabezpečiť finančné prostriedky z účelových transferov Ministerstva kultúry SR na podporu projektov občianskych združení pôsobiacich v problematike občanov so zdravotným postihnutím.

	Termín:					31.12.2005 a trvale
	Zodpovedný: 				minister kultúry 
Finančné krytie:	z prostriedkov  štátneho rozpočtu v rámci rezortu

10.3.2.Podporovať rozširovanie oddelení pre nevidiacich a slabozrakých pri verejných knižniciach s cieľom zvyšovať dostupnosť knižnično-informačných služieb pre občanov so zdravotným postihnutím. 

	Termín:				 	31.12.2005 
Zodpovední: 		minister kultúry, predsedovia samosprávnych krajov
Finančné krytie:	z prostriedkov  štátneho rozpočtu v rámci rezortu, z prostriedkov rozpočtov samosprávnych krajov

10.3.3.	V spolupráci s občianskymi združeniami občanov so zdravotným postihnutím vypracovať vecný a časový harmonogram sprístupnenia kultúrnych inštitúcií odstránením architektonických bariér v časovom horizonte 10 rokov tak, aby v každom krajskom meste sa nachádzalo 1 bezbariérové divadlo, kino (múzeum,  galéria, knižnica, koncertná sieň). Od roku 2003 vecný a časový harmonogram realizovať a každoročne aktualizovať.

	Termín:					31.12.2005 a trvale
Zodpovední: 	minister kultúry, predsedovia samosprávnych krajov v spolupráci s primátormi krajských miest podľa ich potrieb a možností a ďalší zriaďovatelia kultúrnych zariadení
Finančné krytie:	z prostriedkov  štátneho rozpočtu v rámci rezortu, z prostriedkov rozpočtov samosprávnych krajov a krajských miest podľa ich možností a rozpočtov ďalších zriaďovateľov

10.3.4.	V spolupráci s občianskymi združeniami občanov so sluchovým postihnutím vypracovať vecný a časový harmonogram sprístupnenia divadiel a kín pre občanov so sluchovým postihnutím inštalovaním technického zariadenia pre využívanie indukčných slučiek v časovom horizonte 5 rokov tak, aby v každom krajskom meste bolo aspoň 1 takéto kino a divadlo. Od roku 2003 vecný a časový harmonogram realizovať a každoročne aktualizovať.

	Termín:					31.12.2005 a trvale
Zodpovední: 	predsedovia samosprávnych krajov  v spolupráci s primátormi krajských
miest a ďalší zriaďovatelia kultúrnych zariadení
Finančné krytie:		z prostriedkov rozpočtov samosprávnych krajov  a krajských miest podľa ich    možností a rozpočtov ďalších zriaďovateľov

10.3.5.	V spolupráci s organizáciami občanov so zrakovým postihnutím vypracovať program  expozícií a výstav v múzeách, ktoré by podľa záujmu občanov so zrakovým postihnutím boli prístupné hmatom. Vypracovaný program realizovať v časovom horizonte 10 rokov a každoročne aktualizovať.

	Termín:					31.12.2005 a trvale
	Zodpovedný: 				minister kultúry 
Finančné krytie:	z prostriedkov  štátneho rozpočtu v rámci rezortu

11.3.4.Podporovať rekondičné aktivity pre osoby so zdravotným postihnutím s cieľom ich integrácie v rámci systému poskytovania dotácií v pôsobnosti rezortu.

Termín:					31.12.2005 a trvale
Zodpovedný: 		minister práce, sociálnych vecí a rodiny
Finančné krytie:	z prostriedkov  štátneho rozpočtu v rámci rezortu

11.3.5.Poskytovať zvýhodnené rekreácie pre občanov so zdravotným postihnutím.

Termín:                                             	31.12.2005 a trvale
Zodpovední:     		predsedovia samosprávnych krajov 
Finančné krytie:	z prostriedkov rozpočtov samosprávnych krajov

11.3.6. V súlade s Národným programom rozvoja športu v SR a Smernicou MŠ SR č. 13/2004-1 zabezpečovať finančné prostriedky na šport pre všetkých a záujmovú činnosť na školách , na organizovanie športových súťaží a vytváranie podmienok pre športové aktivity detí a mládeže a občanov so zdravotným postihnutím. (Upravené opatrenie.) 

Termín:					31.12.2005 a trvale
Zodpovedný: 		minister školstva 
Finančné krytie:	z prostriedkov  štátneho rozpočtu v rámci rezortu

11.3.7. V súlade s Národným programom rozvoja športu v SR a Smernicou MŠ SR č. 13/2004-1 zabezpečovať finančné prostriedky na vytváranie podmienok pre športovú prípravu športovcov so zdravotným postihnutím a účasť na významných medzinárodných podujatiach. (Nové opatrenie).

	Termín:					31.12.2005 a trvale
Zodpovedný: 		minister školstva 
Finančné krytie:	z prostriedkov  štátneho rozpočtu v rámci rezortu

13.3.1.	Finančne zabezpečiť realizáciu informačného systému pre občanov so zdravotným postihnutím  REHIS Slovensko. 

	Termín:					rok 2005 a trvale
Zodpovedný: 		minister práce, sociálnych vecí a rodiny 
Finančné krytie:	z prostriedkov  štátneho rozpočtu v rámci rezortu

13.3.2.Podporovať výskumné programy o sociálnych a ekonomických problémoch a otázkach integrácie osôb so zdravotným postihnutím a ich rodín, štúdie o príčinách, typoch a frekvencii zdravotného postihnutia, o podpore rozvoja a vyhodnocovania služieb a podporných opatrení.

         Termín:					31.12.2006 a trvale
Zodpovední:	minister práce, sociálnych vecí a rodiny 
           Finančné krytie:	z prostriedkov štátneho rozpočtu v rámci rezortu, z prostriedkov Európskeho sociálneho fondu

14.3.3.	V spolupráci s orgánmi štátnej správy a miestnej samosprávy rozpracovať opatrenia Národného programu rozvoja životných podmienok občanov so zdravotným postihnutím vo všetkých oblastiach života na regionálnu a miestnu úroveň a zakomponovať ich do programu celkového rozvoja. Rozpracované programy sprístupniť občanom.

	Termín:					31.12.2005 a trvale
Zodpovední: 		predsedovia samosprávnych krajov v spolupráci s primátormi miest a starostami obcí 
Finančné krytie:	z prostriedkov rozpočtov samosprávnych krajov, z prostriedkov rozpočtov miest a obcí podľa ich možností

15.3.1.	Prostredníctvom RV SR POZP prizývať zástupcov občanov so zdravotným postihnutím už do prípravy návrhov právnych noriem týkajúcich sa občanov so zdravotným postihnutím.

	Termín:				 	31.12.2005 a trvale
Zodpovední:		minister práce, sociálnych vecí a rodiny, minister školstva, minister zdravotníctva, minister výstavby a regionálneho rozvoja  
Finančné krytie:		z prostriedkov  štátneho rozpočtu v rámci rezortov

15.3.4. V informačnom systéme vlády SR, ministerstiev a ostatných ústredných orgánov vyriešiť automatické rozosielanie informácií elektronickou poštou o začiatku pripomienkového konania k legislatívnym predpisom vrátane uvedenia priameho odkazu na stiahnutie pripomienkovaného materiálu subjektom uvedeným v prílohe č. 4  správy o plnení schválenej uznesením vlády SR č. 877/2004. 

Termín:					31.12. 2005 
Zodpovední: 	minister práce, sociálnych vecí a rodiny, minister školstva, minister zdravotníctva, minister kultúry, minister vnútra, minister výstavby a regionálneho rozvoja, minister hospodárstva,  minister spravodlivosti, minister financií, minister dopravy, pôšt a telekomunikácií, predseda Štatistického úradu, predseda Úradu pre verejné obstarávanie
Finančné krytie: 		z prostriedkov  štátneho rozpočtu v rámci rezortov a uvedených úradov

16.3.1.Zapracovať finančné potreby pre plnenie opatrení Národného programu rozvoja životných podmienok občanov so zdravotným postihnutím vo všetkých oblastiach života do rozpočtov na všetkých úrovniach štátnej správy a odporučiť zapracovať do rozpočtov miest a obcí.

	Termín:					31.12.2005 a trvale
            Zodpovední: 	minister školstva, minister zdravotníctva, minister dopravy, pôšt a telekomunikácií, minister hospodárstva, predsedovia samosprávnych krajov v spolupráci s primátormi miest a starostami obcí, generálny riaditeľ Ústredia práce, sociálnych vecí a rodiny, 
Finančné krytie:		z prostriedkov  štátneho rozpočtu v rámci rezortov,  z prostriedkov rozpočtov samosprávnych krajov a  rozpočtov miest a obcí podľa ich možností

16.3.3.	V rámci podpory malého a stredného podnikania prostredníctvom už realizovaných programov prístupných všetkým podnikateľom, podporovať výrobu ortopedicko-protetických a kompenzačných pomôcok v zmysle uznesenia vlády SR č. 361/1996 zo dňa 21. mája 1996 (876/1995, 58/1998) v záujme podpory zamestnanosti a vytvárania chránených dielní a pracovísk. Využiť za týmto účelom aj štrukturálne fondy EÚ, resp. programy PHARE.

Termín:					31.12.2005
	Zodpovedný: 				minister hospodárstva
Finančné krytie:		z fondov na podporu malého a stredného podnikania

17.3.2.	Vytvoriť podmienky pre prácu Zhromaždenia zástupcov organizácií občanov so zdravotným postihnutím ako platformy pre výmenu názorov a pre voľbu zástupcov jednotlivých druhov zdravotného postihnutia do Rady vlády pre problematiku občanov so zdravotným postihnutím v Slovenskej republike v rámci finančných prostriedkov vyčlenených pre činnosť Rady vlády pre problematiku občanov so zdravotným postihnutím. 

	Termín:					31.12.2005 a trvale
Zodpovedný: 	minister práce, sociálnych vecí a rodiny
Finančné krytie:		z prostriedkov  štátneho rozpočtu v rámci rezortu

17.3.3. V nadväznosti na pripravované zmeny legislatívy v oblasti týkajúcej sa občanov so zdravotným postihnutím pripraviť a predložiť vláde SR návrh na transformáciu poradného orgánu vlády -  Rady vlády SR pre problematiku občanov so zdravotným postihnutím. 

Termín: 					31. 12. 2005 
Zodpovedný:		minister práce, sociálnych vecí a rodiny (predseda Rady vlády pre problematiku občanov so zdravotným postihnutím)
Finančné krytie: 		z prostriedkov  štátneho rozpočtu v rámci rezortu

18.3.1.	Umožniť organizáciám občanov so zdravotným postihnutím pri prejavení ich záujmu a iniciatívy zapojiť sa do realizácie opatrení súvisiacich so životom občanov so zdravotným postihnutím na celoštátnej, regionálnej a miestnej úrovni. Finančne podporovať ich aktívnu činnosť.

Termín:				 	31.12.2005 a trvale
Zodpovední: 		minister práce, sociálnych vecí a rodiny, minister školstva, minister zdravotníctva, minister životného prostredia, minister hospodárstva, predsedovia samosprávnych krajov, primátori miest a starostovia obcí podľa 
potreby a možností miest a obcí		
Finančné krytie:		z prostriedkov štátneho rozpočtu,  z prostriedkov rozpočtov   samosprávnych krajov  a  rozpočtov miest a obcí podľa ich  možností

18.3.2.	Podporovať poradenskú funkciu organizácií občanov so zdravotným postihnutím aj formou stálych zástupcov v predstavenstvách vládou dotovaných inštitúcií alebo  komisiách v záujme odborného posudzovania rôznych projektov týkajúcich sa života občanov so zdravotným postihnutím.

	Termín:					31.12.2005 a trvale
Zodpovední: 		minister práce, sociálnych vecí a rodiny, minister školstva, minister zdravotníctva, predsedovia samosprávnych krajov	
Finančné krytie:		z prostriedkov štátneho rozpočtu v rámci rezortov a z prostriedkov  rozpočtov samosprávnych krajov 

19.3.1.	Zabezpečiť školenia pracovníkov a funkcionárov občianskych združení občanov so zdravotným postihnutím, poskytujúcich poradenskú činnosť, za účasti prednášateľov príslušných rezortov. Využiť i zahraničné poznatky a možné zahraničné fondy v tejto oblasti. 

Termín:				 	31.12.2005 a trvale
Zodpovední: 		Rada vlády SR pre problematiku občanov so zdravotným postihnutím v spolupráci s rezortmi podľa dohody so zástupcami osôb so zdravotným postihnutím
Finančné krytie:		z prostriedkov štátneho rozpočtu v rámci rezortu práce, sociálnych vecí a rodiny

19.3.2.	Zabezpečovať špeciálne školenia a vypracovávanie špeciálnych školiacich programov pre pracovníkov štátnej správy a samosprávy v spolupráci s organizáciami občanov so zdravotným postihnutím. Zapájať odborníkov z radov osôb so zdravotným postihnutím do týchto školiacich programov ako inštruktorov; využiť i zahraničné poznatky a možné zahraničné fondy v tejto oblasti. (Upravené opatrenie).

	Termín:					31.12.2005 a trvale
Zodpovední: 		minister práce, sociálnych vecí a rodiny           a  predseda Úradu pre štátnu službu v spolupráci so samosprávnymi krajmi, obcami a  organizáciami občanov so zdravotným postihnutím
Finančné krytie:	z prostriedkov štátneho rozpočtu v rámci rezortu, Úradu pre štátnu službu a z prostriedkov Európskeho   sociálneho fondu

19.3.3. Zorganizovať semináre pracovníkov a zástupcov občianskych združení občanov so zdravotným postihnutím, poskytujúcich poradenskú činnosť,  zameraný na bližšie oboznámenie sa so zákonom č. 365/2004 Z. z.  o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) a jeho implementáciou, ako aj s Národnou stratégiou na prevenciu a elimináciu násilia páchaného na ženách a v rodinách.

Termín:					31. 12. 2006
Zodpovedný:      		minister práce, sociálnych vecí a rodiny
Finančné krytie:		z prostriedkov  štátneho rozpočtu v rámci rezortu

20.3.2.Vyhodnocovať plnenie tohto Národného programu z hľadiska vecnej príslušnosti rezortu v ročnej periodicite. Predkladať k 15.3. nasledujúceho roka odpočet plnenia úloh, ako aj návrh nových opatrení na ďalšie obdobie zodpovedného rezortu ministrovi práce, sociálnych vecí a  rodiny SR – predsedovi Rady vlády SR pre problematiku občanov so zdravotným postihnutím. 

	Termín:					15.3.2005 a trvale
Zodpovední: 		gestori opatrení                                                          
	Finančné krytie:				z prostriedkov  vlastných rozpočtov

20.3.3.Predložiť na rokovanie vlády SR súborné vyhodnotenie plnenia tohto Národného programu za predchádzajúci rok vrátane aktualizácie opatrení, resp. návrhu nových opatrení na nasledujúce obdobie. 

	Termín:				 	30.8. 2005 
Zodpovedný: 		minister práce, sociálnych vecí a rodiny (predseda Rady vlády SR pre problematiku občanov so zdravotným postihnutím)
Finančné krytie:	z prostriedkov  štátneho rozpočtu v rámci rezortu

21.3.1. V projektoch a programoch odbornej a ekonomickej spolupráce podporovať aj vytváranie životných podmienok pre osoby so zdravotným postihnutím v rozvojových krajinách.

	Termín:				 	31.12.2005 a trvale
Zodpovedný: 	minister zahraničných vecí v spolupráci s ostatnými rezortmi
Finančné krytie:		z prostriedkov  štátneho rozpočtu v rámci rezortov

22.3.2.	Podporovať účasť delegácií organizácií občanov so zdravotným postihnutím Slovenskej republiky na zahraničných konferenciách, seminároch, výcvikových kurzoch a študijných pobytoch súvisiacich s odbornou činnosťou organizácií občanov so zdravotným postihnutím, zameraných na riešenie ich problémov v rámci svojej dotačnej politiky. (Upravené opatrenie).

	Termín:					31.12.2005 a trvale
Zodpovední: 	minister školstva, minister práce, sociálnych vecí a rodiny, minister zdravotníctva, minister kultúry,  
Finančné krytie:		z prostriedkov  štátneho rozpočtu v rámci rezortov

22.3.3.	V rámci Organizácie Spojených národov, špecializovaných inštitúcií a ďalších medzivládnych organizácií na požiadanie RV SR POZP organizačne zabezpečovať výmenu informácií týkajúcich sa spôsobov riešenia problémov občanov so zdravotným postihnutím.

	Termín:					31.12.2005 a trvale
	Zodpovedný: 				minister zahraničných vecí  
Finančné krytie:	z prostriedkov  štátneho rozpočtu v rámci rezortu

22.3.4.Na základe požiadavky RV SR POZP zabezpečovať informácie a poznatky týkajúce sa riešenia problematiky zdravotného postihnutia v jednotlivých krajinách.

	Termín:					31.12.2005 a trvale
	Zodpovedný: 				minister zahraničných vecí  
Finančné krytie:	z prostriedkov  štátneho rozpočtu v rámci rezortu